ചെരിവിന്റെ ചരിത്രം തേടി... പിസാ ഗോപുരം തേടി | Pisa Tower| Leaning Tower of Pisa| Italy Travel| Italy Trip From Dubai| Sudheer Manikoth\nJul 20, 2019, 09:53 AM IST\nഇറ്റലിയിലെ ചരിയുന്ന ഗോപുരം കാണാനായി മലയാളികളായ സുഹൃത്തുക്കള് ദുബായില് നിന്ന് നടത്തിയ യാത്ര\nഅറേബ്യന് നാടായ ദുബായുടെ അവധിദിനമായ വെള്ളിയാഴ്ച ഞങ്ങള് മൂന്നു സുഹൃത്തുക്കളും ഒത്തുചേര്‍ന്നു. അടുത്ത യാത്രയേക്കുറിച്ചുള്ള ചര്‍ച്ചയായിരുന്നു ഉദ്ദേശം. യാത്ര ഹരമായ, സമാനചിന്താഗതിക്കാരായതിനാല് ചര്‍ച്ച മറ്റുദിശകളിലേക്ക് പോവാതെ സൗകര്യങ്ങള്, ചിലവ്, യാത്രാ ദൈര്‍ഘ്യം, വിസ ലഭ്യത, സുരക്ഷ, കാഴ്ചകളുടെ മനോഹാരിത എന്നീ വിഷയങ്ങളില് മാത്രം ശ്രദ്ധനല്‍കി ചര്‍ച്ച കൊഴുപ്പിച്ചു.\nപലരാജ്യങ്ങളുടെ പേരുകള് ഉയര്‍ന്നു വന്നുവെങ്കിലും ഒടുവില് ഇന്തോനേഷ്യയിലെ ബാലി, ഭൂട്ടാന്, ഇറ്റലി എന്നീ രാജ്യങ്ങളില് ഏതുവേണം എന്ന നിലയിലെത്തി. ഇന്തോനേഷ്യയില് ഒരിക്കല് നന്നായി യാത്ര ചെയ്യാന് സാധിച്ചിട്ടുള്ളതിനാല് എനിക്ക് നല്ല താത്പര്യക്കുറവുണ്ടായിരുന്നു. 193 യു.എന് അംഗീകൃത രാജ്യങ്ങള് ഈ ഭൂമിയില് വിശാലമായി കിടക്കുമ്പോള് എന്തിന് ഒരിക്കല് സന്ദര്‍ശിച്ച സ്ഥലത്തേക്ക് വീണ്ടും വിനോദസഞ്ചാരിയായി പോവണം എന്നത് എന്നെ അസ്വസ്ഥനാക്കി.\nനാട്ടില് നിന്നും അവധിസമയത്ത് കുറഞ്ഞ ചിലവില് എത്തിപ്പെടാവുന്ന സ്ഥലമല്ലേ ഭൂട്ടാന് എന്ന പവിയുടെ ചോദ്യത്തിലും കഴമ്പുണ്ടായിരുന്നു. പിന്നീട് യാത്രയുടെ അമരക്കാരന് പ്രസാദ് പറഞ്ഞു യാത്ര ഇറ്റലിയിലേക്കാക്കിയാലോ എന്ന്. എന്റെ മനസില് ചെറുതായി ഒരു ലഡു പൊട്ടി. ലോകത്ത് ഏറ്റവുമധികം യുനെസ്‌കോ പൈതൃകമുള്ള ചെരിഞ്ഞ ഗോപുരം, കൊളോസിയം എന്നീ ലോകാദ്ഭുതങ്ങള് നിലകൊള്ളുന്ന ലോകത്തിലെ എട്ടാമത് വലിയ സാമ്പത്തിക ശക്തിയായ റോമാ സാമ്രാജ്യത്തിന്റെ വിരിമാറിലൂടെ ക്യാമറയും പിടിച്ച് കിലുക്കത്തിലെ നിശ്ചല് നടക്കുന്നതുപോലെ ഞാനും ദിവാസ്വപ്‌നം കണ്ടു. ''വെല്‍ക്കം ടു ഇറ്റലി... നൈസ് റ്റു മീറ്റ് യൂ...\nയു.എഇയിലെ ചെറിയ പെരുന്നാളിന് നീണ്ട അവധി ദിവസങ്ങള് കൂടി ഉള്‍പ്പെടുത്തിയായിരുന്നു ഞങ്ങളുടെ യാത്രാ പദ്ധതി രൂപകല്‍പ്പന ചെയ്തത്. മുന്നില് നീണ്ട അവധിദിനങ്ങള് ഉള്ളതിനാല് ദുബായ് വിമാനത്താവളം യാത്രക്കാരേക്കൊണ്ട് നിറഞ്ഞിരുന്നു. ദുബായില് നിന്നും ഇറ്റലിയുടെ തലസ്ഥാനമായ റോം ലക്ഷ്യംവെച്ച് പറന്നുയര്‍ന്ന എമിറേറ്റ്‌സ് വിമാനത്തിലും യാത്രക്കാര് പൂര്‍ണമായിരുന്നു.\nആറേകാല് മണിക്കൂര് സമയമെടുത്ത് വിമാനം മനോഹരമായ പനോരമിക് ദൃശ്യങ്ങള് നല്‍കിക്കൊണ്ട് റോം എന്ന ആ വലിയ നഗരത്തിന് മുത്തമിടാന് തയ്യാറെടുത്തു. സമയം രാത്രി എട്ടുമണി കഴിഞ്ഞിരുന്നു. എങ്കിലും നല്ല പ്രകാശമുള്ളതിനാല് കാഴ്ചകള് വളരെ വ്യക്തമായിരുന്നു. പച്ചപ്പുനിറഞ്ഞ കുന്നുകളും, നഗരത്തിന് വശ്ചാരുത നല്‍കിക്കൊണ്ട് പുഴകളും മനോഹരമായ ഗൃഹങ്ങളും, ആഢ്യത്വം നിറഞ്ഞ കെട്ടിടങ്ങളും വ്യവസായശാലകളുമായി വിമാനത്തില് നിന്നുള്ള കാഴ്ചകള് സുന്ദരമായിരുന്നു. ''നാം പഠിച്ച റോമാ സാമ്രാജ്യം അല്ലേ?'' പവിയുടെ ചോദ്യത്തിന് കേവലം ഒരു മൂളല് മാത്രം മറുപടിയായി നല്‍കി ഞാന് ജാലകത്തിലൂടെ ആ സുന്ദരഭൂമിയെ ഇമവെട്ടാതെ നോക്കി നിന്നു.\nകൃത്യമായ രേഖകള് ഉണ്ടായതിനാല് എയര്‍പോര്‍ട്ടിലെ ചടങ്ങുകള് സുതാര്യമായിരുന്നു. ഇവിടെ നിന്നും ഞങ്ങള്‍ക്ക് പോവേണ്ടിയിരുന്നത് റോമിലെ പ്രധാന റെയില്‍വേസ്റ്റേഷനിലേക്കാണ്. അവിടെ നിന്നും ഇന്നുരാത്രി തന്നെ ഞങ്ങള്‍ക്ക് ഫ്‌ളോറന്‍സിലേക്ക് ട്രെയിന് ടിക്കറ്റ് ബുക്ക് ചെയ്തിട്ടുണ്ട്.\nഎയര്‍പോര്‍ട്ടില് നിന്നും റെയില്‍വേസ്‌റ്റേഷനിലേക്കുള്ള ടാക്‌സി യാത്രയില് പ്രസാദ് മുന്‍സീറ്റില് ഇരുന്നതിനാല് ടാക്‌സിയേക്കാള് വേഗത്തില് യൂറോ കറന്‍സിയില് ഓടുന്ന മീറ്റര് അവനെ വല്ലാതെ അസ്വസ്ഥനാക്കി.'' ഈ മീറ്റര് നമ്മളേയും കൊണ്ടേ പോവൂ എന്നാ തോന്നുന്നേ...'' അവന് വിഷമത്തോടെ ഞങ്ങളെ നോക്കിപ്പറഞ്ഞു. ഞാനും പവിയും ഒന്നും കേള്‍ക്കാത്തപോലെ പുറംകാഴ്ചകളില് മുഴുകിനിന്നു. ''എന്തായാലും കൊടുക്കണം. പിന്നെ അതില് നോക്കി ടെന്‍ഷന് അടിച്ചിട്ടെന്തിനാ?'' പവി എന്നോട് സ്വകാര്യമായി പറഞ്ഞു. ''ഗുണപാഠം ഒന്ന്... ഇറ്റലിയില് ടാക്‌സി യാത്രയില് മുന്‍സീറ്റില് ഇരിക്കരുത്.'' ഞാന് പവിയോട് സ്വകാര്യമായി പ്രസാദ് കേള്‍ക്കാതെ മറുപടി നല്‍കി.\n''ഇറ്റലി എന്ന മഹാരാജ്യത്തിലെ ഏറ്റവും വലിയ റെയില്‍വേസ്റ്റേഷന് ഇത്രേയുള്ളോ'' എന്ന പ്രസാദിന്റെ സംശയം സത്യത്തില് കാമ്പുള്ളതായിരുന്നു. പ്രദേശവാസികള്‍ക്ക് പുറമേ പല കുടിയേറ്റക്കാരേയും അവിടെ കാണാനായി. ''അത്താഴം കഴിച്ചാലോ'' എന്ന പവിയുടെ ചോദ്യത്തിന് ഞാന് ഞൊടിയിടയില് പിന്തുണയേകി. '' പിസ എന്ന ഭക്ഷണം ലോകത്തിന് സംഭാവന നല്‍കിയ ഇറ്റലിയില് നിന്നും പിസ തന്നെ കഴിക്കണം. മാത്രമല്ല, നാളെ നാം പിസാ ഗോപുരം കാണാന് പോവുകയുമാണല്ലോ''. '' എന്നാല് പിസയാക്കാം. ബില്ലുവരുമ്പോള് പിസാ ഗോപുരം പോലെ ചെരിയാതിരുന്നാല് മതിയായിരുന്നു.'' പ്രസാദ് നെടുവീര്‍പ്പിട്ടു.\nറെയില്‍വേ സ്റ്റേഷനിലെ വലിയ സ്‌ക്രീനില് ഞങ്ങളുടെ തീവണ്ടിയുടെ വിവരങ്ങള് തെളിഞ്ഞു. ഞങ്ങള് തീവണ്ടിയിലേക്ക് നടന്നു. രണ്ടുപേര്‍ക്ക് വീതം അഭിമുഖമായി ഇരിക്കാവുന്ന രീതിയിലായിരുന്നു ഞങ്ങളുടെ ഇരിപ്പിടം. ഭാഗ്യത്തിന് വിന്‍ഡോ സീറ്റ് എനിക്ക് കിട്ടി. എന്റെ അടുത്തുള്ള സീറ്റ് ഒഴിഞ്ഞുകിടന്നു.\nതീവണ്ടി നീങ്ങിത്തുടങ്ങി. രണ്ട് വലിയ ബാഗുകളുമായി ഒരു ഇറ്റാലിയന് സ്ത്രീ ടിക്കറ്റിലെ നമ്പര് നോക്കി നടക്കുന്നു. അവര് എന്റെ സീറ്റിനരികിലെത്തി ബാഗ് മുകളില് വച്ചു. ഞങ്ങള്‍ക്കിടയിലെ ഹാന്‍ഡ്‌റെസ്റ്റ് മുകളിലേക്ക് മടക്കിവെച്ച് അവര് ഇരുന്നു. തീവണ്ടിയുടെ വേഗത കൂടിവന്നു. മനോഹരമായ ഭൂപ്രദേശത്തിലൂടെ കുതിക്കുന്ന തീവണ്ടിയുടെ വേഗത 250 കിലോമീറ്ററാണെന്ന് ഡിസ്‌പ്ലേയില് കാണാമായിരുന്നു. എന്റെ അടുത്തിരുന്ന സ്ത്രീ പതിയെ ഉറങ്ങാന് തുടങ്ങി. അവരുടെ കൂര്‍ക്കംവലിയുടെ കാഠിന്യം ഏറിവന്നു. ''ഭാഷാ വ്യത്യാസമുണ്ടെങ്കിലും കൂര്‍ക്കംവലി നമ്മുടെ നാട്ടിലേതുപോലെ തന്നെ.'' പ്രസാദ് പരിഹാസരൂപേണ പറഞ്ഞു.\nഒന്നര മണിക്കൂര് കൊണ്ട് ഞങ്ങളുടെ തീവണ്ടി ഫ്‌ളോറന്‍സ് സ്‌റ്റേഷനിലെത്തി. നടന്നുപോകാവുന്ന ദൂരത്തിലായിരുന്നു ഞങ്ങളുടെ ഹോട്ടല്. ഹോട്ടലില് തണുത്ത വെള്ളത്തില് കുളി കഴിഞ്ഞ ഓര്‍മയേയുള്ളൂ. കൂര്‍ക്കംവലിയില് നമ്മളും മോശക്കാരല്ല എന്ന് കാണിക്കേണ്ട സമയമായി...\nരാവിലെ ഒമ്പത് മണിക്ക് ഞങ്ങള്‍ക്ക് യാത്ര ചെയ്യേണ്ട ബസ് ഹോട്ടലിന്റെ മുന്നില് വന്നു. ഞങ്ങളേപ്പോലെ വേറെ ഏകദേശം മുപ്പതുപേര് പിസയിലേക്കുള്ള യാത്രയ്ക്കായി ബസിലുണ്ടായിരുന്നു. ഒന്നേമുക്കാല് മണിക്കൂര് വരുന്ന യാത്രയില് ഞങ്ങളുടെ ഗൈഡ് പിസാഗോപുരത്തേക്കുറിച്ചും ഇറ്റലിയിലെ സവിശേഷമായ മറ്റ് കാര്യങ്ങളേക്കുരിച്ചും സംസ്‌കാരത്തേക്കുറിച്ചും പറഞ്ഞുകൊണ്ടിരുന്നു.\nബസ് നിര്‍ത്തിയിട്ട ഇടത്തുനിന്നും സാമാന്യം നല്ല ഉയരത്തില് നില്‍ക്കുന്നതിനാല് ഗോപുരം കാണാമായിരുന്നു. ചെരിഞ്ഞ ഗോപുരത്തിനരികിലായി ബാസ്റ്റിസ്റ്റെറി എന്ന മനോഹരമായ കെട്ടിടവും പിസാ ഡി മിറാക്കൊളി എന്ന ദേവാലയവുമുണ്ട്. ഈ ദേവാലയം ഇറ്റലിയിലെ ഏറ്റവും മനോഹരമായ ഒന്നാണെന്ന് കേട്ടിട്ടുണ്ട്. ഈ മൂന്ന് ചരിത്രസ്മാരകങ്ങളും നില്‍ക്കുന്ന ഇവിടെ ലോകത്തിന്റെ നാനാഭാഗത്തുനിന്നുമുള്ള ആയിരക്കണക്കിന് സഞ്ചാരികളെ കാണാമായിരുന്നു.\nനിര്‍മാണത്തിനിടയിലുണ്ടായ പാകപ്പിഴവുകള്, മുന്‍കരുതലുകളിലുണ്ടായ അഭാവം എന്നിവ ഒരു ചരിത്രസംഭവമാവുക... പിസാഗോപുരത്തെ ലളിതമായി ഇങ്ങനെ വിവരിക്കാം.അത്തരത്തില് തകരാറിലായ കെട്ടിടത്തെ ലോകമാകെ അംഗീകരിക്കുക, നൂറ്റാണ്ടുകളായി ലോകത്തിന്റെ നാനാഭാഗത്തുനിന്നും ബഹുദൂരം യാത്രചെയ്ത് ജനലക്ഷങ്ങള് കണ്‍നിറയെ കാണുക... പിസ എന്ന ഗോപുരത്തിന്റെ മനോഹരഘടനയ്ക്കും ചെരിവിനും ഉപരിയായി ഇതുതന്നെ ഒരദ്ഭുതമാണ്.\n''നിര്‍മാണത്തിലെ തകരാറ് വളരെ നന്നായി ലോകശ്രദ്ധയിലെത്തിച്ച് ഇറ്റലിക്കാര് ലോകാദ്ഭുതമാക്കി മാറ്റി. മാത്രമല്ല അതുകാണാന് ടിക്കറ്റുവിറ്റ് വരുമാനമാര്‍ഗവുമാക്കി. അങ്ങനെയെങ്കില് നമ്മുടെ എത്രമാത്രം നിര്‍മാണ തകരാറ് സംഭവിക്കുന്നു''. എന്റെ ചെറിയ ബുദ്ധിയില് വന്ന വിലയിരുത്തല് പവിക്കും പ്രസാദിനും ഇഷ്ടപ്പെട്ടില്ല എന്ന് തോന്നി. അവര് വളരെ തീക്ഷ്ണമായ ഒരു നോട്ടത്തില് മറുപടി ഒതുക്കി.\nകത്തീഡ്രലിന്റെ അകത്തുനിന്നുള്ള ദൃശ്യം\nഞങ്ങള് ആദ്യം കയറിയത് പിസ കത്തീഡ്രലില് ആണ്. വളരെ മനോഹരമാണ് ഈ ദേവാലയത്തിന്റെ ഉള്‍വശം. എണ്ണച്ചായ ചിത്രങ്ങളും വര്‍ണാഭമായ അലങ്കാരപ്പണികളും സ്വര്‍ണനിറത്തിലുള്ള മേല്‍ക്കൂരയുമായി ഈ ദേവാലയം ആരെയും വല്ലാതെ ആകര്‍ഷിക്കും. ഇവിടത്തെ ഓരോ ചിത്രത്തിലും നാം അറിയാതെ കുറേസമയം നോക്കിനിന്നുപോവും. പിന്നീട് ഞങ്ങള് ചരിഞ്ഞഗോപുരത്തിലേക്ക് നീങ്ങി. ഒരുമിച്ച് 45 പേര്‍ക്കുമാത്രമാണ് ഗോപുരത്തിലേക്ക് പ്രവേശനം അനുവദിക്കുക. എട്ടുവയസിന് താഴെയുള്ള കുട്ടികളെ കെട്ടിടത്തിലേക്ക് പ്രവേശിപ്പിക്കില്ല. വൃത്താകൃതിയുള്ള ഗോപുരത്തിന്റെ ഉള്‍വശത്ത് ചെരിവ് വളരെ വ്യക്തമായി കാണാമായിരുന്നു.\nഗോപുരത്തിന് മുകളിലേക്ക് കയറുന്നതിനുള്ള പടികള്\n297 പടികള് കയറി ഞങ്ങള് ഗോപുരത്തിന്റെ ഏറ്റവും മുകളിലെത്തി. അവിടെ നിന്നും നഗരത്തിന്റെ മനോഹരമായ ദൂരക്കാഴ്ചകള് കാണാനാവും. ഏറ്റവും വുകളില് ഏഴ് വലിയ മണികള് കാണാമായിരുന്നു. ഈ ഗോപുരം നിര്‍മിച്ചത് 'ബെല് ടവര്' എന്ന ഉദ്ദേശത്തിലാണ് എന്നത് സാധൂകരിക്കത്തക്കവിധത്തില്.\nContent Highlights: Pisa Tower, Leaning Tower of Pisa, Italy Travel, Italy Trip From Dubai\nകൂട്ടത്തല്ല് കാണാന് ഇറ്റലിയില് പോകാം


ബെംഗളൂരു എഫ് സിയുടെ കഷ്ടകാലം തുടരുന്നു, ഹൈദരബാദിനോടും തോറ്റു | Fanport | Featured News Malayalam\nHome Football Indian Super League ബെംഗളൂരു എഫ് സിയുടെ കഷ്ടകാലം തുടരുന്നു, ഹൈദരബാദിനോടും തോറ്റു\nബെംഗളൂരു എഫ് സിയുടെ ഈ സീസണിലെ മോശം ഫോം തുടരുന്നു. ഇന്ന് അവർ ലീഗിലെ മൂന്നാം പരാജയം നേരിട്ടു. ഇന്ന് ഹൈദരബാദ് എഫ് സിയെ നേരിട്ട ബെംഗളൂരു എഫ് സി മറുപടിയില്ലാത്ത ഏക ഗോളിനാണ് പരാജയപ്പെട്ടത്. ആദ്യ പകുതിയിൽ ഒഗ്ബെചെ ആണ് ബെംഗളൂരു എഫ് സി വലയിൽ പന്തെത്തിച്ചത്. പെനാൾട്ടി ബോക്സിന് പുറത്ത് നിന്നുള്ള ഷോട്ടിലൂടെ ആണ് ഒഗ്ബെചെ ഗുർപ്രീതിനെ കീഴ്പ്പെടുത്തിയത്.\nരണ്ടാം പകുതിയിൽ തിരിച്ചടിക്കാൻ ബെംഗളൂരു എഫ് സിക്ക് രണ്ട് നല്ല അവസരങ്ങൾ ലഭിച്ചു. ക്ലൈറ്റന്റെ ഒരു അവസരം മികച്ച സേവിലൂടെ കട്ടിമണി രക്ഷിച്ചു. എന്നാൽ രണ്ടാമത് ലഭിച്ച സുവർണ്ണാവസരം ടാർഗറ്റിലേക്ക് തൊടുക്കാ‌ൻ ക്ലൈറ്റണായില്ല. ഈ വിജയത്തോടെ ഹൈദരാബാദ് ഏഴു പോയിന്റുമായി ലീഗിൽ മൂന്നാം സ്ഥാനത്ത് എത്തി. അഞ്ചു മത്സരങ്ങളിൽ നാലു പോയിന്റ് മാത്രമുള്ള ബെംഗളൂരു ഇപ്പോൾ ഒമ്പതാം സ്ഥാനത്താണ്.\nPrevious articleകോഹ്ലി മാറും, ഇനി രോഹിത് ശർമ്മ ഇന്ത്യയുടെ ഏകദിന ക്യാപ്റ്റൻ\nNext articleന്യൂസിലാണ്ടിലും ബംഗ്ലാദേശിന്റെ സ്പിന് ബൗളിംഗ് കൺസള്‍ട്ടന്റായി ഹെരാത്ത്


പന്തോ കാര്‍ത്തിക്കോ ഇന്ന് അറിയാം :: Janmabhumi Daily\nപന്തോ കാര്‍ത്തിക്കോ ഇന്ന് അറിയാം\nMonday 15 April 2019 4:45 am IST\nമുംബൈ: ലോകകപ്പ് ക്രിക്കറ്റിനുളള ഇന്ത്യന് ടീമിനെ ഇന്ന് പ്രഖ്യാപിക്കാനിരിക്കെ രണ്ടാം വിക്കറ്റ് കീപ്പറായി ആരെ ഉള്‍പ്പെടുത്തണമെന്ന ചര്‍ച്ച ചൂടുപിടിക്കുകയാണ്. ഋഷഭ് പന്തിനോ ദിനേശ് കാര്‍ത്തിക്കിനോ അവസരം ലഭിക്കുമെന്നാണ് പ്രതീക്ഷ. മാര്‍ച്ചില് ഓസ്‌ട്രേലിയക്കെതിരായ പരമ്പരയ്ക്കായി തെരഞ്ഞെടുത്ത ടീമില് ഏറെ മാറ്റങ്ങള് വേണ്ടെന്നാണ് സെലക്ടര്‍മാരുടെ അഭിപ്രായം.\nഓസ്‌ട്രേലിയക്കെതിരായ പരമ്പരയ്ക്ക് ശേഷം ആരെയൊക്കെ ലോകകപ്പ് ടീമലുള്‍പ്പെടുത്തണമെന്ന് സെലക്ടര്‍മാര്‍ക്കിടയില് ധാരണയായിട്ടുണ്ട്. എന്നാല് നാലാം നമ്പര് പോലുള്ള സ്ഥാനങ്ങളില് ഇതുവരെ തീരുമാനമായിട്ടില്ല. ഐപിഎല്ലിലെ കളിക്കാരുടെ പ്രകടനം ലോകകപ്പ് ടീം തെരഞ്ഞെടുപ്പിനെ സ്വാധീനിക്കില്ലെന്ന് സെലക്ഷന് കമ്മിറ്റി ചെയര്‍മാന് എം.എസ്.കെ. പ്രസാദ് നേരത്തെ തന്നെ വ്യക്തമാക്കി. പക്ഷെ കളിക്കാരുടെ കായിക ക്ഷമത പരിശോധിക്കാന് ഐപിഎല്ലിലെ പ്രകടനം പരിഗണിക്കും.\nയുവതാരമായ ഋഷഭ് പന്തിന് അവസരങ്ങള് ലഭിച്ചിട്ടും വേണ്ടത്ര ശോഭിക്കാനായില്ല. അതേസമയം ദിനേശ് കാര്‍ത്തിക് പരിചയ സമ്പന്നാണ്. നിര്‍ണായക സമയങ്ങളില് അവസരത്തിനൊത്തുയരാന് കാര്‍ത്തിക്കിന് കഴിയും. ഓസ്‌ട്രേലിയക്കെതിരായ പരമ്പരയില് എം.എസ്. ധോണി വിട്ടുനിന്ന അവസാന രണ്ട് മത്സരങ്ങളില് കാര്‍ത്തിക്കിനെ ഒഴിവാക്കി. പകരം ഋഷഭ് പന്തിന് അവസരം നല്‍കി. കളിക്കാരുടെ കരാറില് പന്തിന് എ ഗ്രേഡും നല്‍കി. അതേസമയം കാര്‍ത്തിക്കിനെ ഗ്രേഡ് ബിയില് നിന്ന് സി യിലേക്ക്് തരംതാഴ്ത്തി.\nഓള് റൗണ്ടര് വിജയ്ശങ്കറിന്റെ പ്രകടനത്തില് സെലക്ടര്‍മാര് സംതൃപ്തരാണ്. ഈ സാഹചര്യത്തില് നാലാം നമ്പറിലേക്ക് നേരത്തെ പരിഗണിക്കപ്പെട്ടിരുന്ന അമ്പാട്ടി റായ്ഡുവിന് വിജയ് ശങ്കറില് നിന്ന് കടുത്ത വെല്ലുവിളി നേരിടേണ്ടിവരും.\nവിജയ് ശങ്കറിനെ തെരഞ്ഞെടുത്താല് പേസ് ബൗളറായി ഉപയോഗിക്കാനും കഴിയും. ശങ്കര് ടീമിലെത്തിയാല് അത് ഓള് റൗണ്ടര് രവീന്ദ്ര ജഡേജയ്ക്ക് ടീമിലെത്താന് വഴിയൊരുക്കും. സെപ്തംബറില് ജഡേജ ഏകദിന ക്രിക്കറ്റില് ശക്തമായ തിരിച്ചുവരവ് നടത്തിയിരുന്നു.\nനാലാമനെ ഇന്ന് അറിയാം\nഅതിവേഗക്കാരെ ഇന്ന് അറിയാം


എംടിയുടെ തിരക്കഥ തിരിച്ചു നൽകി വി എ ശ്രീകുമാർ – Login Kerala\nഎംടിയുടെ തിരക്കഥ തിരിച്ചു നൽകി വി എ ശ്രീകുമാർ\nSambhu MSOctober 11, 2020\nരണ്ടാമൂഴത്തിന്റെ തിരക്കഥ എം ടി വാസുദേവന് നായര്‍ക്ക് തിരിച്ചു നല്‍കിയതായി സംവിധായകന് വി എ ശ്രീകുമാര്. തന്റെ ഫേസ്ബുക്കിലൂടെയാണ് ശ്രീകുമാര് ഇക്കാര്യം അറിയിച്ചത്.\nശ്രീകുമാർ പങ്കുവെച്ച കുറിപ്പ് വായിക്കാം:\nഎം ടി സാറിനെ കണ്ടു. അദ്ദേഹം എനിക്കായി എഴുതിയ രണ്ടാമൂഴത്തിന്റെ തിരക്കഥ ആദരവോടെ തിരിച്ചേല്‍പ്പിച്ചു.\nലോകത്തിന്റെ ഇതിഹാസം അഭ്രപാളിയില് എത്തേണ്ടത് അതാവശ്യപ്പെടുന്ന എല്ലാ വലിപ്പത്തോടു കൂടിയുമാകണം. ബിഗ് സ്‌ക്രീനിനെക്കാളും ബിഗ്ഗാകണം, എന്നതിനാല് മഹാഭാരതം പ്രൊജക്ട് വളര്‍ന്നു. ആയിരം കോടിയും കടന്ന പദ്ധതിയായി മാറി. ഈ യാത്ര വിചാരിച്ചതിലും നീണ്ടു. വെല്ലുവിളികള് ഒരുപാടായിരുന്നു. ഏഷ്യയിലെ ഏറ്റവും വലിയ സിനിമയെന്ന യാഥാര്‍ത്ഥ്യത്തിലേയ്‌ക്ക് നീങ്ങിയപ്പോള്, ആ വളര്‍ച്ചയ്ക്ക് കൂടുതല് സമയം സ്വാഭാവികമായും ആവശ്യമായിരുന്നു. എന്റെ സമ്പാദ്യം നിക്ഷേപിച്ചത് ആ വലിയ സ്വപ്നത്തിലേയ്‌ക്കെന്ന ഉത്തമ ബോധ്യത്തോടെയായിരുന്നു.\nഎന്റെ മകളോടൊപ്പം തിയറ്ററില് പോയി രണ്ടാമൂഴം കാണണം എന്ന ആഗ്രഹമാണ് എനിക്കിപ്പോഴുമുള്ളത്. ഇത് പ്രഗത്ഭരായ ആരെങ്കിലും സംവിധാനം ചെയ്‌തു കാണണം. കോവിഡ് കഴിഞ്ഞാല് അക്കാര്യങ്ങള് ആലോചിക്കുമെന്ന് എംടി സാര് പറഞ്ഞത് ഏറെ സന്തോഷത്തോടെയാണ് കേട്ടത്. രണ്ടാമൂഴത്തിനായി എന്റെ എല്ലാ പ്രാര്‍ത്ഥനകളും സമര്‍പ്പിക്കുന്നു. എംടി സാറിന്റെ രചനയില് ഒരു സിനിമ ചെയ്യണം എന്ന ആഗ്രഹം അദ്ദേഹത്തോട് മുന്‍പേ അറിയിച്ചതാണ്. അതിപ്പോഴുമുണ്ട്.\nസ്വർണക്കടത്ത്; എം ശിവശങ്കര് പ്രതിയാകുമോ?\nഐസിയുവിൽ നിന്ന് മാറ്റി; ടോവിനോ അഞ്ച് ദിവസം നിരീക്ഷണത്തിൽ\nBreaking News 4,801


സച്ചിനും ലാറയും നേര്‍ക്കുനേര്; റോഡ് സേഫ്റ്റി വേൾഡ് സീരീസിന് ഇന്ന് തുടക്കം; ആരാധകര് ആവേശത്തില് | Road Safety World Series 2020 Starting today\nസച്ചിനും ലാറയും നേര്‍ക്കുനേര്; റോഡ് സേഫ്റ്റി വേൾഡ് സീരീസിന് ഇന്ന് തുടക്കം; ആരാധകര് ആവേശത്തില്\nMumbai, First Published 7, Mar 2020, 8:30 AM IST\nസെവാഗ്, യുവ്‌രാജ്, മുഹമ്മദ് കൈഫ്, സഹീർഖാൻ തുടങ്ങിയ പഴയ പടക്കുതിരകളെ ഒരു നോക്ക് കാണാനുള്ള ടിക്കറ്റുകളെല്ലാം വിറ്റുപോയി\nമുംബൈ: ഇതിഹാസ ക്രിക്കറ്റ് താരങ്ങൾ പാഡണിയുന്ന റോഡ് സേഫ്റ്റി വേൾഡ് സീരീസിന് ഇന്ന് മുംബൈയിൽ തുടക്കം. വെസ്റ്റ് ഇന്‍ഡീസിനെതിരായ ഉദ്ഘാടന മത്സരത്തിൽ ജയത്തിൽ കുറഞ്ഞതൊന്നും പ്രതീക്ഷിക്കുന്നില്ലെന്ന് പേസര് ഇർഫാൻ പത്താൻ ഏഷ്യാനെറ്റ് ന്യൂസിനോട് പറഞ്ഞു. വൈകിട്ട് ഏഴിന് വാങ്കഡെ സ്റ്റേഡിയത്തിലാണ് മത്സരം.\nഇന്നലെ മൂന്ന് മണിക്കൂറിലേറെ നേരമാണ് സച്ചിന്‍റെ നേതൃത്വത്തിൽ ടീം ഇന്ത്യ പരിശീലനത്തിനിറങ്ങിയത്. മത്സര ക്രിക്കറ്റിൽ നിന്നെടുത്ത ഇടവേളയെ കഠിന പരിശീലനത്തിലൂടെ തോൽപ്പിക്കുകയാണ് ഓരോ താരവും. സെവാഗ്, യുവ്‌രാജ്, മുഹമ്മദ് കൈഫ്, സഹീർഖാൻ തുടങ്ങിയ പഴയ പടക്കുതിരകളെ ഒരു നോക്ക് കാണാനുള്ള ടിക്കറ്റുകളെല്ലാം വിറ്റുപോയി.\nവിന്‍ഡീസിനെതിരെ പ്രയോഗിക്കേണ്ട പദ്ധതികൾ എന്തെല്ലാമെന്ന് നായകനായ സച്ചിന് ടെന്‍ഡുല്‍ക്കര്‍ക്ക് അറിയാമെന്ന് ഇർഫാൻ പത്താൻ ഏഷ്യാനെറ്റ് ന്യൂസിനോട് പറഞ്ഞു. സച്ചിൻ-സെവാഗ് ഓപ്പണിംഗ് കൂട്ടുകെട്ട് ഒരിക്കൽ കൂടെ കാണാനുള്ള ആവേശത്തിലാണ് ആരാധകര്. ലാറയും ചന്ദ്രപോളും കാൾ ഹൂപ്പറുമടക്കമുള്ള താരങ്ങളൊന്നിക്കുന്ന വിന്‍ഡീസ് നിരയും കരുത്തർ തന്നെ.\nസച്ചിൻ നയിക്കുന്ന ഇന്ത്യാ ലെജൻസ്, ലാറ നയിക്കുന്ന വിൻഡീസ്, ബ്രെറ്റ് ലീയുടെ ഓസ്‌ട്രേലിയ, ദിൽഷന്‍റെ ലങ്ക, ജോണ്ടീ റോഡ്സ് നയിക്കുന്ന ദക്ഷിണാഫ്രിക്ക ടീമുകളാണ് ടൂര്‍ണമെന്‍റില് അണിനിരക്കുക.\nLegends vs West Indies Legends


ലാവ്‌ലിന് കേസില് പിണറായി വിജയന് ക്ലീന് ചിറ്റ് - ഇ വാർത്ത | evartha\nലാവ്‌ലിന് കേസില് പിണറായി വിജയന് ക്ലീന് ചിറ്റ്\nEvartha Desk 23 August 2017\nമുഖ്യമന്ത്രി പിണറായി വിജയനെ കുറ്റവിമുക്തനാക്കിയ കീഴ്‌ക്കോടതി വിധി ഹൈക്കോടതി ശരിവച്ചു. പിണറായി ലാവ്‌ലിന് ഇടപാടില്‍നിന്ന് സാമ്പത്തിക നേട്ടമുണ്ടാക്കിയിട്ടില്ല. സിബിഐ പിണറായി വിജയനെ കുടുക്കാന് ശ്രമിച്ചു. പിണറായി വിജയനെതിരെ തെളിവുകളില്ലെന്നും കോടതി നിരീക്ഷിച്ചു.\nജസ്റ്റിസ് പി.ഉബൈദാണ് വിധി പ്രസ്താവിച്ചത്. വിധി മുഴുവന് വായിച്ചതിനുശേഷമേ വാര്‍ത്ത നല്‍കാവൂയെന്ന് മാധ്യമങ്ങള്‍ക്ക് ജഡ്ജി നിര്‍ദേശം നല്‍കിയിരുന്നു. വിധി പറയാന് മാറ്റിയശേഷം ഊമക്കത്തുകള് കിട്ടിയെന്നു പറഞ്ഞ ജഡ്ജി, 202 പേജുള്ള വിധിന്യായം മുഴുവന് വായിച്ചു കേള്‍പ്പിക്കുമെന്നും വ്യക്തമാക്കി. പെട്ടെന്ന് വിധി പറയാന് തീരുമാനിച്ചത് ചര്‍ച്ചകള് ഒഴിവാക്കുന്നതിനാണ്. പലര്‍ക്കും രാഷ്ട്രീയ ലക്ഷ്യമുണ്ടെന്നും അതു ശരിയല്ലെന്നും കോടതി നിരീക്ഷിച്ചു.\nപിണറായി വിജയന് ഉള്‍പ്പെടെയുള്ള പ്രതികളെ കുറ്റവിമുക്തരാക്കിയ കീഴ്‌ക്കോടതി ഉത്തരവിനെതിരെ സിബിഐയാണ് റിവിഷന് ഹര്‍ജി നല്‍കിയത്. സിബിഐ സമര്‍പ്പിച്ച കുറ്റപത്രത്തിലെ കണ്ടെത്തലുകള് അപൂര്‍ണമാണെന്നു വ്യക്തമാക്കിയാണ് പിണറായി വിജയനടക്കം ഏഴു പേരെ സിബിഐ പ്രത്യേക കോടതി പ്രതിപ്പട്ടികയില്‍നിന്ന് ഒഴിവാക്കിയത്. തുടര്‍ന്ന് റിവിഷന് ഹര്‍ജിയുമായി സിബിഐ ഹൈക്കോടതിയെ സമീപിക്കുകയായിരുന്നു.\n1998ല് വൈദ്യുതി മന്ത്രിയായിരിക്കേയാണ് ലാവ്‌ലിന് കേസ് പിണറായിയെ പിടികൂടുന്നത്. പന്നിയാര് ചെങ്കുളം പള്ളിവാസല് പദ്ധതികളുടെ നവീകരണത്തിന് കാനഡയിലെ എസ്.എന്.സി ലാവ്‌ലിന് കമ്പനിയുമായി ഉണ്ടാക്കിയ 374.5 കോടി രൂപയുടെ കരാര് വൈദ്യുതി വകുപ്പിനും സര്‍ക്കാരിനും കോടികളുടെ നഷ്ടമുണ്ടാക്കിയെന്നാണ് കേസ്.\nപദ്ധതി നഷ്ടമുണ്ടാക്കിയെന്ന് സി.എ.ജിയും സി.പി.എം നിയോഗിച്ച ബാലാനന്ദന് കമ്മിറ്റിയും കണ്ടെത്തിയിരുന്നു. വൈദ്യുതി മന്ത്രിസ്ഥാനം രാജിവച്ച് സി.പി.എം സംസ്ഥാന സെക്രട്ടറിയായ പിണറായിക്ക് തന്റെ രാഷ്ട്രീയ ജീവിതത്തില് ഉടനീളം കരിനിഴല് പോലെ ലാവ്‌ലിന് കേസ് പിന്തുടര്‍ന്നിരുന്നു.\nകേസില് സിബിഐ അന്വേഷണം നടത്തുകയും 2013 നവംബറില് പിണറായി വിജയനുള്‍പ്പെടെയുളളവരെ സിബിഐ കോടതി കുറ്റവിമുക്തരാക്കുകയും ചെയ്തിരുന്നു. നേരത്തെ കേസുമായി ബന്ധപ്പെട്ട് യുഡിഎഫ് സര്‍ക്കാരും ക്രൈം എഡിറ്റര് നന്ദകുമാറും നല്‍കിയ ഉപഹര്‍ജികള് ഹൈക്കോടതി തള്ളിയിരുന്നു. പുനഃപരിശോധാ ഹര്‍ജി സമര്‍പ്പിക്കാന് സിബിഐയ്ക്ക് മാത്രമെ അധികാരമുള്ളൂവെന്നും കക്ഷിചേരാന് മറ്റുള്ളവര്‍ക്ക് അവകാശമില്ലെന്നുമായിരുന്നു കോടതിയുടെ നിരീക്ഷണം. സി.ബി.ഐ കോടതി കുറ്റവിമുക്തനാക്കിയ ധൈര്യത്തിലാണ് പിണറായി പിന്നീട് നിയമസഭാ തെരഞ്ഞെടുപ്പില് മത്സരിച്ചതും വിജയിച്ച് മുഖ്യമന്ത്രിയായതും.


ഈ വസ്തുക്കൾ നമ്മൾ വിചാരിച്ച പോലെ പാഴല്ല; വേണ്ടി വന്നാൽ റാമ്പ് വാക്ക് വരെ എത്തിയേക്കും | Discarded materials are better in the hands of these budding fashion designers – News18 Malayalam\nഈ വസ്തുക്കൾ നമ്മൾ വിചാരിച്ച പോലെ പാഴല്ല; വേണ്ടി വന്നാൽ റാമ്പ് വാക്ക് വരെ എത്തിയേക്കും\nന്യൂസ് പേപ്പര്, ഡിസ്‌പോസിബിള് ഗ്ലാസ്, പ്ലാസ്റ്റിക് കവര്, ചകിരി, ചിരട്ട, മഞ്ചാടി. ഇവകൊണ്ടുള്ള മറ്റുപയോഗങ്ങൾ എന്തെന്ന് ഈ വിദ്യാർഥികൾ പറഞ്ഞു തരും\nപാഴ്‌വസ്തുക്കൾ കൊണ്ട് നിർമ്മിച്ച വസ്ത്രങ്ങളുമായി വിദ്യാർഥികൾ\nLast Updated : January 18, 2020, 07:05 IST\nപാഴ് വസ്തുക്കളാല് വസ്ത്ര വിസ്മയമൊരുക്കി വിദ്യാര്‍ഥികള്. എഴുകോണ് ഗവണ്‍മെന്റ് ടെക്‌നിക്കല് ഹൈസ്‌കൂളില് തുടരുന്ന സംസ്ഥാന ടെക്‌നിക്കല് കലോത്സവത്തില് അവതരിപ്പിച്ച ഫാഷന് ഷോയാണ് വൈവിധ്യ കാഴ്ചയായത്.\nതേവള്ളി ഗവണ്മെന്റ് ഇന്‍സ്റ്റിറ്റ്യൂട്ട് ഓഫ് ഫാഷന് ഡിസൈനിംഗിലെ വിദ്യാര്‍ഥികളാണ് പാഴ് വസ്തുക്കളില് പുതുമയാര്‍ന്ന വസ്ത്രങ്ങള് തീര്‍ത്തത്. ന്യൂസ് പേപ്പര്, ഡിസ്‌പോസിബിള് ഗ്ലാസ്, പ്ലാസ്റ്റിക് കവര്, ചകിരി, ചിരട്ട, മഞ്ചാടി എന്നിവ ഉപയോഗിച്ചു തീര്‍ത്ത വസ്ത്രങ്ങളണിഞ്ഞ് വിദ്യാര്‍ഥികള് വേദിയില് എത്തി.\nഫാഷന് ഡിസൈനിംഗ് വിദ്യാര്‍ഥികളുടെ ഒരുമാസം നീണ്ട ശ്രമഫലമായാണ് വസ്ത്രങ്ങള് തയ്യാറാക്കിയത്. 23 വ്യത്യസ്ത വസ്ത്രങ്ങള് പരിപാടിയില് അവതരിപ്പിച്ചു. ജി.ഐ.എഫ്.ഡി. യിലെ രണ്ട് വര്‍ഷത്തെ കോഴ്സാണ് ഫാഷന് ഡിസൈനിങ്. പഠനത്തിന്റ ഭാഗമായി ഓരോ വിദ്യാര്‍ഥിയും വ്യത്യസ്തങ്ങളായ വസ്ത്രങ്ങള് തയ്യാറാക്കണം. ഈ സാധ്യത വിനിയോഗിച്ചാണ് പുനരുപയോഗ സാധ്യമല്ലാത്ത പ്ലാസ്റ്റിക് വസ്തുക്കളില് മനോഹരമായ വസ്ത്രങ്ങള് തീര്‍ക്കാന് വിദ്യാര്‍ഥികള് തീരുമാനിച്ചതെന്ന് ഫാഷന് ഡിസൈനിംഗ് അധ്യാപിക കെ. ബീന പറഞ്ഞു.\nസാങ്കേതിക വിദ്യാഭ്യാസ വകുപ്പിന്റെ നേതൃത്വത്തില് പ്രവര്‍ത്തിക്കുന്ന ഈ സ്ഥാപനത്തില് 62 വിദ്യാര്‍ഥികളാണ് ഫാഷന് ഡിസൈനിംഗ് കോഴ്‌സിന് പഠിക്കുന്നത്. പാഴ്വസ്തുക്കള് വലിച്ചെറിയാതെ അവയില് മികവുറ്റ കലാസൃഷ്ടികള് തീര്‍ക്കാന് പൊതുജനങ്ങള്‍ക്കും പ്രചോദനമേകാനാണ് ഇത്തരത്തില് ഒരു പരീക്ഷണം നടത്തിയതെന്ന് വിദ്യാര്‍ഥികള് പറഞ്ഞു.\nFirst published: January 18, 2020, 07:00 IST\nfashionFashion showfashion technology


സംസ്ഥാനത്ത് 18ന് മുകളിലുള്ള പകുതിപ്പേർക്ക് കോവിഡ് വാക്സിന്റെ ആദ്യ ഡോസ് നൽകി; ഇതുവരെ വാക്സിൻ നൽകിയത് 1.66 കോടി പേർക്ക്| first dose of covid vaccine was given to half of those over 18 in kerala – News18 Malayalam\n86,70,691 സ്ത്രീകളും, 80,16,121 പുരുഷന്‍മാരുമാണ് വാക്‌സിനെടുത്തത്.\nLast Updated : July 18, 2021, 19:13 IST\nതിരുവനന്തപുരം: സംസ്ഥാനത്ത് 18 വയസിന് മുകളിലുള്ള പകുതിയിലധികം പേര്‍ക്ക് ആദ്യ ഡോസ് കോവിഡ് 19 വാക്‌സിന് നല്‍കിയതായി ആരോഗ്യമന്ത്രി വീണാ ജോര്‍ജ് അറിയിച്ചു. സംസ്ഥാനത്ത് ഇതുവരെ ഒന്നും രണ്ടും ഡോസ് ചേര്‍ത്ത് ആകെ 1,66,89,600 പേര്‍ക്കാണ് വാക്‌സിന് നല്‍കിയത്. അതില് 1,20,10,450 പേര്‍ക്ക് ഒന്നാം ഡോസ് വാക്‌സിനും 46,79,150 പേര്‍ക്ക് രണ്ടാം ഡോസ് വാക്‌സിനുമാണ് നല്‍കിയത്.\nസംസ്ഥാനത്ത് ജനുവരി 16 മുതലാണ് കോവിഡ് വാക്‌സിനേഷന് ആരംഭിച്ചത്. വാക്‌സിന്റെ ലഭ്യതക്കുറവ് കാരണം മുന്‍ഗണനാക്രമം അനുസരിച്ചാണ് വാക്‌സിന് നല്‍കി വന്നത്. എന്നാല് ജൂണ് അവസാനം മുതല് 18 വയസിന് മുകളിലുള്ള എല്ലാവര്‍ക്കും വാക്‌സിന് നല്‍കാന് തുടങ്ങി. ഏറ്റവും അവസാനമായി സംസ്ഥാനത്തെ മുഴുവന് ഗര്‍ഭിണികള്‍ക്കും കോവിഡ് വാക്‌സിന് നല്‍കാനായി 'മാതൃകവചം' എന്ന പേരില് കാമ്പയിനും ആരംഭിച്ചിട്ടുണ്ട്. വാര്‍ഡ് തലത്തില് ആശാ പ്രവര്‍ത്തകരുടെ നേതൃത്വത്തില് മുഴുവന് ഗര്‍ഭിണികളേയും രജിസ്റ്റര് ചെയ്യിപ്പിച്ചാണ് വാക്‌സിന് നല്‍കുന്നത്. ഓരോ സബ് സെന്റര് പ്രദേശത്തുള്ള മുഴുവന് ഗര്‍ഭിണികളേയും രജിസ്റ്റര് ചെയ്യിപ്പിച്ചാണ് വാക്‌സിന് നല്‍കുന്നത്. വാക്‌സിനേഷനായി വരുന്ന മറ്റുള്ളവരുമായി സമ്പര്‍ക്കം ഒഴിവാക്കുന്ന വിധത്തില് വാക്‌സിനേഷന് കേന്ദ്രങ്ങളില് ക്രമീകരണങ്ങള് നടത്തിയാണ് വാക്‌സിന് നല്‍കുന്നത്. മാതൃകവചം പദ്ധതി വിജയകരമായി മുന്നേറുകയാണ്. ഇതിലൂടെ അമ്മയേയും കുഞ്ഞിനേയും ഒരുപോലെ സംരക്ഷിക്കാനാകും.\nഇന്ന് 13,956 പേര്‍ക്ക് കോവിഡ്\nFirst published: July 18, 2021, 19:13 IST\nCovid 19 VaccinationCovid vaccinekerala news


'1979ല് ഇഎംഎസ് പ്രഖ്യാപിച്ചതില് ഞങ്ങള് ഉറച്ചുനില്‍ക്കുന്നു'; ആര്‍എസ്എസ് -എസ്ഡിപിഐ വോട്ട് വേണ്ടെന്ന് സതീശന് പറയുമോയെന്ന് കോടിയേരി | Kodiyeri asked if Satheesan would say no to the RSS-SDPI vote\n'1979ല് ഇഎംഎസ് പ്രഖ്യാപിച്ചതില് ഞങ്ങള് ഉറച്ചുനില്‍ക്കുന്നു'; ആര്‍എസ്എസ് -എസ്ഡിപിഐ വോട്ട് വേണ്ടെന്ന് സതീശന് പറയുമോയെന്ന് കോടിയേരി\n''വികസനം മുടക്കികളും വികസനം ആഗ്രഹിക്കുന്നവരും തമ്മിലുള്ള മത്സരമാണ് നടക്കുന്നത്.''\n24 May 2022 12:37 PM GMT\nആര്‍എസ്എസ്, എസ്ഡിപിഐ വോട്ടുകള് വേണ്ടെന്ന് പറയാന് പ്രതിപക്ഷ നേതാവായ വി.ഡി സതീശന് സാധിക്കുമോയെന്ന് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്. ആര്‍എസ്എസ്, എസ്ഡിപിഐ വോട്ട് എല്‍ഡിഎഫിന് വേണ്ടെന്ന് ഇടതുമുന്നണി നേരത്തെ വ്യക്തമാക്കിയതാണെന്നും കോടിയേരി പറഞ്ഞു. വര്‍ഗീയതയ്ക്ക് എതിരെ ശക്തമായ നടപടി എടുത്തത് മുഖ്യമന്ത്രി പിണറായി വിജയനാണെന്നും കോടിയേരി കൂട്ടിചേര്‍ത്തു.\nകോടിയേരി പറഞ്ഞത്: ''ആര്‍എസ്എസിന്റെയും എസ്ഡിപിഐയുടെയും വോട്ടുകള് വേണ്ടെന്ന് ഞങ്ങള് നേരത്തെ പ്രഖ്യാപിച്ചതാണ്. 1979ല് തലശേരി ഉപതെരഞ്ഞെടുപ്പില് ഇഎംഎസ് നടത്തിയ പ്രഖ്യാപനമാണ്, ഞങ്ങള് അതില് ഇന്നും ഉറച്ച് നില്‍ക്കുകയാണ്. ഇങ്ങനെയാരു പ്രഖ്യാപനം നടത്താന്, ആര്‍എസ്എസ് എസ്ഡിപിഐ വോട്ട് വേണ്ടെന്ന് പറയാന് സതീശന് സാധിക്കുമോ. വര്‍ഗീയശക്തികളുടെ വോട്ട് വേണ്ടെന്ന് പറയുന്നുണ്ട്. എന്തുകൊണ്ട് ആര്‍എസ്എസിന്റെയും എസ്ഡിപിഐയുടെയും പേര് എടുത്ത് പറയുന്നില്ല. വര്‍ഗീയ ശക്തികളുമായി കോണ്‍ഗ്രസ് സമരസപ്പെടുകയാണ്.''\nതൃക്കാക്കര ഉപതെരഞ്ഞെടുപ്പില് ഇടതുമുന്നണിക്കെതിരെ അവിശുദ്ധ കൂട്ടുക്കെട്ടുണ്ടാക്കാനാണ് യുഡിഎഫ് ശ്രമിക്കുന്നതെന്നും കോടിയേരി ബാലകൃഷ്ണന് പറഞ്ഞു. ഇതിന്റെ ഭാഗമായാണ് യുഡിഎഫ് സ്ഥാനാര്‍ത്ഥിയായ ഉമാ തോമസ്, ബിജെപി തെരഞ്ഞെടുപ്പ് കമ്മിറ്റി ഓഫീസിലെത്തി കുമ്മനം കുമ്മനം രാജശേഖരനുമായി കൂടിക്കാഴ്ച നടത്തിയത്. സിപിഐഎം സെമിനാറില് പങ്കെടുത്തതിന്റെ പേരില് കെ വി തോമസിനെ പുറത്താക്കിയ കോണ്‍ഗ്രസ്, ബിജെപി ഓഫീസില് പോയി വോട്ടഭ്യര്‍ത്ഥിച്ച ഉമാ തോമസിനെതിരെ നടപടിയെടുക്കുമോ എന്നും കോടിയേരി ചോദിച്ചു.\n''യുഡിഎഫ് ബിജെപിയുമായിട്ട് മാത്രമല്ല, എസ്ഡിപിഐയുമായി നേരത്തെ തന്നെ കരാറുണ്ടാക്കി കഴിഞ്ഞു. തൃക്കാക്കര തെരഞ്ഞെടുപ്പില് ഇടതുപക്ഷ വിരുദ്ധ മുന്നണി രൂപപ്പെടുത്താനുള്ള ശ്രമമാണ് നടന്നത്. എന്നാല് ഈ നീക്കം ഇവിടെ വിജയിക്കാന് പോകുന്നില്ല. തൃക്കാക്കരയിലെ വോട്ടര്‍മാര് വിദ്യാസമ്പന്നരാണ്. രാഷ്ട്രീയപ്രബുദ്ധരാണ്. യുഡിഎഫിന്റെ നീക്കങ്ങള് പരായപ്പെടുത്തി മണ്ഡലത്തില് ജോ ജോസഫ് വിജയിക്കുക തന്നെ ചെയ്യും. ജോ ജോസഫിന് അനുകൂല തരംഗമാണ് മണ്ഡലത്തിലുള്ളത്. ഇതെല്ലാം വോട്ടാക്കി മാറ്റാനുള്ള സംഘടനപ്രവര്‍ത്തനത്തിലാണ് എല്‍ഡിഎഫ് ശ്രദ്ധ കേന്ദ്രീകരിച്ചിട്ടുള്ളത്. എല്‍ഡിഎഫ് അട്ടിമറി വിജയം നേടുമെന്ന കാര്യത്തില് സംശയമില്ല. മണ്ഡലത്തിലെ പ്രധാനമുദ്രാവാക്യം വികസനം തന്നെയാണ്. വികസനത്തിന് വേണ്ടി നിലകൊള്ളുന്നവര് എല്‍ഡിഎഫിന് വേണ്ടി വോട്ട് ചെയ്യും. വികസനം മുടക്കികളും വികസനം ആഗ്രഹിക്കുന്നവരും തമ്മിലുള്ള മത്സരമാണ് നടക്കുന്നത്.''


ഒടുവില് ആ രഹസ്യം വെളിപ്പെടുത്തി മീനാക്ഷി, ഫഹദ് കയ്യിലെഴുതിയിരുന്നത് അതായിരുന്നു!, ഉടന് പണത്തില് അറിയാതെ കണ്ണു നിറഞ്ഞു പോയ സംഭവത്തെ കുറിച്ചും താരം - metromatinee.com Lifestyle Entertainment & Sports\nമിനിസ്‌ക്രീന് പ്രേക്ഷകര്‍ക്കേറെ പ്രിയപ്പെട്ട അവതാരകയാണ് മീനാക്ഷി രവീന്ദ്രന്. നായികാ നായകന് എന്ന റിയാലിറ്റി ഷോയിലൂടെയാണ് മീനാക്ഷിയെ പ്രേക്ഷകര് കണ്ടു തുടങ്ങുന്നത്. തുടര്‍ന്ന് ഉടന് പണം 3.0 എന്ന ഷോയിലൂടെയാണ് മീനാക്ഷി പ്രേക്ഷകരുടെ പ്രിയങ്കരിയായി മാറുന്നത്. ഡെയിന് ഡേവിസിനും സുഹൈദ് കുക്കുവിനും ഒപ്പമാണ് മീനാക്ഷി പരിപാടി അവതരിപ്പിക്കുന്നത്. സാധാരണ കണ്ടു വന്നിരുന്ന റിയാലിറ്റി ഷോകളില് നിന്ന് അല്‍പം വ്യത്യസ്തമാണ് ഉടന് പണം 3.0. കഥാപാത്രങ്ങളായിട്ടാണ് മീനാഷിയും ഡെയ്‌നും ഷോയില് എത്തുന്നത്. മത്സരത്തിനോടൊപ്പമുള്ള ഇവരുടെ ഡാന്‍സിനും കോമഡിയ്ക്കുമൊക്കെ മികച്ച പ്രേക്ഷക സ്വീകാര്യതയാണ് ലഭിക്കുന്നത്. ഇവരുടെ കോമ്പോ പ്രേക്ഷകരുടെ ഇടയില് ശ്രദ്ധിക്കപ്പെടാറുമുണ്ട്.\nഅതേസമയം ബോളിവുഡിലും താലരം അരങ്ങേറ്റം കുറിച്ചിരുന്നു. ഫഹദ് ഫാസില് നായകനായി എത്തിയ മാലിക്ക് എന്ന ചിത്രത്തിലാണ് മീനാക്ഷി എത്തിയത്. റംലത്ത് എന്ന കഥാപാത്രത്തെയാണ് മീനാക്ഷി അവതരിപ്പിക്കുന്നത്. വളരെ കുറച്ച് സമയമേ ഉളളൂവെങ്കിലും മീനാക്ഷിയുടെ റോള് ഏറെ ശ്രദ്ധിക്കപ്പെട്ടിരുന്നു. അതേസമയം ഫഹദിനൊപ്പമുളള സീനിലെ ആ രഹസ്യം ഒരു അഭിമുഖത്തില് പങ്കുവെക്കുകയാണ് നടി. ഓഡീഷനിലൂടെയാണ് മാലിക്കിലേക്ക് തിരഞ്ഞെടുക്കപ്പെട്ടതെന്ന് മീനാക്ഷി പറയുന്നു.\nഓഡീഷന് പോവുമ്പോള് ഇന്നതാണ് സിനിമ, ഇന്നതാണ് ക്യാരക്ടറ് എന്നൊന്നും അറിയില്ലായിരുന്നു. മഹേഷ് സാര് ഒരു പെര്‍ഫക്ഷനിസ്റ്റാണ്. അദ്ദേഹത്തിന് ഇഷ്ടപ്പെടുന്നത് വരെ അദ്ദേഹം നമ്മളെ കൊണ്ട് ചെയ്യിപ്പിക്കും. 12 മണിക്ക് തുടങ്ങിയ ഓഡീഷന് വൈകീട്ട് അഞ്ച് മണിക്കാണ് കഴിഞ്ഞത്. കുറച്ച് ടെന്‍ഷനുണ്ടായിരുന്നു. ഞാന് ചെയ്തത് ഇഷ്ടമാകാത്തത് കൊണ്ടാണോ കൂടുതല് ചെയ്യിപ്പിച്ചതെന്ന് തോന്നി. എന്നാല് നന്നായിട്ട് ചെയ്യുന്നുണ്ട് അതുകൊണ്ടാണ് വീണ്ടും വീണ്ടും ചെയ്യിപ്പിക്കുന്നത് എന്ന് അദ്ദേഹം പറഞ്ഞു.\nഅത് കഴിഞ്ഞ് അസോസിയേറ്റായ ശാലിനിയാണ് പറഞ്ഞത് ഫഹദിന്റെ മകളായിട്ടാണ് റോളെന്ന്. അപ്പോ ഞാന് എക്സൈറ്റഡായി. കുറച്ചുകൂടി നന്നാക്കി ചെയ്യാമെന്ന് അപ്പോള് മനസില് വന്നു. ഈ സിനിമ എന്തായാലും ചെയ്യുമെന്ന് ഉറപ്പിച്ചിരുന്നു എന്നും നടി പറഞ്ഞു. മറ്റു സിനിമകളുണ്ടെങ്കിലും ഈ സിനിമ വിടില്ലെന്ന് തീരുമാനിച്ചു. മാലിക്കിലെ ഫഹദിനൊപ്പമുളള ആ സീന് ശരിക്കും എന്റെ ഒരു ശീലം കാണിക്കുന്നതാണ് എന്ന് മീനാക്ഷി പറയുന്നു.\nഉപ്പ കൈയ്യില് എഴുതി വെക്കുന്ന ആളുകളുടെ പരാതികളൊക്കെ ഞാനാണ് ഡയറിയിലേക്ക് പകര്‍ത്തി എഴുതാറുളളത്. ഉപ്പ ഹജ്ജിന് പോകുന്നതിന് മുന്‍പ് പരാതി പറയാന് വരുന്നവരുണ്ട്. അവിടെ അന്ന് എത്തിയവരെല്ലാം ഉപ്പയെ പ്രതീക്ഷിച്ച് വന്നതാണ്. അപ്പോ അദ്ദേഹത്തോട് അവര് കുറെ കാര്യങ്ങള് പറയുന്നുണ്ട്. അതൊക്കെ ഉപ്പ കൈയ്യിലാണ് എഴുതിവെക്കുന്നത്. അദ്ദേഹത്തിന് അങ്ങനെയൊരു ശീലമുണ്ട്.\nമാലിക് ഇറങ്ങിയ ശേഷം ഇതേകുറിച്ച് കുറെ പേര് ചോദിച്ചിട്ടുണ്ട്. കൂടാതെ ട്രോളുകളും വന്നു എന്ന് മീനാക്ഷി പറഞ്ഞു. മാലിക്കിന്റെ പിന്‍ഗാമി റംലത്ത് ആയിരിക്കുമെന്ന എഴുത്തുകളുണ്ട് എന്ന് അവതാരക പറഞ്ഞപ്പോള്; സെക്കന്‍ഡ് പാര്‍ട്ട് ആരെലും എടുക്കുവാണെങ്കില് നോക്കാം എന്നാണ് ചിരിയോടെ മീനാക്ഷിയുടെ മറുപടി. നിമിഷ സജയനൊപ്പമുളള അനുഭവവും നടി പങ്കുവെച്ചു. നിമിഷയൊക്കെ റിയലിസ്റ്റിക് നടിയാണ്. അപ്പോ ശരിക്കും തല്ലുമോ എന്ന പേടിയുണ്ടായിരുന്നു. ഞാന് നിമിഷയോട് ചോദിച്ചു ശരിക്കും തല്ലുമോ എന്ന്. അപ്പോള് ശരിക്കും തല്ലുട്ടോ എന്ന് നിമിഷ തമാശയായി പറഞ്ഞു. തല്ലി എങ്കിലും അങ്ങനെ വേദനിപ്പിച്ചൊന്നും അല്ല തല്ലിയത്. പന്ത്രണ്ട് മിനിറ്റ് സീനിന് റിഹേഴ്സലുണ്ടായിരുന്നു എന്നും മീനാക്ഷി പറഞ്ഞു. സംവിധായകന്റെ ടീമും ക്യാമറാമാന്റെ ടീമും ഏറെ ബുദ്ധിമുട്ടി എടുത്ത സീനാണ് എന്നും മീനാക്ഷി പറയുന്നു.\nഅതേസമയം, മീനാക്ഷി കുറച്ച് നാളുകള്‍ക്ക് മുമ്പ് പറഞ്ഞ വാക്കുകളും ഏറെ ശ്രദ്ധിക്കപ്പെട്ടിരുന്നു. ഉടന് പണത്തിലെ അനുഭവങ്ങളെ കുറിച്ചാണ് മീനാക്ഷി പറഞ്ഞിരുന്നത്. ചിരി മാത്രമല്ല ഷോയ്ക്കിടെ കണ്ണ് നിറയുന്ന സംഭവങ്ങളും ഉണ്ടാകാറുണ്ടെന്ന് മീനാക്ഷി പറഞ്ഞിരുന്നു. ചില ജീവിതങ്ങള് കാണുമ്പോള് അറിയാതെ കണ്ണ് നിറയാറുമുണ്ട്. അവരുടെ ജീവിതത്തിലെ പ്രശനങ്ങളും ദുഃഖങ്ങളും കേള്‍ക്കുമ്പോള് നമ്മള് സ്റ്റേജിലാണ് നില്‍ക്കുന്നതെന്നൊക്കെ മറന്നു പോകും എന്നും താരം പറഞ്ഞിരുന്നു. സോഷ്യല് മീഡിയയില് സജീവമായ മീനാക്ഷി ഇടയ്ക്കിടെ തന്റെ ചിത്രങ്ങളും വിശേഷങ്ങളും എല്ലാം പങ്കുവെച്ച് എത്താറുണ്ട്.\nRelated Topics:dain davis, Featured, meenakshi raveendran


ജീവിക്കുന്ന സമൂഹത്തിന്റെ പൊതുബോധത്തെയും അവരെ ഭരിക്കുന്ന ചിന്താധാരയെയും അപഗ്രഥിച്ചും പഠിച്ചുമാണ് പ്രബോധകന് ശൈലിയും രീതിയും രൂപപ്പെടുത്തേണ്ടത്. ജനമനസ്സുകളെ തന്നില്‍നിന്ന് അകറ്റിയേക്കാവുന്ന വിഷയങ്ങള് എടുത്തിട്ടും വാഗ്വാദങ്ങളില് ഏര്‍പ്പെട്ടും പ്രശ്‌നങ്ങള് സൃഷ്ടിച്ചും ഒരു പ്രബോധകന് തന്റെ ദൗത്യനിര്‍വഹണവുമായി മുന്നോട്ടുപോകാനോ വിജയിക്കാനോ സാധ്യമല്ല. യഥാര്‍ഥ പ്രശ്‌നങ്ങളില്‍നിന്ന് ജനശ്രദ്ധ തിരിച്ചുവിടാനും വാദകോലാഹലങ്ങളാല് അന്തരീക്ഷം കലുഷമാക്കാനും വികാരങ്ങള് വ്രണപ്പെടുത്തിയേക്കാവുന്ന വിഷയങ്ങള് എടുത്തിട്ട് പ്രകോപനം സൃഷ്ടിക്കാനും പ്രതിയോഗികള് ശ്രമിച്ചുകൊണ്ടിരിക്കും. ആ 'കെണി'കള് തിരിച്ചറിഞ്ഞ് നയജ്ഞതയോടെയുള്ള സമീപനം സ്വീകരിക്കാനും ചതിക്കുഴിയില് വീഴാതിരിക്കാനുമുള്ള മെയ്‌വഴക്കമാണ് വേണ്ടത്. ആ മെയ്‌വഴക്കം 'ഹിക്മത്ത്' ആണ്. യുക്തിഭദ്രമായ സത്യസമര്‍പ്പണത്തിന് മുന്നില് പിടിച്ചുനില്‍ക്കാന് സാധിക്കാതെ വന്ന ഫിര്‍ഔന് പിന്നെ മൂസാ(അ)യെ ചോദ്യശരങ്ങള് എയ്ത് വീഴ്ത്തി ജനത്തെ അദ്ദേഹത്തിനെതിരില് ഇളക്കിവിടാനുള്ള തന്ത്രം പയറ്റിയത് ഖുര്‍ആന് എടുത്തു പറയുന്നുണ്ട്: ''ഫറവോന് പറഞ്ഞു: 'അപ്പോള് നിങ്ങള് രണ്ട് പേരുടെയും റബ്ബ് ആരാണ്, അല്ലയോ മൂസാ?' മൂസാ മറുപടി കൊടുത്തു: 'സകല വസ്തുക്കള്‍ക്കും അതിന്റേതായ സൃഷ്ടി (പ്രകൃതി) കൊടുക്കുകയും പിന്നെയതിന് വഴികാണിക്കുകയും ചെയ്തവനാരോ അവനാകുന്നു ഞങ്ങളുടെ റബ്ബ്.' ഫറവോന് ചോദിച്ചു: 'അപ്പോള് കഴിഞ്ഞുപോയ തലമുറകളുടെ അവസ്ഥയെന്താണ്?' മൂസാ പറഞ്ഞു: അവരുടെ വിവരങ്ങള് എന്റെ റബ്ബിങ്കല് ഒരു ഗ്രന്ഥത്തില് സൂക്ഷിക്കപ്പെട്ടിരിക്കുന്നു. എന്റെ നാഥന് പിഴക്കുകയില്ല, മറക്കുകയുമില്ല'' (ത്വാഹാ 49-52). 'ദൈവം ഒരേയൊരുവനേയുള്ളൂ എന്നതാണ് വസ്തുതയെങ്കില് നൂറ്റാണ്ടുകളായി അനേകം ദൈവങ്ങളെ ആരാധിച്ചുപോന്ന നമ്മുടെ പൂര്‍വ തലമുറകളുണ്ടല്ലോ. നിങ്ങളുടെ വീക്ഷണത്തില് അവരുടെ അവസ്ഥയെന്താണ്? അവരെല്ലാം ശിക്ഷാര്‍ഹരാണോ? അവര് മുഴുവന് ബുദ്ധിശൂന്യരായിരുന്നുവോ?' ശ്രോതാക്കളുടെയും അവര് മുഖേന മുഴുവന് ജനതയുടെയും ഹൃദയങ്ങളില് പക്ഷപാതിത്വത്തിന്റെ അഗ്നി ജ്വലിപ്പിക്കുകയായിരുന്നു ഫറവോന് ഈ ചോദ്യത്തിലൂടെ ഉദ്ദേശിച്ചത്. മൂസായുടെ മറുപടി അതിന്റെ വിഷപ്പല്ലുകളെല്ലാം പൊഴിച്ചുകളഞ്ഞു. അദ്ദേഹം പറഞ്ഞത് ഇതായിരുന്നു: ''ആ ജനങ്ങള് തങ്ങളുടെ കര്‍മങ്ങളുമായി തങ്ങളുടെ റബ്ബിന്റെ സമക്ഷത്തിലേക്ക് പോയിക്കഴിഞ്ഞു. അവരുടെ ഓരോ ചലനങ്ങളും അവയുടെ പ്രേരകങ്ങളും ദൈവത്തിനറിവുണ്ട്. അവരോട് അവന് സ്വീകരിക്കുന്ന സമീപനം എന്തായിരിക്കും എന്ന് അവന് മാത്രമേ അറിയാവൂ.''\nസത്യത്തിന്റെ ശത്രുക്കള് എല്ലാ കാലത്തും പയറ്റിപ്പോന്ന തന്ത്രമാണിത്. തങ്ങള്‍ക്ക് നില്‍ക്കക്കള്ളിയില്ലാതാകുമ്പോള് ജനത്തെ പ്രബോധകനെതിരില് തിരിച്ചുവിടാനുള്ള ഹീന ശ്രമമായിരിക്കും അവര് പുറത്തെടുക്കുക. മതരംഗത്തും രാഷ്ട്രീയ രംഗത്തും സര്‍വസാധാരണമാണ് ഈ കുതന്ത്രം. തന്റെ മുന്‍ഗണനാക്രമങ്ങള് അട്ടിമറിക്കുന്നതോ അജണ്ടകള് മാറ്റിനിശ്ചയിക്കുന്നതോ ആയ പ്രശ്‌നങ്ങളില് ചെന്നു ചാടാതിരിക്കാനുള്ള വിവേകം പ്രബോധകന് വേണം. ഇതിന് മികച്ച ഉദാഹരണമാണ് കഅ്ബയുടെ വാതില് മാറ്റി സ്ഥാപിക്കുന്നതുമായി ബന്ധപ്പെട്ട പ്രശ്‌നത്തില് നബി (സ) സ്വീകരിച്ച നയവും നിലപാടും. പ്രബോധന രീതിശാസ്ത്രത്തിന്റെ നിരവധി പാഠങ്ങള് നല്‍കുന്ന സംഭവം വിശദമായി അറിയേണ്ടതുണ്ട്. ഫിഖ്ഹി പാഠങ്ങളും നയ-നിലപാട് രൂപവത്കരണ മാനദണ്ഡങ്ങളും പ്രബോധനത്തിന്റെ രീതിശാസ്ത്രവും ഗവേഷണം ചെയ്‌തെടുക്കാവുന്ന പ്രസ്തുത സംഭവത്തെക്കുറിച്ച് പ്രാമാണിക ഗ്രന്ഥങ്ങളില് സവിസ്തര ചര്‍ച്ചകള് കാണാം. ബുഖാരിയും മുസ്‌ലിമും ഉദ്ധരിച്ച സംഭവം ഇങ്ങനെ: 'കഅ്ബയുടെ പുറം ചുമരുകള് പരിശുദ്ധ ഗേഹത്തില് പെട്ടതാണോ റസൂലേ?' ആഇശ (റ) നബി(സ)യോട് ചോദിച്ചു. നബി(സ)യുടെ മറുപടി: 'അതേ.' ഞാന് ചോദ്യം തുടര്‍ന്നു: 'അവരാരും അത് കഅ്ബാ ഗേഹത്തില് ഉള്‍പ്പെടുത്താത്തത് എന്തുകൊണ്ടാണ്?' നബി (സ): 'നിന്റെ ജനത്തിന് ചെലവഴിക്കാന് പണമില്ലാത്തതു കൊണ്ടാവാം.' ഞാന് ചോദിച്ചു: 'എന്തുകൊണ്ടാണ് കഅ്ബയുടെ കവാടം ഉയരത്തില് ഇങ്ങനെ?' നബി (സ): 'അത് നിന്റെ ജനത ഒപ്പിച്ച പണി. അവര്‍ക്ക് ഇഷ്ടമുള്ളവരെ പ്രവേശിപ്പിക്കാനും ഇഷ്ടമില്ലാത്തവര്‍ക്ക് പ്രവേശനം നിഷേധിക്കാനും കഴിയുമല്ലോ. നിന്റെ ജനം ജാഹിലിയ്യത്ത് ഉപേക്ഷിച്ച് ഇസ്‌ലാമിലേക്ക് കടന്നുവന്നിട്ട് അധിക നാളുകള് ആയിട്ടില്ലാത്തതിനാല് അവര്‍ക്ക് മനോവിഷമം ഉണ്ടാകുമെന്ന ഭയം എനിക്കില്ലായിരുന്നുവെങ്കില് പുറം ചുമരുകള് വിശുദ്ധ കഅ്ബയില് ഉള്‍പ്പെടുത്താനും അതിന്റെ വാതിലുകള് ഭൂമിയുടെ നിരപ്പിലേക്ക് താഴ്ത്തി പുനര് നിര്‍മിക്കാനും ഞാന് മുന്നിട്ടിറങ്ങുമായിരുന്നു' (ബുഖാരി, മുസ്‌ലിം).\nയസീദുബ്‌നു മുആവിയയുടെ ഭരണകാലത്ത് കഅ്ബ അഗ്നിക്കിരയായപ്പോള് അബ്ദുല്ലാഹിബ്‌നു സുബൈര് ജനങ്ങളെ വിളിച്ചുകൂട്ടി പുനര് നിര്‍മാണത്തെക്കുറിച്ച് ആലോചിച്ചു. ''ജനങ്ങളേ, പറയൂ, എന്തു വേണം? കഅ്ബ പൊളിച്ചു പുനര്‍നിര്‍മിക്കുകയാണോ വേണ്ടത്? കേടായത് നന്നാക്കുകയോ?'' ഇബ്‌നു അബ്ബാസ്: ''കേട് വന്നത് നന്നാക്കിയാല് മതിയെന്നാണ് എന്റെ അഭിപ്രായം. കഅ്ബയെ ജനങ്ങള് കണ്ട് പഴകിയും പരിചയിച്ചും ശീലിച്ച രീതിയിലും നബി(സ)യുടെ പ്രവാചകത്വ നിയോഗ സ്മരണകള് ഉറങ്ങുന്ന ഇടമായി കരുതിയും അങ്ങനെത്തന്നെ നിലനിര്‍ത്തി കേടു വന്നത് നന്നാക്കാം.'' അബ്ദുല്ലാഹിബ്‌നു സുബൈര്: ''നിങ്ങളുടെ വീട് അഗ്നിക്കിരയായാല് നിങ്ങള് അത് പുതുക്കി പണിയില്ലേ? പിന്നെയെന്താണ് അല്ലാഹുവിന്റെ ഭവനത്തിന്റെ കാര്യത്തില് ഭിന്നാഭിപ്രായം? മൂന്ന് നാള് ഞാന് ഇസ്തിഖാറത്ത് നടത്തും. എന്നിട്ട് ഒരു തീരുമാനത്തിലെത്തും.'' മൂന്ന് ദിവസം കഴിഞ്ഞ് അവരെല്ലാം ഏകകണ്ഠമായി തീരുമാനിച്ചത് കഅ്ബ പൊളിച്ച് പുതുക്കി പണിയാനാണ്. ഇബ്‌നു സുബൈര് തുടര്‍ന്നു പറഞ്ഞു: ''നബി(സ)യെ ഉദ്ധരിച്ച് ആഇശ (റ) പറയുന്നത് ഞാന് കേട്ടിട്ടുണ്ട്: ജനങ്ങള് കുഫ്ര് കൈയൊഴിച്ച് ഇസ്‌ലാമിലേക്ക് വന്നിട്ട് അധിക കാലമായിട്ടില്ല. കൂടാതെ കഅ്ബ പണിയാനുള്ള സാമ്പത്തിക ശേഷിയും എനിക്കില്ല. ഈ സാഹചര്യങ്ങള് ഇല്ലായിരുന്നെങ്കില് ഹിജ്‌റ് ഇസ്മാഈലില്‍നിന്ന് അഞ്ച് മുഴം കഅ്ബയുടെ ഉള്‍ഭാഗത്തേക്ക് ചേര്‍ക്കുകയും ജനങ്ങള്‍ക്ക് പ്രവേശിക്കാന് ഒരു വാതിലും പുറത്ത് കടക്കാന് മറ്റൊരു വാതിലും പണിയുകയും ചെയ്‌തേനെ.''\nഇബ്‌നു സുബൈര് വധിക്കപ്പെട്ടപ്പോള് ഹജ്ജാജുബ്‌നു യൂസുഫ് അബ്ദുല് മലികുബ്‌നു മര്‍വാന് എഴുതി: ''ഇബ്‌നു സുബൈര് മക്കയിലെ കാര്യബോധവും നീതിനിഷ്ഠയുമുള്ള മാന്യ വ്യക്തികളുടെ അഭിപ്രായം പരിഗണിച്ചാണ് കഅ്ബയുടെ നിര്‍മാണമാരംഭിച്ചത്.'' അബ്ദുല് മലികിന്റെ മറുപടി: ''ഇബ്‌നു സുബൈറിന്റെ കീര്‍ത്തിധാവള്യത്തിന് മങ്ങലേല്‍പിക്കാന് നമുക്കാഗ്രഹമില്ല. അദ്ദേഹം നീട്ടിയെടുത്തത് അങ്ങനെത്തന്നെ നില്‍ക്കട്ടെ. ഹിജ്‌റില്‍നിന്ന് അധികമെടുത്തത് പൂര്‍വ സ്ഥിതിയില് ആക്കിയേക്കുക. അദ്ദേഹം തുറന്ന വാതില് അടക്കുക. അങ്ങനെ പൊളിച്ച് പുനര്‍നിര്‍മാണം പൂര്‍ത്തിയാക്കി'' (മുസ്‌ലിം).\nറസൂലിന്റെ പിന്മാറ്റം പറയുന്നത്\nകഅ്ബയുടെ പുനര്‍നിര്‍മാണം ഇബ്‌റാഹീം നബി (അ) ഇട്ട അസ്തിവാരത്തില് തന്നെ വേണമെന്ന് നബി(സ)ക്ക് തികഞ്ഞ ബോധ്യമുണ്ടായിട്ടും, മക്കയിലെ ജനവികാരം വ്രണപ്പെടാതിരിക്കാനാണ് നബി (സ) അതിന് മുതിരാതിരുന്നത്. കഅ്ബക്ക് മക്കക്കാരുടെ മനസ്സിലുള്ള മഹനീയ സ്ഥാനം കണ്ടറിഞ്ഞ റസൂല്, കഅ്ബ പൊളിച്ചു പണിയുന്നത് ഇസ്‌ലാമിനോട് അവരുടെ ഹൃദയത്തില് വെറുപ്പും അനാഭിമുഖ്യവും വളര്‍ത്താനേ ഉതകൂ എന്ന് മനസ്സിലാക്കി ആ സംരംഭം വേണ്ടെന്നു വെക്കുകയായിരുന്നു. തന്റെ നീക്കം ഉണ്ടാക്കിയേക്കാവുന്ന ദുഷ്പരിണതിയും അത് സമൂഹമനസ്സില് സൃഷ്ടിക്കുന്ന വിപരീത വിചാരങ്ങളും ദീര്‍ഘദൃഷ്ടിയോടെ നബി (സ) വിലയിരുത്തി. തന്റെ പ്രബോധന പ്രവര്‍ത്തനങ്ങള്‍ക്ക് നേട്ടങ്ങളേക്കാള് ഏറെ നഷ്ടങ്ങളാണ് അതുണ്ടാക്കുകയെന്ന് കണ്ടറിഞ്ഞ റസൂല് ബോധപൂര്‍വം പിന്മാറുകയായിരുന്നു. ന്യായമെന്ന് തികഞ്ഞ ബോധ്യമുണ്ടായിട്ടും അങ്ങനെയൊരു നീക്കം വേണ്ടെന്നു വെച്ചത് നബി(സ)യെ ഒരിക്കലും പിന്നീട് അലോസരപ്പെടുത്തിയതുമില്ല.\n'ശറഹുല് മുവത്വ'യില് ബാജി രേഖപ്പെടുത്തുന്നു: ''ജാഹിലിയ്യത്തില്‍നിന്ന് വിട്ട് വന്നിട്ടു അധിക കാലമായിട്ടില്ലാത്തതിനാല്, 'കഅ്ബ'ക്ക് പരിക്കേല്‍ക്കുന്നത് അവരുടെ മനസ്സിന് ഉള്‍ക്കൊള്ളാന് പറ്റിയേക്കില്ല. അനുചിതമായ ദുഷ്ചിന്തകള് അവരുടെ മനസ്സില് ഇട്ടു കൊടുത്ത് ദീനിനെ കുറിച്ച് ദുര്‍ബോധനവും 'വസ്‌വാസു'മുണ്ടാക്കാന് അത് പിശാചിന് ഇടനല്‍കിയേക്കും. അവരുടെ മനസ്സിണക്കി ഇസ്‌ലാമിന്റെയും ദീനിന്റെയും പാതയില് അവരെ അടിയുറപ്പിച്ചു നിര്‍ത്തുക എന്നതായിരുന്നു നബിയുടെ മുഖ്യ ലക്ഷ്യം. 'കഅ്ബ കെട്ടിട'ത്തില് കൈവെക്കുന്നത് ദീനിനോട് അവരുടെ ഹൃദയത്തില് വൈമുഖ്യം വളര്‍ത്തുമെന്ന് നബി(സ) ഭയപ്പെട്ടു'' ('അല് മുന്‍തഖാ', ശറഹുല് മുവത്വഅ്: 2/282).\nനയവും നിലപാടും സ്വീകരിക്കുന്നത് ജനമനസ്സുകളെ അറിഞ്ഞുവേണം. ജനങ്ങളില് ധാരണാപിശകും ആശയക്കുഴപ്പവും സൃഷ്ടിച്ചേക്കാവുന്ന രീതികള് ഒഴിവാക്കണം. കഅ്ബ നിര്‍മാണവുമായി ബന്ധപ്പെട്ട നബിപത്‌നി ആഇശ(റ)യുടെ ഹദീസിന് ഇമാം ബുഖാരി നല്‍കിയ തലക്കെട്ട് ശ്രദ്ധേയമാണ്. 'അധ്യായത്തിന് നല്‍കുന്ന പേരിലാണ് ബുഖാരിയുടെ ഇജ്തിഹാദ്' (ഇജ്തിഹാദു ബുഖാരി ഫീ തബ്‌വീബിഹി വ ഇജ്തിഹാദു മുസ്‌ലിം ഫീ തര്‍തീബിഹി) എന്ന് പണ്ഡിതന്മാരുടെ ഒരു നിരീക്ഷണമുണ്ട്. 'ജനങ്ങള് ഗ്രഹിക്കുന്നതില് വീഴ്ച സംഭവിച്ചേക്കുമെന്നും അവര് അതിനേക്കാള് കടുത്ത തെറ്റുകളില് അകപ്പെട്ടേക്കുമെന്നും ഉള്ള ഭയം മുന്‍നിര്‍ത്തി ചില തീരുമാനങ്ങള് ഉപേക്ഷിക്കുന്നത് സംബന്ധിച്ച അധ്യായം' എന്നാണ് ബുഖാരിയുടെ ശീര്‍ഷകം (ബുഖാരി). ഇബ്‌നുല് ജൗസി: ''ജനങ്ങളുടെ മാനസികാവസ്ഥയും കീഴ്‌വഴക്കങ്ങളും പരിഗണിക്കണമെന്ന സൂചനയാണ് ഇത് നല്‍കുന്നത്'' (കശ്ഫുല് മുശ്കിലി മിന് ഹദീസിസ്സ്വഹീഹൈനി 4/263).\nറാഫിഈ: ''ഏറ്റവും ശ്രേഷ്ഠവും മികച്ചതുമെന്ന് കരുതുന്ന കാര്യം പോലും, ജനങ്ങള്‍ക്ക് ഉള്‍ക്കൊള്ളാന് കഴിയില്ലെന്നും അവര് അതിനേക്കാള് വലിയ വിപത്തുകളില് ചെന്നു പെട്ടേക്കുമെന്നും ആശങ്കയുണ്ടെങ്കില് ഉപേക്ഷിക്കുകയാണ് കരണീയം'' (ശറഹു മുസ്‌നദുശ്ശാഫിഈ ലിര്‍റാഫിഈ 2/348).\nകഅ്ബയുടെ പുനര്‍നിര്‍മിതിയുമായി ബന്ധപ്പെട്ട ആഇശ(റ)യില്‍നിന്ന് ഉദ്ധരിക്കുന്ന ഹദീസ് ഉസ്വൂലുല് ഫിഖ്ഹിലെ സുപ്രധാനമായ പല സിദ്ധാന്തങ്ങള്‍ക്കും അടിസ്ഥാനമായി. ഒരു പ്രശ്‌നത്തിന് നിര്‍ദേശിക്കപ്പെടുന്ന പരിഹാരം വിലയിരുത്തുമ്പോള് സ്വീകരിക്കേണ്ട മാനദണ്ഡമെന്താണ്? 1. നേട്ടവും നഷ്ടവും ഗുണവും ദോഷവും നിര്‍ണയിക്കുമ്പോള്, അതു മൂലമുണ്ടാകുന്ന ഗുണത്തേക്കാള് പരിഗണിക്കേണ്ടത് വരാവുന്ന ദോഷങ്ങള് ഒഴിവാക്കുന്നതിനാവണം. 2. ഗുണവും ദോഷവും താരതമ്യം ചെയ്യേണ്ടി വരികയോ അവ വിരുദ്ധ ധ്രുവങ്ങളില് നില്‍ക്കുകയോ ചെയ്യുമ്പോള് ഏറ്റവും ലഘുവും നിരുപദ്രവവുമായ പരിഹാരമാണ് തെരഞ്ഞെടുക്കേണ്ടത്. ഇവിടെ സ്വാഭാവികമായും ഉയരുന്ന ചോദ്യം: 'മസ്വ്‌ലഹത്തി'നേക്കാള് മുന്‍ഗണന നല്‍കേണ്ട 'മഫ്‌സദത്തി'ന്റെ തോതും പരിമാണവും എന്താണ്? ഗുണങ്ങളില് ഏറ്റവും പരിഗണാനര്‍ഹമോ ദോഷങ്ങളില് ഏറ്റവും കുറഞ്ഞതോ തെരഞ്ഞെടുക്കേണ്ടിവരുമ്പോള് ചിന്തയെ മഥിക്കുന്ന മറ്റൊരു വിഷയമുണ്ട്. കഅ്ബാ പുനര്‍നിര്‍മിതിയുമായി ബന്ധപ്പെട്ട ആഇശ(റ)യുടെ ഹദീസ് തന്നെ എടുക്കുക. പൊതുബോധം കണക്കിലെടുത്തും ജനമനസ്സില് ഉണ്ടാക്കിയേക്കാവുന്ന നീരസവും അസന്തുഷ്ടിയും പരിഗണിച്ചുമാണല്ലോ നബി (സ) കഅ്ബ താന് കാണുന്ന രീതിയില് മാറ്റിപ്പണിയാന് മുതിരാതിരുന്നത്. ഇതേ പ്രമാണം വെച്ച്, ജനങ്ങള്‍ക്ക് വെറുപ്പുണ്ടാകുമെന്ന് അനുമാനിച്ച് ശര്‍ഇല് വാജിബായ കാര്യങ്ങള് ഉപേക്ഷിക്കാന് പറ്റുമോ? ഇസ്‌ലാമിക ശിക്ഷാവിധികള് നടപ്പില് വരുത്തുന്നതും ഹറാമായ കാര്യങ്ങള് തടയുന്നതും ചിലര്‍ക്ക് വിമ്മിട്ടവും അസന്തുഷ്ടിയും ഉണ്ടാക്കിയേക്കുമെന്ന് ഭയന്നു നിര്‍ത്തിവെക്കാന് പറ്റുമോ?\nഈ സിദ്ധാന്തം പ്രാവര്‍ത്തികമാക്കുമ്പോള് സൂക്ഷ്മതയും അഗാധ പഠനവും ആവശ്യമാണ്. ജനങ്ങളുടെ ഇഷ്ടാനിഷ്ടങ്ങള് അല്ലല്ലോ ദൈവിക നിയമത്തിന്റെ ഗുണ-ദോഷ മാനദണ്ഡം. ഈ സിദ്ധാന്തത്തിന്റെ പ്രയോഗവത്കരണം ശരീഅത്തിന്റെ സമുന്നത ലക്ഷ്യത്തില്‍നിന്നും ചൈതന്യത്തില്‍നിന്നും വേര്‍പ്പെടുത്തിക്കാണാനാവില്ല. പ്രബോധകന് പൊതുബോധവും ജനമനസ്സും അറിഞ്ഞ് പെരുമാറേണ്ടത്, ചുമരുണ്ടെങ്കിലേ ചിത്രം വരക്കാന് കഴിയൂ എന്ന വിശ്വാസത്തോടും ധാരണയോടുമാവണം. ജനത്തിന് അസന്തുഷ്ടി ഉണ്ടെന്നറിഞ്ഞിട്ടും ജനങ്ങളുടെ ഭിന്നസ്വരം ഉയര്‍ന്നുപൊങ്ങിയിട്ടും ചില തീരുമാനങ്ങളുമായി നബി (സ) മുന്നോട്ടുപോയ സംഭവങ്ങള് ചൂണ്ടിക്കാട്ടാനാവും.\n* ഹുദൈബിയ സന്ധി: സന്ധിസംഭാഷണവേളയിലും ഒപ്പിടുന്ന സന്ദര്‍ഭത്തിലും സ്വഹാബിമാരില് പരക്കെ ദൃശ്യമായ അസന്തുഷ്ടി സഹ്‌ലുബ്‌നു ഹനീഫ് ഓര്‍ക്കുന്നു: ''അന്ന് ഞങ്ങള് ഒരു യുദ്ധത്തിന് ഒരുക്കമായിരുന്നു. ഉമര് (റ) നബി(സ)യോട്: 'നാം സത്യത്തിലും അവര് അസത്യത്തിലും അല്ലേ റസൂലേ? നമ്മുടെ കൂട്ടത്തില് കൊല്ലപ്പെടുന്നവര് സ്വര്‍ഗത്തിലും ശത്രുപക്ഷത്ത് കൊല്ലപ്പെടുന്നവര് നരകത്തിലും അല്ലേ റസൂലേ?' നബി (സ): 'തീര്‍ച്ചയായും.' 'പിന്നെ എന്തിനാണ് ദീനിന്റെ കാര്യത്തില് നാം ഇങ്ങനെ താഴ്ന്ന് കീഴടങ്ങി കൊടുക്കുന്നത്? നമ്മുടെ തീരുമാനം അല്ലാഹുവിന് വിട്ടാല് പോരേ?' റസൂല് പ്രതിവചിച്ചു: ഇബ്‌നുല് ഖത്ത്വാബ്, അല്ലാഹുവിന്റെ ദൂതനാണ് ഞാന്. അല്ലാഹു ഒരിക്കലും എന്നെ കൈയൊഴിക്കില്ല'' (ബുഖാരി, മു്‌സ്‌ലിം).\n* ഹുനൈനിലെ ഗനീമത്ത് മുതല് വീതിക്കുന്ന വിഷയത്തില് നബി(സ) സ്വീകരിച്ച നിലപാട് അന്‍സ്വാരികളെ ഒഴിവാക്കി, 'മുഅല്ലഫത്തുല് ഖുലൂബ്' (ഹൃദയം ഇണക്കപ്പെടേണ്ട) വിഭാഗത്തിന് ഗനീമത്ത് മുതല് നല്‍കിയത് അന്‍സ്വാരി സമൂഹത്തില് മുറുമുറുപ്പിന് കാരണമായി. മുനാഫിഖുകള് ആവോളം മുതലെടുപ്പ് നടത്തി (ബുഖാരി).\n* ബനൂ നുളൈര് യുദ്ധത്തില് ജൂതരോട് ഈത്തപ്പനകള് വെട്ടാനും കരിച്ചുകളയാനും നബി (സ) നല്‍കിയ കല്‍പന ജൂതസമൂഹത്തിന്റെ വെറുപ്പിനിടവരുത്തി. 'ചില ഈത്തപ്പനകള് നിങ്ങള് മുറിച്ചുകളഞ്ഞതും ചിലതിനെ അതീഖയുടെ വേരുകള് നില്‍ക്കുന്ന വിധം ഉപേക്ഷിച്ചതും എല്ലാം അല്ലാഹുവിന്റെ അനുമതിയോടു കൂടിയായിരുന്നു' (അല് ഹശ്ര് 5). ബനുന്നളീറിന്റെ വാസസ്ഥലത്തിന്റെ അതിരുകളില് ഉണ്ടായിരുന്ന ഈത്തപ്പനത്തോട്ടത്തിലെ ധാരാളം വൃക്ഷങ്ങള് മുസ്‌ലിംകള് അവര്‍ക്കെതിരില് ഏര്‍പ്പെടുത്തിയ ഉപരോധത്തിന്റെ ഭാഗമായി മുറിച്ചു നീക്കിയത് കപടവിശ്വാസികളെയും ജൂതന്മാരെയും പ്രകോപിതരാക്കിയിരുന്നു (ജാമിഉല് ബയാന് 23/271).\n* കഅ്ബുബ്‌നുല് അശ്‌റഫിനെ വധിക്കാന് മുഹമ്മദുബ്‌നു മസ്‌ലമയോട് നബി (സ) ആജ്ഞാപിച്ച സംഭവം. അല്ലാഹുവിനും റസൂലിനും എതിരെ നിലയുറപ്പിച്ച കഅ്ബിനെതിരില് കൈക്കൊണ്ട നടപടിയെച്ചൊല്ലി ചില വിമര്‍ശനങ്ങള് ഉയരാതിരുന്നില്ല (ശറഹ് മുശ്കിലുല് ആസാര്: ദലാഇലുന്നുബുവ്വ: ബൈഹഖി).\nഇസ്‌ലാമിക സ്റ്റേറ്റിന്റെ പൊതു താല്‍പര്യം (മസ്വ്‌ലഹത്ത്) പരിഗണിച്ച് നബി (സ) കൈക്കൊണ്ട ഇത്തരം നടപടികള്‍ക്ക് സ്വഹാബിമാരുടെയും പൊതുസമൂഹത്തിന്റെയും അസന്തുഷ്ടിയോ വെറുപ്പോ തടസ്സമായില്ലെന്നോര്‍ക്കണം.\nജാഹിലിയ്യാ കാലത്ത് നിലനിന്ന പല ആചാരങ്ങളും നബി (സ) നിര്‍ത്തലാക്കിയിട്ടുണ്ട്. അവ അലംഘനീയ നിയമമെന്നോണം കൊണ്ടുനടന്ന സമൂഹമായിരുന്നു മുശ്‌രിക്കുകളുടേത്. അമുസ്‌ലിം ഹൃദയങ്ങളില് ഇസ്‌ലാമിനോട് വൈമുഖ്യം വളര്‍ത്തുമെന്നറിഞ്ഞിട്ടും നബി (സ) പിന്മാറിയില്ലെന്നോര്‍ക്കണം.\n* ഹജ്ജിലെ ആരാധനാ രീതികള് നബി (സ) പൊളിച്ചെഴുതി. ഖുറൈശികളും സമാനമനസ്‌കരും മുസ്ദലിഫയിലായിരുന്നു പകല് സമയം കഴിച്ചുകൂട്ടിയത്. മറ്റു അറബി ഗോത്രങ്ങള് അറഫയിലായിരുന്നു. ഇസ്‌ലാമിന്റെ ആഗമനത്തോടെ നബി (സ) അറഫയിലാണ് നില്‍ക്കേണ്ടതെന്ന് കല്‍പിച്ചു. 'വുഖൂഫു ബി അറഫ'ക്ക് നിയമസാധുത കൈവന്നു. ഹജ്ജ് മാസങ്ങളില് ഇഹ്‌റാം കെട്ടാന് കല്‍പിച്ചു. ജാഹിലിയ്യാ കാലത്ത് ഇത് പൊറുക്കപ്പെടാത്ത അപരാധമായാണ് കണ്ടിരുന്നത് (ബുഖാരി, മുസ്‌ലിം).\n* ഖിബ്‌ലമാറ്റം: മസ്ജിദുല് അഖ്‌സ്വായില്‍നിന്നും മസ്ജിദുല് ഹറാമിലേക്കുള്ള ഖിബ്‌ലമാറ്റം നിരവധി പേരുടെ മതപരിത്യാഗത്തിന് വഴിവെച്ചു. മുനാഫിഖുകള്‍ക്ക് അവരുടെ കാപട്യവും മുശ്‌രിക്കുകള്‍ക്ക് അവരുടെ ശത്രുതയും പുറത്തെടുക്കാനുള്ള സന്ദര്‍ഭമാണ് അതൊരുക്കിക്കൊടുത്തത്. അത്തരം ഒരു സന്ദര്‍ഭസൃഷ്ടി അല്ലാഹുവിന്റെ ഉദ്ദേശ്യവുമായിരുന്നു.\n* പാവങ്ങളായ സത്യവിശ്വാസികളെ തങ്ങളുടെ സദസ്സുകളില്‍നിന്ന് മാറ്റിനിര്‍ത്തണമെന്ന അവിശ്വാസി സമൂഹത്തിന്റെ ആവശ്യം ചെവിക്കൊള്ളരുതെന്ന് അല്ലാഹു നബി(സ)യെ ഉണര്‍ത്തി. അവിശ്വാസികള്‍ക്ക് അരോചകമാണെന്നറിവുണ്ടായിട്ടും നബി (സ) പാവങ്ങളെ തന്നോടൊപ്പം ചേര്‍ത്തു പിടിച്ചു.\nമുസ്‌ലിം-മുസ്‌ലിമേതര സമൂഹത്തില് വെറുപ്പിന്റെ വികാരം ഉയര്‍ത്തിവിട്ടേക്കാമായിരുന്നിട്ടും തീരുമാനങ്ങളുമായി മുന്നോട്ടുപോയ നബി(സ)യുടെ മാതൃക പഠിപ്പിക്കുന്നത് എല്ലാ വെറുപ്പും അലോസരങ്ങളും ശര്‍ഇല് പരിഗണനാര്‍ഹമല്ല എന്നാണ്. സമീപന രേഖക്ക് ശര്‍ഈ പരിധി നിശ്ചയിക്കപ്പെടേണ്ടതുണ്ടെന്ന് സാരം.\nമുന്‍ഗണനാ ക്രമങ്ങളെക്കുറിച്ച ഫിഖ്ഹ് (ഫിഖ്ഹുല് ഔലവിയ്യാത്ത്), താരതമ്യ ഫിഖ്ഹ് (ഫിഖ്ഹുല് മുവാസനാത്ത്), പരിണതികളും ഭവിഷ്യത്തുകളും വിലയിരുത്തുന്ന ഫിഖ്ഹ് (ഫിഖ്ഹു മുറാആത്തില് അവാഖിബി വഹിസാബില് മആലാത്ത്), പൊതു നന്മയും തിന്മയും താരതമ്യം ചെയ്യുന്ന ഫിഖ്ഹ് (ഫിഖ്ഹുല് മസ്വാലിഹി വല് മഫാസിദ്) ഇങ്ങനെ ഫിഖ്ഹിലെ വിവിധ നിദാനശാസ്ത്രങ്ങളുടെ മാനദണ്ഡം ഉപയോഗിച്ചാണ് ഇവ നിര്‍ണയിക്കേണ്ടത്. ഇമാം ശാത്വിബി അഭിപ്രായപ്പെടുന്നു: ''ജനങ്ങള് ചെയ്യുന്നതോ ചെയ്യാത്തതോ ആയ കര്‍മങ്ങളെ കുറിച്ച് ഒരു മുജ്തഹിദ് തീര്‍പ്പു കല്‍പിക്കുക, ആ കര്‍മം മൂലം സംജാതമാകുന്ന പരിണതി പരിഗണിച്ചും പരിശോധിച്ചുമാണ്. ശരീഅത്തിന്റെ സമുന്നത ലക്ഷ്യങ്ങള് (മഖാസ്വിദുശ്ശരീഅ) മുന്നില് വെച്ചാണ് അത് വിലയിരുത്തേണ്ടത്. അത് മുജ്തഹിദിന്റെ കര്‍മമണ്ഡലമാണ്.''\nതന്റെ നിലപാടുകള് തെറ്റായി അവതരിപ്പിക്കപ്പെടാനും ജനമനസ്സില് തന്നെക്കുറിച്ച തെറ്റായ ധാരണകള് രൂപപ്പെടാനുമുള്ള സാധ്യതകള് കണ്ടറിയാന് പ്രബോധകന് കഴിയണം. അതിനര്‍ഥം നിലപാടില് കാപട്യം കൈക്കൊള്ളണമെന്നല്ല. സമൂഹത്തിന്റെ മനസ്സ് ലോലവും വൈകാരിക പ്രതികരണത്തിന് അവസരം കാത്തു കഴിയുന്നതുമാണ്. രസകരമായ ഒരു സംഭവം 'അല് ബിദായത്തു വന്നിഹായ'യില് ഇബ്‌നു കസീര് ഉദ്ധരിക്കുന്നുണ്ട്. അബ്ബാസി ഭരണാധികാരി മഹ്ദിയുടെ കൊട്ടാര സദസ്സില് ഒരാള് കയറിവന്നു. കൈയില് ചെരിപ്പു തൂക്കി പിടിച്ചാണ് അയാളുടെ വരവ്. അയാള് ഖലീഫയോട്: ''ഇത് നബി(സ)യുടെ ചെരിപ്പാണ്, ഞാന് അങ്ങക്ക് സമ്മാനമായി കൊണ്ടു വന്നതാണ്.'' ഖലീഫ മഹ്ദി: ''ഇങ്ങോട്ട് തരൂ.'' വളരെ ഭവ്യതയോടെ ആ ചെരിപ്പ് സ്വീകരിച്ച് അതിന്മേല് മുത്തമിടുകയും ആദരമെന്നോണം രണ്ട് കണ്ണുകളിലും ചേര്‍ത്തു വെക്കുകയും ചെയ്തു. തുടര്‍ന്ന് അയാള്‍ക്ക് പാരിതോഷികമായി പതിനായിരം ദിര്‍ഹം നല്‍കാന് ഖജനാവ് സൂക്ഷിപ്പുകാരന് ഖലീഫ മഹ്ദി കല്‍പന കൊടുത്തു. തുകയും വാങ്ങി അയാള് ദൃഷ്ടിയില്‍നിന്ന് മറഞ്ഞപ്പോള് മഹ്ദി: ''എനിക്കറിയാം, അല്ലാഹുവിന്റെ റസൂല് ഈ ചെരിപ്പ് കണ്ടിട്ടുപോലുമുണ്ടാവില്ല. എന്നിട്ടല്ലേ അവ ധരിക്കുന്നത്! അയാള് തന്ന ചെരിപ്പ് വാങ്ങാതെ ഞാന് അയാളെ തിരിച്ചയച്ചിരുന്നുവെങ്കില് അയാള് ചെന്ന് ജനങ്ങളോട് പറയും: ഞാന് ഖലീഫ മഹ്ദിക്ക് നബി(സ)യുടെ ചെരിപ്പ് സമ്മാനമായി നല്‍കിയെങ്കിലും അദ്ദേഹം അത് സ്വീകരിക്കാതെ എന്നെ തിരിച്ചയച്ചു. റസൂലിനോട് സ്‌നേഹമില്ലാത്തവന്, ധിക്കാരി. ജനങ്ങള് അത് വിശ്വസിക്കുകയും അത് അണ്ണാക്ക് തൊടാതെ വിഴുങ്ങുകയും ചെയ്യും. കാരണം ബഹുജന മനസ്സ് ഇയാളെ പോലുള്ളവരിലേക്ക് വളരെ വേഗം ചായുന്നതാണ്. അവരുടെ രീതി എന്തെന്നു വെച്ചാല് ശക്തനെതിരില് ദുര്‍ബലനെ അവര് പിന്തുണക്കും; അയാള് അക്രമിയാണെന്നിരുന്നാലും. പതിനായിരം ദിര്‍ഹം നല്‍കി നാം അയാളുടെ നാവ് വിലയ്ക്കു വാങ്ങി. ഏറ്റവും യുക്തമായ സമീപനം അതാണെന്ന് നമുക്ക് തോന്നി'' (അല് ബിദായത്തുവന്നിഹായ: ഇബ്‌നുകസീര് 10/163).\nഇത് ഒരു സമീപനരീതിയാണ്. ആഫ്രിക്കന് ഭൂഖണ്ഡത്തില് വിസ്മയാവഹമായ പ്രബോധന പ്രവര്‍ത്തനങ്ങള് നടത്തിയ കുവൈത്തിലെ ഡോ. അബ്ദുര്‍റഹ്മാന് അസ്സുമൈത്ത് രസകരമായ പല അനുഭവങ്ങളും പങ്കിടവെ ഒരു സംഭവം അനുസ്മരിച്ചു. ''ഗ്രാമങ്ങളും നഗരങ്ങളും ഇസ്‌ലാമിലേക്ക് വന്നുകൊണ്ടിരിക്കുന്ന സുവര്‍ണ കാലം. മധുരാനുഭവങ്ങളുടെ പൂക്കാലം. പക്ഷേ അവിടെയും ഉണ്ടായിരുന്നു ഈ പ്രവര്‍ത്തനങ്ങളെ തുരങ്കം വെക്കാനും അജണ്ടകള് അട്ടിമറിക്കാനും കണ്ണില് എണ്ണയൊഴിച്ച് കാത്തിരിക്കുന്ന ഒരു ഉപജാപക വൃന്ദം. എനിക്ക് നന്നായറിയാം അവരെയെല്ലാം. ഒരു ദിവസം ഗ്രാമത്തില് ചെന്ന എന്നോട് ഒരു കൂട്ടം ആളുകള് ഒരു സംശയം ഉന്നയിച്ചു: 'നാം ദുആ ഇരക്കുമ്പോള് കൈ രണ്ടും താഴ്ത്തിയാണോ പിടിക്കേണ്ടത്? ഇരു കൈകളും ഉയര്‍ത്തിയാണോ പിടിക്കേണ്ടത്? 'അവര്‍ക്കിടയില് അതൊരു തര്‍ക്കവിഷയമായിരിക്കുന്നു. അവരെ രണ്ട് കക്ഷികളാക്കി ഭിന്നിപ്പിച്ചു നിര്‍ത്തുന്നതില് തല്‍പര കക്ഷികള് വിജയിച്ചിരിക്കുന്നു. ഏത് മറുപടി പറഞ്ഞാലും ഓരോ വിഭാഗവും മറു വിഭാഗത്തിനെതിരെ ആയുധമാക്കി ഉപയോഗിക്കും. മറുപടി ഇരുവിഭാഗത്തെയും തൃപ്തിപ്പെടുത്തുന്നതാവണം. ഞാന് പറഞ്ഞു: 'അല്ലാഹുവിനോട് കുറഞ്ഞ കാര്യങ്ങള് മാത്രം ചോദിക്കേണ്ടവര് കൈ അല്‍പം ഉയര്‍ത്തിയാല് മതി. ധാരാളം കാര്യങ്ങള് ചോദിച്ചു വാങ്ങാനുള്ളവര് ഇരു കൈകളും കൂടുതല് ഉയര്‍ത്തി ദുആ ഇരക്കുക. രണ്ടും ശരിയാണ്.' ഇരു വിഭാഗവും നിറഞ്ഞ സന്തോഷത്തോടെ പിരിഞ്ഞുപോയി.''\nശാഠ്യങ്ങളില്ലാത്ത വിശാല മനസ്സ്\nപ്രബോധകന് സംബോധന ചെയ്യാനുള്ളത് ജനഹൃദയങ്ങളെയാണ്. അഭിപ്രായാന്തരമുള്ള കര്‍മശാസ്ത്ര വിധികളിലെ കടുംപിടിത്തം ഏറെയുള്ള പ്രദേശമാണ് നിര്‍ഭാഗ്യവശാല് കേരളം. ഓരോരുത്തരും തങ്ങളുടെ ശരികളില് ശാഠ്യമുള്ളവരാണ്. മദ്ഹബിന്റെ ഇമാമുമാര് പക്ഷേ, വിശാലമനസ്‌കരായിരുന്നു. ഇമാം ശാഫിഈയുടെ വിശ്രുത വചനമുണ്ട്: 'എന്റെ അഭിപ്രായം ശരിയാണ്, പക്ഷേ തെറ്റാവാനുള്ള സാധ്യതയുണ്ട്. അപരന്റെ അഭിപ്രായം തെറ്റാണ്, എന്നാല് അത് ശരിയാവാനുള്ള സാധ്യതയുമുണ്ട്.' സ്വുബ്ഹ് നമസ്‌കാരത്തില് ഖുനൂത്ത് നിര്‍ബന്ധണാണെന്നും അത് മറന്നാല് മറവിയുടെ സുജൂദ് വേണമെന്നും അഭിപ്രായമുള്ള ഇമാം ശാഫിഈ ഇറാഖിലെ ഇമാം അബൂഹനീഫയുടെ പള്ളി സന്ദര്‍ശിച്ചപ്പോള് ഖുനൂത്ത് ഒഴിവാക്കുകയുണ്ടായി. കാരണം തിരക്കിയപ്പോള് ഇമാം ശാഫിഈ കൊടുത്ത മറുപടി: 'സ്വുബ്ഹിലെ ഖുനൂത്ത് അനഭിലഷണീയമായി കരുതിയിരുന്ന ഇമാം അബൂഹനീഫയോടുള്ള ആദര സൂചകമായാണ് ഞാന് ഖുനൂത്ത് ഉപേക്ഷിച്ചത്.' മഹാന്മാരായ ഇമാമുമാര്‍ക്കിടയില് നിലനിന്ന പരസ്പര ബഹുമാനമാണ് ഇത് അടയാളപ്പെടുത്തുന്നത്. മദ്ഹബ് പക്ഷപാതിത്വങ്ങളും സംഘടനാ ശാഠ്യങ്ങളും ഒഴിയാബാധയായ നമ്മുടെ സാമൂഹിക പരിസരവും നവോത്ഥാന പ്രസ്ഥാനങ്ങളിലേക്ക് ചുവടുമാറിയപ്പോള് സംഭവിച്ച വിപ്ലവാത്മക മാറ്റങ്ങളുടെ ഹാങ് ഓവറും ഇന്നും നമ്മുടെ ജീവിത സാഹചര്യങ്ങളെ നിഷേധാത്മകമായി സ്വാധീനിക്കുന്നു എന്ന് നിരീക്ഷിക്കുന്നവരുണ്ട്. അതില് ശരിയുണ്ട്. കര്‍മശാസ്ത്ര വിഷയങ്ങളില് തങ്ങളുടെ നിലപാടിലെ കാര്‍ക്കശ്യം ജനങ്ങളെ ബോധ്യപ്പെടുത്താന് ബദ്ധപ്പെടുന്ന ചിലരുണ്ട്. തറാവീഹ് നമസ്‌കാരത്തില് എട്ട് റക്അത്ത് മാത്രമേ പാടുള്ളൂ എന്ന് നിര്‍ബന്ധമുള്ളവര്, കൂടുതല് റക്അത്തുകള് നമസ്‌കരിക്കുന്ന ഇടങ്ങളില്‍നിന്ന് പ്രതിഷേധസൂചകമായോ എട്ടില് കൂടുതല് നമസ്‌കരിക്കുന്നത് പൊറുക്കാന് പറ്റാത്ത അപരാധമാണെന്ന് കരുതിയോ എഴുന്നേറ്റു പോകുന്നവര്, മറ്റുള്ളവര് തങ്ങളുടെ ഈ പ്രവൃത്തി എങ്ങനെ വീക്ഷിക്കുമെന്നത് അവര്‍ക്ക് പ്രശ്‌നമാകാറില്ല. പള്ളി മുഴുവന് നമസ്‌കാരശേഷം കൂട്ടുപ്രാര്‍ഥനയില് മുഴുകിയിരിക്കുമ്പോള് ശരിയെന്ന തന്റെ ബോധ്യത്തിന്റെ അടിസ്ഥാനത്തില് പ്രതിഷേധസൂചകമെന്നോണം എഴുന്നേറ്റുനിന്ന് സുന്നത്ത് നമസ്‌കരിക്കുന്നത് നിഷ്പക്ഷരായ ജനങ്ങള് എങ്ങനെ നോക്കിക്കാണും എന്നതും അത്തരക്കാരെ അലട്ടുന്ന ചിന്തയല്ല. ബഹുജനഹൃദയങ്ങളില് വേരോട്ടം നഷ്ടപ്പെടുന്നതും ആശയവിനിയമത്തിന്റെയും സൗമനസ്യത്തിന്റെയും പാലം തകര്‍ക്കപ്പെടുന്നതും ഈ വിധമാണ്. കര്‍മശാസ്ത്ര വിഷയങ്ങളില് അഭിപ്രായ വ്യത്യാസം രൂപപ്പെടുന്ന പദവിന്യാസം, ആശയം ഗ്രഹിക്കുന്നതിലെ വ്യത്യാസം തുടങ്ങിയ കാരണങ്ങളെക്കുറിച്ച് അജ്ഞരായവര്‍ക്കു മാത്രമേ കര്‍ക്കശ സമീപനം കൈക്കൊള്ളാനാവൂ. അറിവിന്റെ മേഖല വികസിക്കും തോറും അപരന്റെ അഭിപ്രായത്തിനും ഇടം നല്‍കാന് നിര്‍ബന്ധിതരാവും. 'നീ ജനഹൃദയങ്ങളില് അവരോട് അനുഭാവം ഉണ്ടാക്കേണമേ!' -വജ്അല് അഫ്ഇദത്തന് മിനന്നാസി തഹ്‌വീഇലൈഹിം (ഇബ്‌റാഹീം 37) എന്ന ഇബ്‌റാഹീം നബിയുടെ പ്രാര്‍ഥനക്ക് വിശാലമായ അര്‍ഥതലങ്ങളുണ്ട്. ജനങ്ങള് തന്നെ വെറുപ്പോടെ വീക്ഷിക്കുകയും താന് പ്രതിനിധാനം ചെയ്യുന്ന ദൈവിക ദീനിന്റെ പ്രബോധനത്തില്‍നിന്ന് തന്റെ നയവൈകല്യത്താല് ജനം മുഖം തിരിച്ചുകളയുകയും ചെയ്യുന്ന അവസ്ഥ ഉണ്ടായിക്കൂടെന്ന നിര്‍ബന്ധ ബുദ്ധിയാണ് നബി (സ) പ്രദര്‍ശിപ്പിച്ചത് എന്നതാണ് കഅ്ബാ പുനര്‍നിര്‍മാണ വിഷയത്തില് റസൂല് കൈക്കൊണ്ട നിലപാടില്‍നിന്ന് പഠിക്കാനുള്ള പ്രധാന പാഠം. ചുമരുണ്ടെങ്കില് മാത്രമേ ചിത്രം വരയ്ക്കാന് സാധിക്കുകയുള്ളൂ എന്ന സത്യം മനസ്സിലാക്കി നയം ആവിഷ്‌കരിച്ച പ്രബോധകനായിരുന്നു മുഹമ്മദ് നബി (സ). ഈ വിവേകമാണ് ഇന്ന് വിനഷ്ടമായത്. അതാണ് ജനഹൃദയങ്ങള് വെള്ളം കടക്കാത്ത അറകളായി അടച്ചുപൂട്ടപ്പെടാനും അവര് അകന്നുനില്‍ക്കാനും അകറ്റിനിര്‍ത്തപ്പെടാനും കാരണമായിത്തീരുന്നതും.\n* റുഅ്‌യാ ലില് ബുഹൂസി വദ്ദിറാസാത്ത് ബൈനല് അഖീദതി വല് ഖിയാദ: മഹ്മൂദ് ശീത്ത്\n* സമാഹത്തുല് ഇസ്‌ലാമി ഫിദ്ദഅ്‌വതി ഇലല്ലാഹ്: അബ്ദുല് അളം\n* അല് വഹ്ദത്തുന് ഇസ്‌ലാമിയ്യ: അഹ്മദുല് ഗാമിദി.


അന്നത്തെ ഇരുണ്ട ഭൂഖണ്ഡമല്ല, ഇന്നത്തെ പ്രതീക്ഷയുടെ മുനമ്പ് | Goa to Cape Town| Cape to Rio Race| Capetown| Mathrubhumi Travel\nFeb 19, 2017, 03:55 AM IST\nആഫ്രിക്കന് വന്‍കരയുടെ തെക്കേ അറ്റത്തായി സ്ഥിതി ചെയ്യുന്ന കേപ്പ് ഓഫ് ഗുഡ് ഹോപ്പിലേക്ക്...\nഇത് കൊടുങ്കാറ്റുകളുടെ മുനമ്പായിരുന്നു. ഇന്നും അവിടെ കാറ്റിന് കുറവില്ല. ധ്രുവദേശത്തെ മഞ്ഞുരുകി കടലിലെത്തുന്നതുകൊണ്ടുതന്നെ അറ്റ്‌ലാന്റിക് ഒരു ശീത സമുദ്രമാണ്. ഇവിടുത്തെ ശക്തമായ കടല്‍ക്കാറ്റിനും കുളിരാണ്. വര്‍ഷങ്ങള്‍ക്കു മുമ്പ് പായ്ക്കപ്പലില് ലോകംചുറ്റാനെത്തിയ നാവികര് ആഫ്രിക്കയിലെ ഈ മുനമ്പ് കടക്കാന് പ്രയാസപ്പെട്ടു. അതുകൊണ്ടാവാം, ആദ്യമായി ഇവിടെയെത്തിയ പോര്‍ച്ചുഗീസ് നാവികന് ബര്‍ത്തുലൂമിയോ ഡയസ് ഈ ദേശത്തെ കൊടുങ്കാറ്റുകളുടെ മുനമ്പ് എന്നുവിളിച്ചു. പോര്‍ച്ചുഗല് രാജാവ് ജോണ് രണ്ടാമനാണ് ഈ പേര് മാറ്റിയെടുത്തത്. ഇന്ത്യയിലേക്കും കിഴക്കന് രാജ്യങ്ങളിലേക്കും വാതില് തുറക്കുന്ന ഈ ദേശത്തെ അദ്ദേഹം ശുഭപ്രതീക്ഷാ മുനമ്പ് എന്ന് പുനര്‍നാമകരണം ചെയ്തു. അതേ, ഇവിടം കടന്നുകിട്ടിയാല് പിന്നെ കാര്യങ്ങള് ശുഭപ്രതീക്ഷയിലേക്കു നീങ്ങുകയായി. അറ്റ്‌ലാന്റിക്കില്‍നിന്ന് ഇന്ത്യന് മഹാസമുദ്രത്തിലേക്ക് പ്രവേശിച്ച് ഇന്ത്യയിലേക്കുള്ള യാത്ര സുഗമമാവുന്നത് ഇവിടംമുതലാണ്. സൂയസ് കനാല് വരുന്നകാലംവരെ കടല്‍യാത്രികര്‍ക്ക് ഈ മുനമ്പ് വൈതരണികളുടെയും കടന്നുകഴിഞ്ഞാല് ആശ്വാസത്തിന്റേതുമായി തുടര്‍ന്നു.\nശുഭപ്രതീക്ഷയോടെതന്നെയാണ് ഞങ്ങളും ഇവിടെ വിമാനമിറങ്ങിയത്. വിമാനത്താവളത്തില് നിന്ന് ഹോട്ടലിലേക്ക് പോകുംവഴിതന്നെ ലോകത്തിലെ ആദ്യത്തെ ഹൃദയമാറ്റ ശസ്ത്രക്രിയ നടത്തിയ ഗ്രൂട്ട് ഷൂര് ആസ്പത്രി കണ്ടു. ഡോ. ക്രിസ്ത്യന് ബര്‍ണാര്‍ഡ് 1958-ലാണ് ആദ്യത്തെ ഹൃദയമാറ്റ ശസ്ത്രക്രിയ നടത്തിയത്. നേരെ ഹോട്ടലിലേക്കല്ല പോയത്. ഓള്‍ഡ് ബിസ്‌കറ്റ്മില്ലില് അന്ന് ചന്തദിവസമായിരുന്നു. അവിടുത്തെ നൈബര്‍ഗുഡ് മാര്‍ക്കറ്റില് അലഞ്ഞുതിരിഞ്ഞോളാന് പറഞ്ഞ് ഗൈഡ് ഞങ്ങളുടെ ലഗേജുമായി ഹോട്ടലിലേക്ക് പോയി. പഴം, പച്ചക്കറി മുതല് എല്ലാം കിട്ടുന്ന മാര്‍ക്കറ്റില് ഭക്ഷണവും ബിയറും വൈനും എല്ലാമുണ്ട്. ലാമ്പ് കറിയും ബസുമതിറൈസും കൊണ്ട് ഞങ്ങള് ഉച്ചഭക്ഷണം ഒപ്പിച്ചു.\nഅവിടുത്തെ ഐസ്‌ക്രീമാണ് വിശേഷപ്പെട്ടത്. ക്രിയേറ്റ് ആന്‍ഡ് കേളി. നമ്മള് ചൂണ്ടിക്കാണിക്കുന്ന പലതരം രുചികള് ചേര്‍ത്ത് ഐസ്‌ക്രീം ഉളിപോലൊരു ഉപകരണം കൊണ്ട് ഇടിച്ചുപരത്തിയെടുക്കും. എന്നിട്ട് അത് ചുരണ്ടിയെടുത്ത് നമ്മുടെ കറുവപ്പട്ടച്ചുരുളുപോലെയാക്കി പാത്രത്തില് വെച്ചുതരും. സംഗതി കൊള്ളാം. ഇതിന്റെ കച്ചവടക്കാരന് ഹെര്‍മന് വാലിസ് ഇതിലൂടെ ലോകപ്രശസ്തനുമാണ്. യാത്ര മാഗസിനുകളിലും ചാനലുകളിലും ഇതേക്കുറിച്ച് ഫീച്ചറുകള് വന്നിട്ടുണ്ട്.\nകേപ്ടൗണിലൂടെ ഒരു നഗരസവാരിയായിരുന്നു പിന്നെ. അതും മോട്ടോര്‍സൈക്കിളിനോട് ചേര്‍ന്ന സൈഡ്കാറില്. അവിടുത്തെ ടൂറിസത്തിന്റെ ഒരു മുഖമാണത്. തെരുവുകള് ഇന്നലെ ആരോ കഴുകിവൃത്തിയാക്കിയതുപോലെ. നഗരത്തില് കെട്ടിടങ്ങള്‍ക്കെല്ലാം തൊട്ടടുത്ത ദിവസമാണോ പെയിന്റടിച്ചതെന്ന് തോന്നിപ്പോവും. വൃത്തിയും വെടിപ്പും കണ്ടപ്പോള് ഇരുണ്ട ഭൂഖണ്ഡമെന്ന് ചെറുപ്പത്തില് എന്നോ പാഠപുസ്തകത്തില്‍നിന്ന് പതിഞ്ഞ ആഫ്രിക്കയെക്കുറിച്ചുള്ള ധാരണകളെല്ലാം തകിടംമറിഞ്ഞു. പാഠപുസ്തകത്തില് കണ്ട ആഫ്രിക്കയല്ല ആഫ്രിക്കയെന്ന് ഇപ്പോള് മനസ്സിലായി. സൈഡ്കാര് കുതിക്കുകയാണ്. തണുപ്പിനെ പ്രതിരോധിക്കാന് മുഖംമൂടിയണിഞ്ഞിട്ടുണ്ട്. ഹെല്‍മെറ്റും ജാക്കറ്റും അണിഞ്ഞിട്ടുണ്ട്. എന്നിട്ടും തണുത്ത കാറ്റില് കൈവിരലുകള് മരവിക്കുന്നു. ക്യാമറ ക്ലിക്ക് ചെയ്യുമ്പോള് അതറിയാം.\nചാപ്മാന്‍സ് കുന്നിനു മുകളിലേക്കാണ് മോട്ടോര്‍സൈക്കിളുകള് ഞങ്ങളെ കൊണ്ടുപോയത്. അതൊരു പിക്‌നിക് സ്‌പോട്ടാണ്. തൊട്ടുമുന്നില് അറ്റ്‌ലാന്റിക് സമുദ്രം. കടലിലേക്ക് ഇറങ്ങിനില്‍ക്കുന്ന കൂറ്റന് കുന്ന്. സൂര്യന് ഉജ്ജ്വലഭാവത്തില് എരിയുന്നു. പക്ഷേ, കാറ്റിന് അപ്പോഴും കുളിരുതന്നെ. നാട്ടുകാരുടെ സംഘം ഭക്ഷണവുമായെത്തി പൊതിയഴിച്ചു പങ്കുവെക്കുന്നു. സൈഡ് കാറിലെ ഇന്ത്യന്‍പതാക കണ്ടതുകൊണ്ടുതന്നെ അവര് പരിചയപ്പെടാനും സൗഹൃദം പങ്കുവെക്കാനും എത്തുന്നുണ്ടായിരുന്നു. ഇന്ത്യാ ആഫ്രിക്കാ ഭായ് ഭായ് ആണല്ലോ. ബ്രിട്ടീഷുകാര്‍ക്കെതിരെയും വര്‍ണവിവേചനത്തിനെതിരെയുമുള്ള പോരാട്ടത്തില് നാം ഒറ്റക്കെട്ടായിരുന്നല്ലോ. എന്തിന് ആഫ്രിക്കയെ ഈ സമരം പഠിപ്പിച്ചതുതന്നെ നമ്മുടെ രാഷ്ട്രപിതാവ് ഗാന്ധിജിയാണല്ലോ. ഫ്രീ ഫ്രീ മണ്ടേല എന്നു നമ്മള് എത്രയോവട്ടം തൊള്ളതുറന്ന് വിളിച്ചതല്ലേ.\nചാപ്മാന് കുന്നിറങ്ങി അന്നത്തെ ടൂര് അവസാനിപ്പിച്ച് ഞങ്ങള് നേരെ ഹോട്ടലിലേക്ക്. സതേണ് സ്റ്റാര് ഗ്രൂപ്പിന്റെ ഹോട്ടലില് വിശ്രമം. പിറ്റേദിവസം അതിരാവിലെ എഴുന്നേറ്റ് ഹോട്ടലില്‍നിന്നുതന്നെ ബ്രേക്ക് ഫാസ്റ്റ് കഴിച്ചു. ബ്രഡും മുട്ടയും പഴങ്ങളും ഒക്കെയുള്ളതുകൊണ്ട് ഭക്ഷണം ഒരു പ്രശ്‌നമായില്ല. ഇഡ്ഡലിയും ദോശയും തിരയുന്ന ആന്ധ്ര, തമിഴ് സുഹൃത്തുക്കളും ബ്രഡുകൊണ്ട് പ്രാതലില് സംതൃപ്തി കണ്ടെത്തി. ഹോട്ടലില് നിന്നിറങ്ങി ആദ്യ ജങ്ഷനില് തന്നെ ഒരു മേല്‍പ്പാലം കാണാം. അത് പാതിവഴി പണി നിലച്ച് കിടക്കുകയാണ്. ബ്രിഡ്ജ് ടു നോവര്- ഗൈഡ് പറഞ്ഞു. 1970-ല് പണി തുടങ്ങി 1977-ല് സാമ്പത്തിക പ്രയാസം കാരണം നിലച്ചുപോയതാണ്. ഫോര്‍ഷോര് ഫ്രീവേ ബ്രിഡ്ജ് എന്നും ഇതറിയപ്പെടുന്നു. വീണത് വിദ്യയെന്നതുപോലെ ഇന്നിത് ഈ ടൗണിന്റെ സാമ്പത്തിക സ്രോതസുകളിലൊന്നാണ്. സിനിമാ ഷൂട്ടിങ്ങിനും ഫാഷന് ഷൂട്ടിനുമാണ് ഇതുപയോഗിക്കുന്നത്.\nഇന്നൊരു കപ്പല്‍യാത്രയാണ് ആദ്യം. സീല് ഐലന്റിലേക്ക്. സീലുകളെ കാണാന്‍വേണ്ടി കേപ്ടൗണിലെ തുറമുഖത്ത് നങ്കൂരമിട്ടിരിക്കുന്ന കൊച്ചുയാത്രാക്കപ്പലില് കയറി. കരയ്ക്കടുത്ത് ഒരു സീലിനും ഡോള്‍ഫിനും ഭക്ഷണമെറിഞ്ഞുകൊടുത്ത് അവയെക്കൊണ്ട് വട്ടംച്ചുറ്റിക്കുന്നയാളെ കണ്ടു. കൗതുകപൂര്‍വം ഫോട്ടോ എടുക്കാന് ചെന്നപ്പോള് ഗൈഡ് വിലക്കി. ഫോട്ടോ എടുത്താല് പൈസ ചോദിക്കും. കുടുങ്ങിപ്പോവും.\nകപ്പലില് കയറി. അത് തുറമുഖം വിട്ടു. ഓളങ്ങള് ശക്തമായിരുന്നു. അമ്മാനമാടുന്ന ഓളങ്ങള് കണ്ടപ്പോള് കപ്പല്‍ജീവനക്കാര് ഓടിവന്ന് എല്ലാവരോടും ഇരിക്കാന് പറഞ്ഞു. കാലു കവച്ചുവെച്ച് ക്യാമറയും തൂക്കി ബാലന്‍സ് ചെയ്തുകൊണ്ടിരുന്ന ഞാന് പെട്ടെന്ന് താഴെയിരുന്നു. ഇരിക്കാന് ശ്രമിച്ച മുകുന്ദ് സാറിന്റെ കൈയില്‍നിന്ന് മൊബൈല്‍ഫോണ് തെറിച്ച് താഴെ വീണു. അത് കൈക്കലാക്കാന് ശ്രമിക്കുമ്പോഴേക്കും. തെറിച്ച് കടലില് വീണിരുന്നു. 69000 രൂപയുടെ ഐഫോണ്. ഈ യാത്രയ്ക്കുവേണ്ടി പ്രത്യേകം വാങ്ങിയത് അങ്ങനെ കടലെടുത്തു. ഒരു വശം ടേബിള് ടോപ് മൗണ്ടന്റെ കൂറ്റന് കുന്നുകള് മറുവശം അലറിക്കൊണ്ടിരിക്കുന്ന കടല്.\nഅതാ ദൂരെയൊരു പാറക്കൂട്ടം കാണാം. പാറയില് പാറപോലെതന്നെ അള്ളിപ്പിടിച്ചിരിക്കുന്ന സീലുകളും. കപ്പല് വേഗം കുറച്ചു. എല്ലാവരും പടം എടുക്കുകയാണ്. സീലുകള് അതൊന്നും മൈന്‍ഡ് ചെയ്യുന്നില്ല. കപ്പലിലാണെങ്കില് ഒരു ലോകം തന്നെയുണ്ട്. ചൈന, കൊറിയ, ബ്രിട്ടന്, പിന്നെ ഞങ്ങളിന്ത്യയും, എല്ലാ ഭാഷയും കലര്‍ന്ന് അറ്റ്‌ലാന്റിക്കിന്റെ ഓളംപോലെതന്നെ ഭാഷയുടെ ഒരു ഓളക്കുത്ത്. കപ്പല് മെല്ലെ ചുറ്റിയെടുത്ത് തിരിച്ചുപോകാനൊരുങ്ങി. അന്തരീക്ഷം മേഘാവൃതമായി. ഇവിടം ഇങ്ങനെയാണ് എപ്പോഴാണ് കാലാവസ്ഥ മാറുന്നതെന്ന് പ്രവചിക്കാനാവില്ല. ഇന്നലെ പ്രസന്നമായിരുന്നെങ്കില് ഇന്ന് മുഖം കറുപ്പിക്കും. ആഫ്രിക്കക്കാരുടെ സ്വഭാവവും ഇങ്ങനെയാണെന്ന് ചിലര് പറയാറുണ്ട്. പക്ഷേ, അതില് വലിയ കഴമ്പൊന്നുമില്ല. ഇതേ സ്വഭാവക്കാര് എവിടെയുമില്ലേ.\nകപ്പലിറങ്ങുമ്പോഴേക്കും മഴ തുടങ്ങിക്കഴിഞ്ഞു. അന്ന് ഉച്ചഭക്ഷണം ഒരു ഇന്ത്യന് റെസ്‌റ്റോറന്റിലായിരുന്നു. ഇന്ത്യന്‍വംശജനായ ഭണ്ഡാരിയാണ് ഹോട്ടല് നടത്തുന്നത്. അവിടെവെച്ച് തമിഴ് വംശജനായ ആന്‍ഡ്രൂവിനെ പരിചയപ്പെട്ടു. അദ്ദേഹം ഇവിടെയെത്തിയ ഇന്ത്യന് തലമുറയിലെ നാലാംതലമുറയാണ്. പണ്ട് കരിമ്പുതോട്ടങ്ങളിലും മറ്റും കൂലിപ്പണിക്കായി ബ്രിട്ടീഷുകാര് കൊണ്ടുവന്ന പാവപ്പെട്ട തമിഴന്റെ പുതിയതലമുറ. അവനിന്ന് ആഫ്രിക്കന് ആണ്. വെളുത്തവന് ഇവിടെ ആഫ്രിക്കാനയുമാണ്. വെളുത്തവരും കറുത്തവരും ഇരുനിറക്കാരും എല്ലാം കലര്‍ന്ന ഒരു മഴവില് രാഷ്ട്രമായിരുന്നല്ലോ നെല്‍സണ് മണ്ടേലയുടെ സ്വപ്നം. അത് എത്രത്തോളം യാഥാര്‍ഥ്യമായി എന്നതെല്ലാം രാഷ്ട്രീയ പ്രശ്‌നമാണ്. അതിവിടെ തത്കാലം വിശദീകരിക്കുന്നില്ല.\nനെല്‍സണ് മണ്ടേലയുടെ കാരാഗൃഹവാസം കേപ്ടൗണിനടുത്തുള്ള റോബന് ഐലന്‍ഡിലായിരുന്നു. ജീവിതത്തിന്റെ വിലപ്പെട്ട ഒരു കാലം അദ്ദേഹം അറ്റ്‌ലാന്റിക്കിനു നടുക്കുള്ള ഈ ഏകാന്തദ്വീപിലെ ഇരുമ്പഴികള്‍ക്കുള്ളിലാണ് ചെലവഴിച്ചത്. ഇന്ത്യയില്‍നിന്നു വരുന്ന ഏതൊരു സഞ്ചാരിയോടും റോബന് ഐലന്‍ഡില് പോയോ എന്ന ചോദ്യം ഉയരും. ഞങ്ങളെല്ലാവരും അതുകൊണ്ടുതന്നെ വലിയ ഉത്സാഹത്തിലായിരുന്നു. പക്ഷേ, കടല് അതിന്റെ എല്ലാ രൗദ്രതയും പുറത്തെടുത്തു. കപ്പല് കടലിലിറക്കാന് പറ്റില്ലെന്നറിയിപ്പു വന്നു. അങ്ങനെ നിരാശയോടെ മടങ്ങേണ്ടിവന്നു.\nഈ വിവരം ഞാന് ഇവിടെയെത്തിയപ്പോള് ആഫ്രിക്കയില് എല്ലാ രാജ്യങ്ങളിലും സഞ്ചരിച്ചിട്ടുള്ള ഇപ്പോഴും സഞ്ചരിച്ചുകൊണ്ടിരിക്കുന്ന ആലപ്പുഴക്കാരന് ഗോപകുമാറിനോട് പറഞ്ഞപ്പോള് അദ്ദേഹം പറഞ്ഞത് ഇങ്ങനെയായിരുന്നു. ''നിങ്ങള്‍ക്കിപ്പോ പോവാന് പറ്റിയില്ലെന്നല്ലേ ഉള്ളൂ. മണ്ടേല ജയിലില് കിടക്കുമ്പോള് വിന്നി മണ്ടേലയ്ക്ക് കടല്‍ക്ഷോഭം കാരണം പലവട്ടം അങ്ങോട്ട് പോവാന് പറ്റാതായിട്ടുണ്ട്. അതും സുപ്രീംകോടതി ഉത്തരവ് പ്രകാരം വര്‍ഷത്തില് ഒരു ദിവസം കാണാനുള്ള അനുവാദം പ്രകൃതിക്ഷോഭം കാരണം നഷ്ടപ്പെട്ടുപോവുന്ന അവസ്ഥ ഒന്നാലോചിച്ചുനോക്കൂ.' ശരിയാ നമ്മുടെ വിഷമം മാറാന് നമ്മളെക്കാള് വിഷമിച്ചവരെ നോക്കുന്നതുതന്നെ നല്ലത്.\nഞങ്ങളുടെ നിരാശ മനസ്സിലാക്കിയെങ്കിലും ഗൈഡിന് ഒന്നും ചെയ്യാന് പറ്റുമായിരുന്നില്ല. അദ്ദേഹം ഞങ്ങളെ ശുഭപ്രതീക്ഷാ മുനമ്പിലേക്ക് നയിച്ചു. ഒരാള്‍പൊക്കത്തില് വളരുന്ന ഫൈന്‍ബോസ് കുറ്റിമരക്കാടുകള്‍ക്കിടയിലൂടെ മഴയും കാറ്റും മത്സരിക്കുന്ന മണ്ണിലൂടെ ടേബിള്‍ടോപ് മൗണ്ടന്റെ ഭാഗമായ കേപ് ഓഫ് ഗുഡ്‌ഹോപ്പിലേക്ക്. മഴയാണെങ്കിലും സഞ്ചാരികള് വരുന്നുണ്ടായിരുന്നു. കടല്‍ക്കരയില് വിവിധതരം പക്ഷികള് മഴ കൂസാതെ ഇരതേടിക്കൊണ്ടിരിക്കുന്നു. പെട്ടെന്നാണ് അവനെ കണ്ടത്, ഒട്ടകപ്പക്ഷിയെ. മൃഗശാലയിലല്ലാതെ ആദ്യമായി കാണുകയാണ്. കുറ്റിമരക്കാടുകളുടെ ഇലയും തിന്ന് അവന് ഞങ്ങളെ കൂസാതെ അലയുന്നു.\nശുഭപ്രതീക്ഷാ മുനമ്പില് ഒരു ബോര്‍ഡ് കാണാം. പോര്‍ച്ചുഗീസ് ഭാഷയിലും ഇംഗ്ലീഷിലും അതെഴുതിവെച്ചിട്ടുണ്ട്. അവിടെനിന്നൊരു ഫോട്ടോ എടുത്തു. കാറ്റും മഴയും കാരണം കോച്ചിവലിക്കുന്നുണ്ടെങ്കിലും ആര്‍ക്കും ഉത്സാഹത്തിന് കുറവുണ്ടായിരുന്നില്ല. വര്‍ഷങ്ങള്‍ക്കുമുന്‍പ് ലോകം കണ്ടെത്താനും കീഴടക്കാനും ഇറങ്ങിപ്പുറപ്പെട്ട ലോകസഞ്ചാരികളുടെ പുണ്യഭൂമിയല്ലേ. സൗകര്യങ്ങളുടെ ലോകത്തെ പുതിയ സഞ്ചാരികള് നമിക്കാതിരിക്കുന്നതെങ്ങനെ? കേപ്ടൗണിലെ ക്രിക്കറ്റ് സ്റ്റേഡിയത്തിലും പോയി. അവിടുത്തെ വിരുന്നും കഴിഞ്ഞ് അടുത്ത യാത്രയിലേക്ക്. കടലിനോട് ചേര്‍ന്ന് പോകുന്ന തീവണ്ടിയും കണ്ടു.\nശുഭപ്രതീക്ഷയില്‍നിന്ന് നീങ്ങുമ്പോള് ഞങ്ങളുടെ പ്രതീക്ഷ മാനം തെളിയുമെന്നും റോബന് ഐലന്‍ഡില് പോവുമെന്നും തന്നെയായിരുന്നു. എന്നാല് അതുണ്ടായില്ല. നേരെ ആഫ്രിക്കന് പെന്‍ഗ്വിനുകളുടെ ലോകത്തേക്കാണ് കൊണ്ടുപോയത്. അന്റാര്‍ട്ടിക്കയിലെ പെന്‍ഗ്വിനുകളെപ്പോലെ വലുതല്ല ഇവ. എല്ലാം കുഞ്ഞന്‍മാരാണ്. കടല്‍ക്കരയിലെ ഇത്തിരി പച്ചപ്പുകളില് അവ മുട്ടയിട്ട് അടയിരിക്കുന്നു. ഇടയ്ക്ക് കടലിലിറങ്ങി കുളിക്കുന്നു. കുറ്റിക്കാടുകള്‍ക്കിടയില് കുടുംബസമേതവും ചിലതിനെ കാണാം. സഞ്ചാരികള്‍ക്ക് ഇവര്‍ക്കിടയിലൂടെ നടക്കാന് മരപ്പലക പാകിയ പാതയുണ്ടാക്കിയിട്ടുണ്ട്. ഒരു തിര വരുമ്പോള് എല്ലാം കൂടെ കരയിലേക്ക് അടിച്ചിടുന്നതുപോലെ വന്ന വരവ് രസകരമായിരുന്നു. കടല്‍പ്പക്ഷികളാണ് പെന്‍ഗ്വിനുകള്‍ക്ക് ഇവിടെ കൂട്ട്.\nപെന്‍ഗ്വിനുകളെ കണ്ട് മടങ്ങുമ്പോഴേക്കും മാനം തെളിഞ്ഞിരുന്നു. പക്ഷേ, കപ്പല് സര്‍വീസ് അന്നിനിയില്ല. റോബന് ഐലന്‍ഡ് അപ്പോഴും ഒരു നിരാശയായി തുടര്‍ന്നു. നേരെ ഹെലിക്കോപ്റ്റര് റൈഡിലേക്കാണ് പോയത്. കടല്‍തീരത്തുതന്നെയാണ് ഹെലിപാഡ്. ഓരോരുത്തരുടെയും തൂക്കം നോക്കി. ഹെലിക്കോപ്റ്ററിന്റെ അപകടസാധ്യത അറിയാമെന്നും എന്ത് കഷ്ടനഷ്ടങ്ങള്‍ക്കും തയ്യാറാണെന്നും എഴുതി ഒപ്പിട്ടുകൊടുത്തു. തൂക്കം നോക്കിയാണ് ഓരോരുത്തരേയും ഇരുത്തുന്നത്. പൊങ്ങിപ്പറക്കുമ്പോള് പൈലറ്റ് ഇടയ്ക്ക് ചില കുസൃതികളൊക്കെ ഒപ്പിക്കും. ചെരിച്ചുപറത്തും. ഉയരത്തിലേക്ക് കൊണ്ടുപോയി പെട്ടെന്ന് താഴോട്ടുകുതിക്കും അങ്ങനെയങ്ങനെ...\nഅതാ ആ കാണുന്നതാണ് റോബന് ഐലന്‍ഡ്, പൈലറ്റ് അനൗണ്‍സ് ചെയ്തു. കടലിന് മുകളില്‍നിന്ന് നോക്കുമ്പോഴാണ് അതിന്റെ ഏകാന്തതയുടെ ആഴം ശരിക്കറിയുന്നത്. ഇത്രയും ചെറിയൊരു ദ്വീപിലാണ് കറുത്തവന്റെ സ്വാതന്ത്ര്യദാഹത്തെ അടച്ചിട്ടത്. അതും സ്വന്തം മണ്ണില് മറ്റൊരു നാട്ടില് നിന്നെത്തിയവര്. ചരിത്രത്തിന്റെ ആ വലിയ തമാശയെ ആകാശത്തുനിന്നും നോക്കിക്കാണുമ്പോള് മനുഷ്യന്റെ സ്വാതന്ത്ര്യവാഞ്ചയെ ഏത് കടലിനും തടുത്തുനിര്‍ത്താനാവില്ലെന്ന സത്യം കടലിനുള്ളിലെ ചെറുദ്വീപുപോലെത്തന്നെ തെളിഞ്ഞുവരുന്നു.\nഇപ്പോള് തെളിഞ്ഞ പ്രകൃതിയാണ് കേപ്ടൗണിന്. അവിടെ മാളിലും മറ്റും ചുറ്റിക്കറങ്ങി ഹോട്ടലിലെത്തി. രാത്രി ഭക്ഷണത്തിന് മറ്റൊരു ഹോട്ടലിലേക്ക് പോയി. അവിടേയുമുണ്ട് വിശേഷങ്ങള്. ഭക്ഷണം വിളമ്പാനുള്ളത് മാത്രമല്ല ഭോജനശാലകള്. അത് ചരിത്രം പങ്കുവെക്കാനുള്ള കലാസ്വാദനവേദികള് കൂടിയാണ്. ഭക്ഷണത്തിന്റെ സ്റ്റാര്‍ട്ടര് വരുമ്പോഴേക്കും അകമ്പടിയായി സംഗീതം ഉണ്ടാവും. പിന്നെ കൊച്ചുകൊച്ചു സ്‌കിറ്റുകളിലൂടെ കേപ്ടൗണിന്റെ ചരിത്രം വര്‍ത്തമാനമായും നാടകമായും പാട്ടായും ഇതള് വിരിയും.\nലയണ്‍റോക്കിന്റെ വാലറ്റത്ത് പോയപ്പോഴും ദൂരെ കടലില് ചരിത്രസ്മരണകളുമായി നിരന്തരം സല്ലപിച്ചുകൊണ്ടിരിക്കുന്ന റോബന് ഐലന്‍ഡ് കണ്ടു. അവിടെ ചിത്രം വരച്ചുകൊണ്ടിരിക്കുന്ന ഐസക്ക് പഴയൊരു പോരാളിയായിരുന്നെന്നും അറിഞ്ഞു. ചിത്രകല തന്നെയായിരുന്നു അദ്ദേഹത്തിന്റെ പോരാട്ടമാധ്യമം. ടേബിള് ടോപ് മൗണ്ടനെ ലോകപൈതൃകപട്ടികയില് ഉള്‍പ്പെടുത്തിയതിന്റെ ഓര്‍മയ്ക്കായി സ്ഥാപിച്ച് ഫ്രെയിമിനുള്ളില് കയറിനിന്ന് പടമെടുക്കലാണ് ഇവിടെയെത്തുന്ന സഞ്ചാരികളുടെ വിനോദം.\nഗൈഡ് ഞങ്ങളെ ഒരു മുസ്‌ലിം പള്ളിയിലേക്കും കൊണ്ടുപോയി. അവിടെനിന്നും ടേബിള്‍ടോപ്പിന്റെ സൗന്ദര്യം കണ്‍നിറയെ കാണാം. പിറ്റേദിവസമായിരുന്നു ടേബിള് ടോപ്പിലേക്കുള്ള കേബിള്‍കാര് യാത്ര. 1929-ല് ആരംഭിച്ചതാണീ കേബിള് കാര് എന്നാലോചിക്കുമ്പോഴാണ് അദ്ഭുതം. പുതിയകാറും കമ്പിയുമൊക്കെയാണെങ്കിലും അന്നേ ഇത്തരമൊരു ആശയം ഇവിടെയുണ്ടായിരുന്നല്ലോ. മുകളിലേക്ക് പോവുമ്പോള് നമ്മള് കയറുന്ന കാര് കറങ്ങിക്കൊണ്ടിരിക്കുകയും ചെയ്യും. അതുകൊണ്ടുതന്നെ ഓരോരുത്തര്‍ക്കും എല്ലാ വശവും കാണാം. മുകളില് കുളിര്‍കാറ്റ് കോമരം തുള്ളുകയാണ്. കാറ്റ് ശക്തമാവുമെന്ന് തോന്നുന്നെങ്കില് ഓടി കെട്ടിടത്തിനകത്തേക്ക് വന്നോളണമെന്ന് മുന്നറിയിപ്പുമുണ്ട്. അറ്റ്‌ലാന്റിക്കിന്റെ ആകാശവീക്ഷണം, ടേബിള്‍ടോപ്പിലൂടെ ഒരു ട്രെക്കിങ്. താഴോട്ടിറങ്ങുമ്പോള് ഒരു കേബിള് കാര് മുകളിലേക്കും. അതിങ്ങനെ നിരന്തരം തുടരുകയാണ്... മുനമ്പ് കണ്ടെത്തി ലോകത്തിന് മുന്നിലെത്തിച്ച വിശ്വസഞ്ചാരികളെ നന്ദി...\nദക്ഷിണാഫ്രിക്കന് വിസ ലഭിക്കാന് മുംബൈയിലോ ഡല്‍ഹിയിലോ ഉള്ള വി.എഫ്.എസ്. വഴിയാണ് അപേക്ഷിക്കേണ്ടത്.\nഅപേക്ഷാഫീസ് 1375 രൂപവരും. മുംബൈവഴിയാണെങ്കില് നമ്മുടെ അക്കൗണ്ടില് 20000രൂപയോ ഡല്‍ഹി വഴിയാണെങ്കില് 60000 രൂപയോ ബാലന്‍സ് വേണം. കൊച്ചി-ദുബായ്, മുംബൈ-ദുബായ് ദുബായ്-കേപ്ടൗണ് അല്ലെങ്കില് ജോഹഗന്നാസ്ബര്‍ഗ് വഴി പോവാം. ദുബായ്-കേപ് ടൗണ് ഒമ്പതു മണിക്കൂര് വരും. കൊച്ചി ദുബായ് നാലുമണിക്കൂറും.\nഇന്ത്യയിലെ ആറു രൂപയ്ക്ക് തുല്യമാണ് ഒരു സൗത്ത് ആഫ്രിക്കന് റാന്‍ഡ്.\nക്രൈം റേറ്റ് കൂടുതലുള്ള സ്ഥലമാണ് സൗത്ത് ആഫ്രിക്കയെന്നു പറയുന്നു. പ്രത്യേകിച്ചും ജോഹന്നാസ് ബര്‍ഗ്. പ്രകടനപരത ഒഴിവാക്കിയാല് മതിയെന്ന് അനുഭവസ്ഥര് പറയുന്നു. ലാപ്‌ടോപ്, സ്വര്‍ണമാല, വിലകൂടിയ ക്യാമറ തുടങ്ങിയ പ്രദര്‍ശിപ്പിച്ച് നടക്കുമ്പോള് പിടിച്ചുപറിക്കാനുള്ള സാധ്യത കൂടുതലാണെന്നു സാരം.\nസുവനീറുകള് വാങ്ങാന് വഴിയോര കച്ചവടകേന്ദ്രങ്ങളാണ് നല്ലത്. വിലപേശി വാങ്ങാന് ശ്രദ്ധിക്കുക. ജോഹന്നാസ് ബര്‍ഗ് അന്താരാഷ്ട്ര വിമാനത്താവളത്തിലെ ഔട്ട് ആഫ് ആഫ്രിക്ക ഷോറും സുവനീറുകള് വാങ്ങാന് പറ്റിയ സ്ഥലമാണ്.\nപൈപ്പ് ലൈനില് വരുന്ന വെള്ളം കുടിവെള്ളമായി ഉപയോഗിക്കുന്നതില് കുഴപ്പമില്ലെന്നാണ് പറയുന്നത്. 300മില്ലി കുടിവെള്ളം ബോട്ടിലിന് 180 രൂപയാവും.\nഗൈഡുകളുടെ നിര്‍ദ്ദേശങ്ങള് പാലിക്കുക. കേപ്ടൗണില് സിറ്റിസൈറ്റ് ടൂറുകള്‍ക്കായി ഓപ്പണ് ബസ്സുകള് ഉണ്ട്. ഹെലികോപ്റ്റര് റൈഡില് സുരക്ഷാനിര്‍ദ്ദേശങ്ങള് പാലിക്കുക. ടേബിള്‍ടോപ് മൗണ്ടനില് കാറ്റ് ശക്തമാവുമ്പോള് പെട്ടെന്നു തന്നെ കെട്ടിടത്തിലേക്ക് എത്തണം.\nവാങ്ങാവുന്നവ: പെയിന്റിങ് നടത്തിയ ഒട്ടകപ്പക്ഷിയുടെ മുട്ട, ഒട്ടകപ്പക്ഷിയുടെ എല്ലുകൊണ്ട് ഉണ്ടാക്കിയ കരകൗശലവസ്തുക്കള്, മുഖംമൂടികള് എന്നിവയാണ് പ്രധാനമായും വാങ്ങാവുന്ന സുവനീറുകള് .\nContact 022 61585100.


പ്രളയാനന്തര വരൾച്ച; ഇത് മുന്നറിയിപ്പ് മാത്രം | Drought after Flood in Kerala -Malayalam Article | Madhyamam\ndate_range 11 Sep 2018 8:17 AM GMT\nപ്രളയാനന്തര വരൾച്ച; ഇത് മുന്നറിയിപ്പ് മാത്രം\nകേരളത്തെ വിറപ്പിച്ച പ്രളയദുരന്തത്തിൽ നിന്ന് അതിജീവിക്കുന്നതിനിടയിൽ ഭീതിപ്പെടുത്തുന്ന കാലാവസ്ഥയും അസ്വാഭാവിക ചൂടും നമുക്ക് നൽകുന്നത് ഒരു മുന്നറിയിപ്പ് മാത്രമാണ്. ഒരാഴ്ച മുമ്പുവരെ ഇരുകര മുട്ടി ഒഴുകിയ നദികൾ കാഴ്ചക്ക് വിരുന്നൊരുക്കിയെങ്കിൽ ജലവിതാനം താഴ്ന്ന നദികളാണ് ഇപ്പോൾ അതിശയക്കാഴ്ചയൊരുക്കുന്നത്. പ്രളയനാളുകളിൽ ഒഴുകിയ നദികളും മറ്റും ഇപ്പോൾ പഴയനിലയിലേക്ക് അതിവേഗം മടങ്ങുന്ന കാഴ്ചയാണ് കാണുന്നത്. പുഴ അടക്കം ജലസ്രോതസ്സുകൾ വറ്റുന്നുണ്ട്. ഈ പ്രതിഭാസത്തിൽനിന്ന് കരകയറാൻ മഴ മാത്രമാണ് ഏക പ്രതിവിധി.\nപ്രളയശേഷം മഴലഭ്യതയിലെ കുറവും പ്രളയസമയത്തുണ്ടായ ശക്തമായ ഒഴുക്കിൽ പുഴകളുടെ അടിത്തട്ട‌് ഒഴുകിപ്പോയതുൾപ്പെടെയുള്ളതുമാണ‌് ജലവിതാനം കുറയാനുള്ള പൊതുകാരണങ്ങളിലൊന്ന്. നിലവിൽ ഭൂജലനിരപ്പിെൻറ അളവിൽ ആശങ്കപ്പെടേണ്ട സാഹചര്യമില്ലെന്നാണ‌് വിലയിരുത്തൽ. ആഗസ്റ്റ് 21നുശേഷം സംസ്ഥാനത്ത് തീരെ മഴ ലഭിച്ചിട്ടില്ല. അടുത്തമാസങ്ങളിൽ പ്രതീക്ഷിക്കുന്ന അളവിൽ സംസ്ഥാനത്ത് മഴ ലഭിക്കുന്നതോടെ ഈ പ്രശ്‌നത്തിന് പരിഹാരംകാണാൻ സാധിക്കും. പ്രളയസമയത്തുണ്ടായ വെള്ളം മുഴുവൻ കടലിലേക്ക‌് പൂർണമായി എത്തി. പുഴകളുടെ അടിത്തട്ട‌് ഒഴുകിപ്പോയതോടെ പുഴയുടെ ആഴംകൂടിയിട്ടുണ്ട്. പ്രളയത്തിെൻറ ആഘാതത്തിൽ മേൽമണ്ണിന് താഴെ ജലം സംഭരിച്ചുനിർത്തിയിരുന്ന മൺപാളിയിൽ വിള്ളലുണ്ടായി. മണ്ണിനടിയിൽ അറകൾ വലുതായതോടെ മേൽമണ്ണിന് ജലം പിടിച്ചുനിർത്തുന്നതിനുള്ള ശേഷി കുറയുകയും ചെയ്‌തു.\nമഴക്കാലത്ത് ഭൗമോപരിതലത്തിലൂടെ വെള്ളം ഒഴുകിയാണ് താഴേക്കിറങ്ങിയിരുന്നതെങ്കിൽ ഇപ്പോൾ കുത്തനെ താഴേക്കിറങ്ങുകയാണ്. കിണറുകളിലെ ഭൂഗർഭജലം അടുത്തുള്ള മറ്റു ജലസ്രോതസ്സുകളിലേക്ക‌് ഒഴുക്ക‌് തുടരുന്നു. മഴയുടെ കുറവും ഈ ഭൂഗർഭജലത്തിെൻറ ഇത്തരം ഒഴുക്കുമാണ‌് കിണർ ജലവിതാനം താഴുന്നതിെൻറ കാരണം. ഏറ്റവും കൂടിയ അളവിൽ മഴ ലഭിച്ചിട്ടും കിണറുകളിൽ ജലവിതാനം പൊടുന്നനെ താഴുന്ന പ്രതിഭാസമാണ് എങ്ങും. വെള്ളം പിടിച്ചുനിർത്താൻ നദികളിലും മറ്റും സ്ഥാപിച്ചിരുന്ന തടയണകളും മറ്റും പ്രളയത്തിെൻറ കുത്തൊഴുക്കിൽ തകർന്നു. പ്രാഥമിക പരിശോധന നടത്തിയ കോഴിക്കോട‌് ജില്ലയിലെ കുറ്റ്യാടിപ്പുഴ, ചാലിയാർ പുഴ തുടങ്ങിയയിടങ്ങളിൽ പ്രശ്‌നങ്ങളൊന്നും കണ്ടെത്താൻ സാധിച്ചില്ല. അതേസമയം, പൂനൂർപുഴ വറ്റുന്നതായി ശ്രദ്ധയിൽപെട്ടിട്ടുണ്ട്. എവിടെയും കാര്യമായ പ്രശ‌്നം റിപ്പോർട്ട‌് ചെയ‌്തിട്ടില്ല.\nചിലയിടങ്ങളിൽ പ്രതീക്ഷക്കപ്പുറം ഭൂജലവിതാനം താഴ‌്ന്നതായും ശ്രദ്ധയിൽപെട്ടിട്ടുണ്ട‌്. ഇതിനുള്ള കാരണങ്ങൾ കണ്ടെത്തുന്നതിനൊപ്പം പ്രളയം ജലസ്രോതസ്സുകളിൽ ഏൽപിച്ച ആഘാതവും ഭാവിയിലേക്കുള്ള കരുതൽ, സംരക്ഷണ മാർഗങ്ങൾ രൂപപ്പെടുത്തുന്നതിനുമാണ‌് ഇനി പഠനം നടത്തുന്നത‌്. ഭാരതപ്പുഴയെയാണ് ഏറ്റവും കൂടുതൽ ബാധിച്ചിരിക്കുന്നത്. കൂടാതെ, പ്രളയത്താൽ നാടിനു നാശംവിതക്കുകയും ഭയം ജനിപ്പിക്കുകയും ചെയ്ത പമ്പാ നദി മുൻവർഷങ്ങളേക്കാൾ താഴ്ന്ന നിലയിലാണ് ഒഴുകുന്നത്. വലുതും ചെറുതുമായ അണക്കെട്ടുകളുടെ സംഭരണശേഷിയിലും കാര്യമായ കുറവുവന്നിട്ടുണ്ട്.\nനാലും അഞ്ചും ആൾപ്പൊക്കത്തിൽ വെള്ളം ഒഴുകിയ പ്രദേശങ്ങളിലും കിണറുകൾ പെട്ടെന്നു ശോഷിച്ചതാണ് ജനങ്ങൾ നേരിടുന്ന മറ്റൊരു പ്രശ്നം. പ്രളയജലം അപ്പാടെ ഒഴുകി കടലിലെത്തിയതോടെ ഭൂമിക്കടിയിലെ ജലശേഖരത്തിെൻറ അളവും ഗണ്യമായി കുറഞ്ഞിട്ടുണ്ടെന്നാണ് നിഗമനം. ഭൂമിയുടെ ഈർപ്പം നഷ്ടമായി ചൂട് കൂടിയതുമൂലമാണ് വയനാട്ടിൽ മണ്ണിരകളും മറ്റു ജന്തുക്കളും ചത്തുവീഴുന്നത്. ഇനി ഏതൊക്കെ പുഴകളിലാണ‌് പഠനം നടത്തേണ്ടതെന്ന‌് ഉടൻ തീരുമാനിക്കും. മുൻവർഷങ്ങളിൽ ഈ സമയത്തെ മഴയുടെ ലഭ്യതയും പുഴയുടെ ഒഴുക്ക‌്, ഭൂജലവിതാനം തുടങ്ങിയ വിഷയങ്ങളും പഠനവിധേയമാക്കും.\nവരുംകാലത്ത‌് ജലപരിപോഷണത്തിനും സംരക്ഷണത്തിനുമായി സ്വീകരിക്കേണ്ട ശിപാർശകൾ അടങ്ങിയ റിപ്പോർട്ട് സർക്കാറിന് സമർപ്പിക്കും. നെൽവയലുകൾ ഇല്ലാതാകുന്നതും, മണൽ ഊറ്റലുകൾ തകൃതിയായി നടക്കുന്നതും എല്ലാം കാലാവസ്ഥയെ പ്രതികൂലമായി ബാധിക്കുന്നുണ്ട്. പുഴകളുടെയും ജലസ്രോതസ്സുകളുടെയും സംരക്ഷണം എത്രമേൽ പ്രധാനപ്പെട്ടതാണെന്ന് ബോധ്യമാക്കുന്നതായിരുന്നു പ്രളയനാളുകൾ. ജല സംരക്ഷണത്തിന് ഒറ്റക്കെട്ടായി കൈകോർത്ത് മുന്നിട്ടിറങ്ങിയാൽമാത്രമേ വരുംകാലങ്ങളിൽ ഇത്തരം സംഭവങ്ങളിലേക്ക് നാം എത്തിച്ചേരാതിരിക്കൂ.\n(സി.ഡബ്ല്യു.ആർ.ഡി.എം സീനിയർ പ്രിൻസിപ്പൽ സയൻറിസ്റ്റാണ് ലേഖകൻ)\nതയാറാക്കിയത്: തൗഫീഖ് അസ്‌ലം\nTAGS:drought kerala flood Malayalam Article\nNews Summary - Drought after Flood in Kerala -Malayalam Article


'ഇതല്ല, ഇതല്ല ഇടതുപക്ഷത്തിന്റെ നയം';മഹിജയ്‌ക്കെതിരായ പൊലീസ് അതിക്രമത്തിനെതിരെ വിമര്‍ശനവുമായി എം.എ ബേബി\nപൊലിസിന്റെ മനോവീര്യം; ഇ.എം.എസിനെ ഉദ്ധരിച്ച് പിണറായി വിജയന് എം.എ ബേബിയുടെ മറുപടി\nThursday 6th April 2017 7:53am\n‘ഇതല്ല, ഇതല്ല ഇടതുപക്ഷത്തിന്റെ നയം’;മഹിജയ്‌ക്കെതിരായ പൊലീസ് അതിക്രമത്തിനെതിരെ വിമര്‍ശനവുമായി എം.എ ബേബി\nThursday 6th April 2017 12:26am\nകോഴിക്കോട്: സംസ്ഥാന പൊലീസ് ആസ്ഥാനത്ത് ജിഷ്ണു പ്രണോയിയുടെ അമ്മ മഹിജയക്കെതിരായ പൊലീസ് അതിക്രമത്തില് നിലപാട് വ്യക്തമാക്കി. എം.എ ബേബി. മരിച്ച മകന് നീതിതേടി പൊലീസ് ആസ്ഥാനത്ത് എത്തിയ ജിഷ്ണുവിന്റെ അമ്മ മഹിജയുടെ നേരെ നടത്തിയ പരാക്രമം കേരളത്തിലെ ഇടതുപക്ഷ ജനാധിപത്യ മുന്നണി സര്‍ക്കാരിന്റെ പൊലീസ് നയം മനസ്സിലാക്കാത്തവര് ചെയ്തതാണെന്ന് സി.പി.ഐ.എം പിബി അംഗം എംഎ ബേബി. ഇത് മനസ്സിലാകാതെ പ്രവര്‍ത്തിക്കുന്ന പൊലീസ് ഉദ്യോഗസ്ഥര്‍ക്കെതിരെ ശക്തമായ നടപടി എടുക്കേണ്ടതാണെന്നും എംഎം ബേബി പ്രതികരിച്ചു.ഫേസ്ബുക്കിലൂടെയാണ് ബേബിയുടെ പ്രതികരണം.\nഎം.എ ബേബിയുടെ ഫെയ്‌സ്ബുക്ക് പോസ്റ്റിന്റെ പൂര്‍ണ്ണരൂപം\n‘ദുരന്തമേ.. അങ്ങയെ വാഴ്ത്തിപ്പടാന് വാക്കുകള് കിട്ടുന്നില്ലല്ലോ’; നദീറിനെ സഖാവെന്ന് വിളിച്ചതിന് എം.എ ബേബിക്ക് നേരെ സഖാക്കളുടെ സൈബര് ആക്രമണം\nസി.പി.ഐ.എം പ്രവര്‍ത്തകന്റെ കൊലപാതകം ആസൂത്രിതം; ആര്.എസ്.എസ് പ്രവര്‍ത്തകന്റെ കൊലപാതകം വൈകാരിക പ്രതികരണം മാത്രമാണെന്നും എം.എ ബേബി\nമാര്‍ക്സിയന് വീക്ഷണം പിന്തുടരുന്നതില് മാര്‍ക്സിസ്റ്റുകാര്‍ക്ക് തെറ്റുപറ്റി; സ്ത്രീസമത്വവും പരിസ്ഥിതി പ്രശ്‌നവും നമ്മള് പറയും, പക്ഷേ പ്രവര്‍ത്തിക്കില്ല: എം.എ ബേബി\nമരിച്ച മകന് നീതിതേടി പൊലീസ് ആസ്ഥാനത്ത് എത്തിയ ജിഷ്ണുവിന്റെ അമ്മ മഹിജയുടെ നേരെ നടത്തിയ പരാക്രമം കേരളത്തിലെ ഇടതുപക്ഷ ജനാധിപത്യ മുന്നണി സര്‍ക്കാരിന്റെ പൊലീസ് നയം മനസ്സിലാക്കാത്തവര് ചെയ്തതാണ്. ജനങ്ങളുടെ പ്രതിഷേധങ്ങളോട് ഇതല്ല നയമെന്ന് മുഖ്യമന്ത്രി സഖാവ് പിണറായി വിജയന് തന്നെ പ്രഖ്യാപിച്ചിട്ടുണ്ട്. ഇത് മനസ്സിലാകാതെ പ്രവര്‍ത്തിക്കുന്ന പൊലീസ് ഉദ്യോഗസ്ഥര്‍ക്കെതിരെ ശക്തമായ നടപടി എടുക്കേണ്ടതാണ്.\nപൊലീസ് സ്റ്റേഷനുകളിലേക്ക് മാര്‍ച്ചും സ്റ്റേഷനു മുന്നില് സത്യഗ്രഹവും കേരളത്തില് സാധാരണമാണ്. പൊലീസ് സ്റ്റേഷനു മുന്നില് സമരമാകാമെങ്കില് പൊലീസ് ആസ്ഥാനത്ത് സമരമാകാനാവില്ല എന്ന വാദത്തിന് ഒരു ന്യായവുമില്ല. പൊലീസ് നടപടിയിലെ അപാകതയ്‌ക്കെതിരെയാണ് മഹിജയ്ക്ക് സമരം ചെയ്യാനുള്ളതും. മറ്റു സമരങ്ങളോടെടുക്കുന്ന സമീപനമേ ഈ സമരത്തിലും പൊലീസ് എടുക്കാന് പാടുള്ളായിരുന്നു. പൊലീസ് ആസ്ഥാനം സമരത്താല് അശുദ്ധമാകാന് പാടില്ലാത്ത ഒരു സ്ഥലം എന്ന വാദത്തിന് ഒരു പ്രസക്തിയുമില്ല.\nകുറച്ചു നാള് മുമ്പ് ജിഷ്ണു പ്രണോയുടെ വീട് ഞാന് സന്ദര്‍ശിച്ചിരുന്നു. ജിഷ്ണുവിന്റെ അമ്മയും പിതാവും മറ്റു കുടുംബാംഗങ്ങളും കടന്നു പോകുന്ന കഠിനമായ ദുഖവും നീതി നിഷേധത്തിലുള്ള പ്രതിഷേധവും അവരെന്നോട് പങ്കു വച്ചതാണ്. കേരളത്തിലെ വികലമായ സ്വാശ്രയവിദ്യാഭ്യാസത്തിന്റെ ഇരയാണ് ജിഷ്ണു പ്രണോയ്. ജിഷ്ണുവിന്റെ മരണത്തിനുത്തരവാദികളായവരെ നിയമത്തിനു മുന്നില് കൊണ്ടുവരാനും ഉചിതമായ ശിക്ഷ നേടിക്കൊടുക്കാനും എല്ലാ ജനാധിപത്യവാദികളും ഒന്നിക്കണം.\nസ്വാശ്രയ കോളേജുകള്‍ക്ക് എന്തു തോന്ന്യാസവും ചെയ്യാന് സൌകര്യമുണ്ടാക്കിയ യുഡിഎഫുകാരും വര്‍ഗീയവാദികളും ജിഷ്ണുവിന്റെ മരണത്തെ രാഷ്ട്രീയ നേട്ടത്തിന് ഉപയോഗിക്കുന്നതും തുറന്നു കാട്ടപ്പെടണം.\n1957ലെ ആദ്യ സര്‍ക്കാര് മുതല് പൊലീസ് നയം സംബന്ധിച്ച് സര്‍ക്കാര് നയവും പൊലീസ് ഉദ്യോഗസ്ഥരും തമ്മലുള്ള ഈ സംഘര്‍ഷം നിലനിന്നിരുന്നു. അന്നത്തെ പ്രതിപക്ഷത്തോട് നിയമസഭയില് സഖാവ് ഇഎംഎസ് പറഞ്ഞു, ”പൊലീസിനെ നിര്‍വീര്യമാക്കുന്നു എന്നുളള ആരോപണത്തിന്റെ അര്‍ഥം ബ്രിട്ടീഷ് ഭരണകാലത്ത് പൊലീസിനുണ്ടായിരുന്ന വീര്യവും, കഴിഞ്ഞ പത്തു കൊല്ലക്കാലത്ത് പൊലീസ് ഈ നാട്ടില് കാണിച്ച വീര്യവും കാണിക്കാതിരിക്കുന്നു എന്നുള്ളതാണെങ്കില് അതു വേണമെന്നാണ് ഗവണ്‍മെന്റിന്റെ നയം. ഈ നാട്ടില് പൊലീസിനെക്കുറിച്ച് ഒരു ചരിത്രം ഉണ്ട്. ഈ നാട്ടില് പൊതുജനങ്ങളെ മര്‍ദിച്ച് ഒതുക്കുന്ന നയം ഈ നാട്ടിലെ പൊലീസിനുണ്ടായിരുന്നു. അത് കമ്യൂണിസ്റ്റുകാരനായ ഞാന് ഇന്നു പറയുന്നതല്ല. കോണ്‍ഗ്രസ്സില്‍ത്തന്നെ ഞാന് ചേര്‍ന്നു നിന്നിരുന്ന കാലത്ത് പൊലീസിനെതിരായി ഇങ്ങനെയുള്ള ആരോപണം കോണ്‍ഗ്രസ്സില്‍നിന്നുതന്നെ ഉണ്ടായിട്ടുള്ളതാണ്. ബ്രിട്ടീഷ് ഗവണ്‍മെന്റ് ബ്രിട്ടീഷ് ആധിപത്യം ഇവിടെ നിലനിര്‍ത്തുന്നതിന് ഉണ്ടാക്കിയിട്ടുള്ളതാണ് ഈ പൊലീസ്. ബ്രിട്ടീഷ് ഭരണം നിലനിര്‍ത്തുന്നതിന് ആവശ്യമായ വീര്യം പൊലീസിന് ഉണ്ടാക്കുന്നതിന് ബ്രിട്ടീഷ്ഭരണം കരുതിക്കൂട്ടിയുള്ള ചില നടപടികള് എടുത്തിട്ടുണ്ട്. അതിന്റെ ഫലമായിട്ട് പൊലീസിനുണ്ടായ വീര്യം എന്തായിരുന്നുവെന്ന് ഈ നാട്ടിലെ പൊതുജനങ്ങള് അനുഭവിച്ചറിഞ്ഞിട്ടുണ്ട്. എവിടെയൊക്കെ കര്‍ഷകത്തൊഴിലാളികളും മുതലാളികളും തമ്മില് തര്‍ക്കമുണ്ടോ അവിടെ വന്നു പൊലീസ്; എവിടെ പണിമുടക്കു വന്നോ അവിടെ വന്നു പൊലീസ്; തൊഴിലാളികളുടെ ന്യായമായ അവകാശങ്ങള് സാധിച്ചുകിട്ടുന്നതിനുവേണ്ടി അവര് സംഘടിച്ച് പണിമുടക്ക് നടത്തുകയാണെങ്കില് അവിടെ വന്നു പൊലീസ്. ഇങ്ങനെയൊരു പാരമ്പര്യം ഇവിടെയുണ്ട്. നാട്ടിലെ ജനങ്ങള്‍ക്കെതിരായി, അധ്വാനിക്കുന്ന വിഭാഗത്തിനെതിരായി, പൊലീസിനെ ഉപയോഗിക്കുന്ന ഒരു പാരമ്പര്യം ഇവിടെ ഉണ്ടായിട്ടുണ്ട്. ആ പാരമ്പര്യം അവസാനിപ്പിക്കണമെന്നാണ് ഗവണ്‍മെന്റിന്റെ ആഗ്രഹം. ആ പാരമ്പര്യം അവസാനിപ്പിച്ച് ഈ നാട്ടില് തൊഴിലാളികളും മുതലാളികളും തമ്മിലും, കര്‍ഷകത്തൊഴിലാളികളും ജന്മികളും തമ്മിലും നടക്കുന്ന സമരത്തില്, പൊലീസിന്റെ സഹായം തേടാതെ അതെല്ലാം സമാധാനപരമായി, പ്രശ്‌നത്തിന്റെ യാഥാര്‍ഥ്യം മനസ്സിലാക്കി, ആ പ്രശ്‌നങ്ങളിലേക്കു കടന്നുചെന്ന് തീര്‍ക്കുക എന്ന ഒരു പുതിയ പാരമ്പര്യം ഇവിടെ സൃഷ്ടിക്കണമെന്നാഗ്രഹിക്കുകയാണ്. ഈ പുതിയ പാരമ്പര്യം സൃഷ്ടിക്കുന്നതുമൂലം പൊലീസ് നിര്‍വീര്യമാകുമെങ്കില് ഈ ഗവണ്‍മെന്റ് പൊലീസിനെ നിര്‍വീര്യമാക്കിത്തീര്‍ക്കുന്നതിന് പരിശ്രമിക്കുന്നുണ്ട് എന്നു പറഞ്ഞതിനോട് ഞാന് യോജിക്കുന്നു. പൊലീസിന് ചില പണികളുണ്ട്. കളവ്,കൊല, കൊള്ള, മുതലായ സാമൂഹ്യവിരുദ്ധമായിട്ടുള്ള കുറ്റങ്ങളും ക്രമക്കേടുകളും നാട്ടിലില്ലാതാക്കണം. ഈ കാര്യത്തില് പൊലീസ് നിര്‍വീര്യമാകുന്നു എങ്കില് അത് ഈ സംസ്ഥാനത്തിന് ആപത്താണ്. അത് ഇല്ലാതാക്കണമെന്നാണ് ബഹുമാനപ്പെട്ട മെംബര്‍മാരുടെ ഉദ്ദേശ്യമെങ്കില് അതിന് ഈ ഗവണ്‍മെന്റ് പ്രതിപക്ഷത്തോടു സഹകരിച്ചു പ്രവര്‍ത്തിക്കുവാന് തയ്യാറാണ്. അതിനുള്ള തകരാറുകള് തീര്‍ക്കുവാന് ഈ ഗവണ്‍മെന്റ് തീര്‍ച്ചയായും പരിശ്രമിക്കും. തൊഴിലാളികളുടെ പണിമുടക്കുകളില് പൊലീസിനെ ഉപയോഗിക്കുന്നതിന് കഴിഞ്ഞ കാലങ്ങളില് അനുവര്‍ത്തിച്ചിരുന്ന നയം ഉണ്ടായിരിക്കണമെന്നാണ് ബഹുമാനപ്പെട്ട മെംബര്‍മാര് ഉദ്ദേശിക്കുന്നതെങ്കില് അതിനോട് യോജിക്കുവാന് ഞാന് തയ്യാറില്ല. (ഇ എം എസ് സമ്പൂര്‍ണകൃതികള്, സഞ്ചിക 18, പുറം 242-44).


ദോക്‌ലാമില് ചൈനയുടെ ഏത് ആവേശത്തെയും നേരിടാന് പൂര്‍ണ സന്നദ്ധമെന്ന് ഇന്ത്യ; രാജ്യത്തിന്റെ അഖണ്ഡത കാത്തു സൂക്ഷിക്കുമെന്ന് പ്രതിരോധനമന്ത്രി നിര്‍മല സീതാരാമന് - FUTURE KERALA - Daily on Business Economy and Society\nന്യൂഡെല്‍ഹി : ചൈനയുടെ സൈന്യം അതിക്രമിച്ചു കയറിയതിനെ തുടര്‍ന്ന് ഇന്ത്യയുടെയും ഭൂട്ടാന്റെയും സൈന്യം സംയുക്തമായി എതിര് നടപടി ചെയ്ത് വീണ്ടെടുത്ത ദോക്‌ലാമില് ഒരു അതിക്രമത്തെയും വെച്ചു പൊറുപ്പിക്കില്ലെന്ന ശക്തമായ മുന്നറിയിപ്പുമായി ഇന്ത്യ. ചൈനയുടെ ഒരിഞ്ചു മണ്ണു പോലും വിട്ടു കൊടുക്കില്ലെന്ന ആജീവനാന്ത പ്രസിഡന്റ് ഷീ ജിന് പിങ്ങിന്റെ പ്രസംഗത്തോടുള്ള പ്രതികരണമായാണ് ഇന്ത്യയുടെ നിലപാട് വിലയിരുത്തപ്പെടുന്നത്.\nദോക്‌ലാമില് ഏത് അപ്രതീക്ഷിതമായ നടപടിളെയും നേരിടാന് സൈന്യം ജാഗ്രതയോടെ സജ്ജമാണെന്ന് കേന്ദ്ര പ്രതിരോധമന്ത്രി നിര്‍മല സീതാരാമന് വ്യക്തമാക്കി. ദോക്‌ലാമിന് സമീപം ചൈന സൈനിക ശക്തി വര്‍ധിപ്പിക്കുന്നെന്ന റിപ്പോര്‍ട്ടുകള് ചൂണ്ടിക്കാട്ടിയപ്പോഴാണ് പ്രതിരോധമന്ത്രിയുടെ പ്രതികരണം. സൈന്യത്തിന്റെ നവീകരണം നടന്നു വരികയാണ്. രാജ്യത്തിന്റെ അഖണ്ഡത നിശ്ചയമായും കാത്തു സൂക്ഷിക്കുമെന്നും മന്ത്രി വ്യക്തമാക്കി.\nദോക്‌ലാം മേഖലയില് ഒരു വിധത്തിലുള്ള മാറ്റങ്ങളും ഇപ്പോള് ഉണ്ടാവുന്നില്ലെന്ന് ബെയ്ജിംഗിലെ ഇന്ത്യന് അംബാസഡര് ഗൗതം ബംബാവാലെ പറഞ്ഞു. പ്രദേശത്ത് റോഡുണ്ടാക്കണമെങ്കില് ചൈന അത് ഇന്ത്യയെ അറിയിക്കേണ്ടതുണ്ട്. തല്‍സ്ഥിതി തുടരണമെന്ന് അപ്പോള് ഇന്ത്യന് സൈന്യം അറിയിക്കുമെന്നും ബംബാവാലെ സൗത്ത് ചൈന മോംണിംഗ് പോസ്റ്റിന് നല്‍കിയ അഭിമുഖത്തില് വ്യക്തമാക്കി.\nവ്യാപാരയുദ്ധം ഗുണം ചെയ്യില്ല, ആര്‍ക്കും\nസൗദിയില് നിന്നും എണ്ണവിതരണം കുറഞ്ഞു, വില കൂടി\nഇസ്രായേല് പ്രധാനമന്ത്രിയുടെ സന്ദര്‍ശനത്തിനിടെ മോദിയുടെ പലസ്തീന് സന്ദര്‍ശനം പ്രഖ്യാപിച്ച് ഇന്ത്യ; പലസ്തീന് സന്ദര്‍ശിക്കുന്ന ആദ്യ ഇന്ത്യന് പ്രധാനമന്ത്രി


AMMA association-wcc meeting - Malayalam Filmibeat\n| Updated: Monday, July 2, 2018, 15:11 [IST]\nതാരസംഘടനയായ എഎംഎംഎ(AMMA)യിലേക്ക് ദിലീപിനെ തിരിച്ചെടുക്കാനുളള തീരുമാനത്തിനെതിരെ നേരത്തെ വലിയ പ്രതിഷേധങ്ങളായിരുന്നു ഉണ്ടായിരുന്നത്. എഎംഎംഎയുടെ ഇത്തവണത്തെ വാര്‍ഷിക ജനറല് ബോഡിയിലായിരുന്നു ദീലിപിന് അനൂകൂലമായ തീരുമാനം എടുത്തിരുന്നത്. പുതിയ സമിതിയെ തിരഞ്ഞെടുക്കാനായിരുന്നു യോഗമെങ്കിലും ദിലീപിന്റെ തിരിച്ചുവരവിന് അവസരമൊരുക്കുവാനായിരുന്നു അംഗങ്ങള് ഒന്നടങ്കം സമ്മര്‍ദ്ദം ചെലുത്തിയിരുന്നത്. ദിലീപിനെ സംഘടനയിലേക്ക് തിരിച്ചെടുത്തതിനെതിരെ വ്യാപക പ്രതിഷേധങ്ങളായിരുന്നു നേരത്തെ ഉണ്ടായിരുന്നത്.\nമലയാള സിനിമയിലെ വനിതാ കൂട്ടായ്മയായ ഡബ്യൂസിസി ആയിരുന്നു ഇതിനെതിരെ ആദ്യം രംഗത്തുവന്നിരുന്നത്. തങ്ങളുടെ ഫേസ്ബുക്ക് പേജിലൂടെയായിരുന്നു താരസംഘടനയ്‌ക്കെതിരെ ഡബ്യൂസിസി വിമര്‍ശനം നടത്തിയിരുന്നത്. തുടര്‍ന്ന് നാല് നടിമാര് താരസംഘടനയില് നിന്നും രാജിവെച്ചിരുന്നു. നടിമാരുടെ രാജിക്ക് പിന്നാലെ പ്രത്യക യോഗത്തിനായി എഎംഎംഎയക്ക് ഡബ്യൂസിസി കത്തിയച്ചിരുന്നെങ്കിലും മറുപടി വന്നിരുന്നില്ല. എന്നാല് ഇപ്പോള് കത്തിനുളള മറുപടി നല്‍കിയിരിക്കുകയാണ് എഎംഎംഎയുടെ ജനറല് സെക്രട്ടറി ഇടവേള ബാബു.\nദിലീപിന്റെ തിരിച്ചുവരവിന് അവസരമൊരുക്കിയ താരസംഘടനയുടെ തീരുമാനത്തിനെതിരെയായിരുന്നു നാല് നടിമാര് നേരത്തെ രാജിവെച്ചിരുന്നത്. റിമ കല്ലിങ്കല്, ഭാവന,രമ്യാ നമ്പീശന്,ഗീതു മോഹന്‍ദാസ്\nതുടങ്ങിയ നടിമാരായിരുന്നു എഎംഎംഎയില് നിന്നും രാജിവെക്കുന്നതായി അറിയിച്ചത്. ഡബ്യൂസിസിയുടെ ഫേസ്ബുക്ക് പേജ് വഴിയായിരുന്നു ഇവരുടെ രാജി പ്രഖ്യാപനമുണ്ടായത്. ഇപ്പോള് വ്യക്തിപരമായാണ് നാല് പേര് രാജിവെക്കുന്നതെന്നും വഴിയേ കൂടുതല് പേര് ഈയൊരു രാജിയിലേക്ക് വരുമെന്നുമായിരുന്നു രമ്യാ നമ്പീശന് പ്രതികരിച്ചിരുന്നത്. റിമ കല്ലിങ്കല്ലായിരുന്നു രാജിവെക്കുമെന്ന് അറിയിച്ച് ആദ്യം രംഗത്തുവന്നിരുന്നത്. തുടര്‍ന്നാണ് ഭാവനയും രമ്യയും അടക്കമുളളവരും ഫേസ്ബുക്ക് പോസ്റ്റിലൂടെ രാജിവെക്കുന്നതായി അറിയിച്ചിരുന്നത്.\nനടിമാരുടെ രാജിക്കു പിന്നാലെ പ്രത്യേക യോഗത്തിനായി താരസംഘടനയക്ക് ഡബ്യൂസിസി കത്തയച്ചിരുന്നു. രേവതി,പാര്‍വ്വതി,പദ്മപ്രിയ തുടങ്ങിയ ഡബ്യൂസിസി അംഗങ്ങള് ചേര്‍ന്നാണ് എഎംഎംഎയ്ക്ക് കത്തയച്ചിരുന്നത്. കേസില് പ്രതിയായ നടനെ തിരിച്ചെടുത്ത തീരുമാനത്തെ ചോദ്യം ചെയ്യാനായിരുന്നു ഡബ്യൂസിസി പ്രത്യേക യോഗം വിളിക്കാന് ആവശ്യപ്പെട്ടിരുന്നത്. എന്നാല് കത്തയച്ച ശേഷം താരസംഘടനയുടെ മറുപടിയൊന്നും ഉണ്ടായില്ലെന്ന് ഡബ്യൂസിസി അംഗങ്ങളിലൊരാളായ രേവതി തുറന്ന് പറഞ്ഞിരുന്നു. തങ്ങള് അയച്ച കത്തിന് ഒരു പ്രതികരണവും ലഭിച്ചില്ലെന്നാണ് രേവതി നേരത്തെ\nതാരസംഘടനയിലേക്ക് ദിലീപിനെ തിരിച്ചെടുക്കാന് തീരുമാനമായെന്ന വാര്‍ത്ത വന്നപ്പോള് തന്നെ ഞങ്ങളൊക്ക പറഞ്ഞതാണ് കേസ് കോടതിയില് നടക്കുമ്പോള് ഇത്തരത്തിലൊരു തീരുമാനം എങ്ങനെ സാധ്യമാകുമെന്ന്, രേവതി പറയുന്നു. ആക്രമണത്തെ അതിജീവിച്ച നടിയും ഈ സംഘടനയുടെ ഭാഗമാണ്. അങ്ങനെയിരിക്കെ എന്തുതരം ബഹുമാനമാണ് നിങ്ങള് അവള്‍ക്ക് നല്‍കുന്നത്? കോടതിയില് കേസ് ഇപ്പോഴും നടക്കുമ്പോള് എങ്ങനെയാണ് നിങ്ങള്‍ക്ക് ഇത്തരമൊരു തീരുമാനം എടുക്കാന് സാധിക്കുന്നത്?. ഇതിനെയെല്ലാം ചോദ്യം ചെയ്യാന് ഞങ്ങള് തീരുമാനിച്ചു. സംഘടനയില് നിന്നും കുറച്ചുപ്പേര് രാജിവെക്കുന്നതാണ് നല്ലതെന്ന് ഞങ്ങള്‍ക്ക് അപ്പോള് തോന്നി.കുറച്ചുപ്പേര് നിലനിന്നുകൊണ്ട് അതിനെ ചോദ്യം ചെയ്യണമെന്നും. തുടര്‍ന്നാണ് ഞങ്ങള്‍ക്കൊപ്പമുളള നാല് പേര് അമ്മയില്‍നിന്നും രാജിവെക്കാന് തീരുമാനിച്ചത്. രാജിക്കു പിന്നാലെ ഞങ്ങള് മൂന്ന്പേര് ചേര്‍ന്ന് സംഘടനയ്ക്ക് കത്തു നല്‍കി. എന്നാല് സംഘടനയുടെ ഭാഗത്തുനിന്നും ഒരു പ്രതികരണവും ലഭിച്ചില്ല.രേവതി പറഞ്ഞു\nപ്രത്യേക യോഗത്തിനായി ഡബ്യൂസിസി കത്തയച്ചിരുന്നെങ്കിലും ആ സമയത്ത് ഒരു മറുപടിയും താരസംഘടനയുടെ ഭാഗത്ത് നിന്നും ഉണ്ടായിരുന്നില്ല. എന്നാല് ഡബ്യൂസിസിയുടെ കത്തിന് ഇപ്പോള് മറുപടി നല്‍കിയിരിക്കുകയാണ് എഎംഎംഎ ജനറല് സെക്രട്ടറി ഇടവേള ബാബു. നടി രേവതിക്ക് നല്‍കിയ കത്തിലാണ് ഡബ്യൂസിസിയുടെ ആവശ്യത്തിന് ഇടവേള ബാബു മറുപടി നല്‍കിയിരിക്കുന്നത്.\nചര്‍ച്ചയ്ക്ക് തയ്യാറെന്ന് അമ്മ\nഡബ്യൂസിസിയുടെ കത്തിനുളള മറുപടിയായി ദിലീപ് വിഷയത്തില് ചര്‍ച്ചയ്ക്ക് തയ്യാറാണെന്ന് അറിയിച്ചിരിക്കുകയാണ് ഇടവേള ബാബു. കത്തു നല്‍കിയ നടിമാര്‍ക്കു കൂടി സാധിക്കുന്ന ഒരു ദിവസം ചര്‍ച്ച നടത്താമെന്നാണ് കത്തില് ഇടവേള ബാബു പറഞ്ഞിരിക്കുന്നത്. ഈ മാസം അവസാനത്തോടു കൂടി കൊച്ചിയില് വെച്ച് ചര്‍ച്ചയുണ്ടാകുമെന്നാണ് റിപ്പോര്‍ട്ടുകള് വന്നിരിക്കുന്നത്.\nRead more about: amma mohanlal mammootty innocent dileep prithviraj മമ്മൂട്ടി മോഹന്‍ലാല് ഇന്നസെന്റ് ദിലീപ് പൃഥ്വിരാജ് എഎംഎംഎ\nAMMA association-wcc meeting


കോഴിക്കോട് ജില്ലയില് ഇന്ന് 710 പേര്‍ക്ക് കോവിഡ് : രോഗമുക്തി 622\nകോഴിക്കോട്: ജില്ലയില് ഇന്ന് 710 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായിജില്ലാമെഡി ക്കല് ഓഫീസര് അറിയിച്ചു. വിദേശത്തു നിന്നെത്തിയ രണ്ടു പേർക്കും ഇതര സംസ്ഥാനങ്ങളില് നിന്ന് എത്തിയവരില് 13 പേര്‍ക്കു മാണ് പോസിറ്റീവായത്. 24 പേരുടെ ഉറവിടം വ്യക്തമല്ല. സമ്പര് ക്കം വഴി 671 പേര്‍ക്കാണ് രോഗം ബാധിച്ചത്. 6010 പേരെ പരിശോധനക്ക് വിധേയരാക്കി. ചികിത്സ യിലുള്ള കോഴിക്കോട് സ്വദേശികളുടെ എണ്ണം 7696 ആയി. മൂന്നു ആരോഗ്യ പ്രവര്‍ത്തകര്‍ക്കുംകോ വിഡ് സ്ഥിരീകരിച്ചിട്ടുണ്ട്. ജില്ലയിലെ കോവിഡ് ആശുപത്രികള്, എഫ്.എല്.ടി.സി കള് എന്നിവി ടങ്ങളില് ചികിത്സയിലായിരുന്ന 622 പേര് കൂടി രോഗമുക്തിനേടി ആശുപത്രി വിട്ടു.


കേപ്ടൗണ്: പട്ടാപ്പകല് നടുറോഡിലൂടെ നടന്നുപോകുമ്പോള് ഒരു മ്യൂസിക് ബാന്‍ഡിന്റെ പാട്ട് കേട്ടാല് നമ്മളെന്ത് ചെയ്യും? നൃത്തത്തിനോട് താല്‍പര്യമുള്ളവരാണെങ്കില് അപ്പോള്‍ത്തന്നെ റോഡില് ചുവടുകള് വെയ്ക്കാനൊക്കെ തോന്നിപ്പോകും.\nഇങ്ങനെ എവിടെ വെച്ചും നൃത്തം ചെയ്യുന്ന രണ്ട് താരങ്ങള് ഇന്ത്യന് ടീമിലുണ്ട്. അതിപ്പോള് റോഡിന്റെ നടുവിലായാലും ഇവര്‍ക്ക് നാണക്കേടൊന്നുമില്ല. വിരാട് കൊഹ്‌ലിയും ശിഖര് ധവാനുമാണ് ആ രണ്ട് താരങ്ങള്.\nക്രിക്കറ്റ് പരമ്പരയ്ക്കായി ദക്ഷിണാഫ്രിക്കയിലെത്തിയ കൊഹ്‌ലിയും ധവാനും കേപ്ടൗണിലെ തെരുവില് വെച്ചാണ് നൃത്തം ചെയ്തത്. കുടുംബവുമൊന്നിച്ച് നഗരത്തില് ചുറ്റിയടിക്കുന്നതിനിടയിലാണ് ഇരുവരും ചുവടുവെയ്ച്ചത്. ഇതിന്റെ വീഡിയോ ഇപ്പോള് സോഷ്യല് മീഡിയയില് ഹിറ്റാണ്.\nപാട്ടിനനുസരിച്ച് ആദ്യം ചുവട് വെച്ചത് ധവാനാണ്. പിന്നീട് കൊഹ്‌ലിയും ധവാനൊപ്പം ചേരുകയായിരുന്നു. ധവാന്റെ മകനേയും വീഡിയോയില് കാണാം.


പെൺ കടുവ ചത്തത് ആനയുമായുള്ള ഏറ്റുമുട്ടലിലല്ല? സ്ഥലത്ത് രണ്ടാമതൊരു കടുവ ഉണ്ടായിരുന്നതായി ആദിവാസി മൂപ്പൻ – News18 Malayalam\nപെൺ കടുവ ചത്തത് ആനയുമായുള്ള ഏറ്റുമുട്ടലിലല്ല? സ്ഥലത്ത് രണ്ടാമതൊരു കടുവ ഉണ്ടായിരുന്നതായി ആദിവാസി മൂപ്പൻ\nആനയുടെയും കടുവയുടെയും ജഡങ്ങള് കണ്ടെത്തിയ പുല്‍മേട്ടില് നിന്ന് ഒന്നരകിലോ മീറ്റര് അകെല രണ്ടാമതൊരു കടുവയെ കണ്ടകാര്യം ആദിവാസി മൂപ്പൻ വെളിപ്പെടുത്തി\nLast Updated : August 28, 2021, 15:01 IST\nകൊച്ചി: പൂയംകുട്ടി വനത്തില് അനയെയും കടുവയെയും ചത്ത നിലയിൽ കണ്ടെത്തിയ സംഭവത്തിൽ കൂടുതൽ വിവരങ്ങൾ പുറത്ത്. ആനയും കടുവയും ചത്തത് ഇരുവരും തമ്മിലുള്ള ഏറ്റുമുട്ടലിലല്ലെന്ന് വനംവകുപ്പ് സ്ഥിരീകരിക്കുന്നു. ഒരാഴ്ച മുമ്പ് ചത്ത ആനയുടെ ശവം ഭക്ഷിക്കുന്നതിൽ കടുവകൾ തമ്മിലുള്ള ഏറ്റുമുട്ടലാണ് പെൺ കടുവയുടെ മരണത്തിന് ഇടയാക്കിയതെന്നാണ് സൂചന. സംഭവ സ്ഥലത്ത് നേരത്തെ രണ്ടാമതൊരു കടുവ കൂടിയുണ്ടായിരുന്നുവെന്ന വിവരം ആദിവാസി മൂപ്പൻ വനംവകുപ്പിന് നൽകിയിട്ടുണ്ട്.\nഇടമലയാര് റേഞ്ചിലെ വാരിയംകുടി ആദിവാസി കോളനിക്കു സമീപമാണ് കഴിഞ്ഞ ദിവസം കടുവയെയും ആനയെയും ചത്ത നിലയില് കണ്ടെത്തിയത്. ആനയും കടുവയും തമ്മിലുള്ള ഏറ്റുമുട്ടലിൽ ഇരു മൃഗങ്ങളും കൊല്ലപ്പെട്ടതാകാമെന്ന സൂചനയാണ് കഴിഞ്ഞ ദിവസം ഉണ്ടായിരുന്നത്. എന്നാൽ സ്ഥലത്തെത്തി ഇൻക്വസ്റ്റ് തയ്യാറാക്കിയ വനംവകുപ്പ് സംഘം ഇരു മുൃഗങ്ങളെയും പോസ്റ്റുമോർട്ടം ചെയ്തിരുന്നു. ഇൻക്വസ്റ്റ് പരിശോധനയിൽ നിന്നാണ് ഇരു മൃഗങ്ങളും ചത്തത് ഒരാഴ്ചയ്ത്തെ ഇടവേളയിലാണെന്ന് വ്യക്തമായത്. ആന രണ്ടാഴ്ച മുമ്പും കടുവ ഒരാഴ്ച മുമ്പുമാണ് ചത്തതെന്ന് വ്യക്തമായി. ഇതിനിടെയാണ് പ്രദേശത്ത് രണ്ടാമതൊരു കടുവയുടെ സാന്നിദ്ധ്യം സംബന്ധിച്ച് ആദിവാസി മൂപ്പൻ വിവരം നൽകിയത്. ജഡങ്ങള് കണ്ടെത്തിയ പുല്‍മേട്ടില് നിന്ന് ഒന്നരകിലോ മീറ്റര് അകെല രണ്ടാമതൊരു കടുവയെ കണ്ടകാര്യം ആദിവാസികോളനിയിലെ മൂപ്പന് വനം വകുപ്പ് അധികൃതരെ അറിയിക്കുകയായിരുന്നു.\nഇതോടെ നേരത്തെ ചത്ത ആനയുടെ ശവം ഭക്ഷിക്കുന്നതുമായി ബന്ധപ്പെട്ട് രണ്ട് കടുവകൾ തമ്മിൽ ഏറ്റുമുട്ടലുണ്ടായതായാണ് വനംവകുപ്പിന്‍റെ നിഗമനം. പെൺ കടുവ ചത്തത് രണ്ടാമത്തെ കടുവയുടെ ആക്രമണം മൂലമാകാനാണ് സാധ്യതയെന്നും വനംവകുപ്പ് വൃത്തങ്ങൾ പറയുന്നു. ആനയുടെ ജഡം കടുവ ഭക്ഷിച്ച നിലയിലായിരുന്നുവെന്ന് സംഭവ സ്ഥലം സന്ദർശിച്ചവർ പറയുന്നു. അതേസമയം മൃഗങ്ങളുടെ മരണ കാരണത്തിൽ കൂടുതൽ വ്യക്തത വരാൻ പോസ്റ്റുമോർട്ടം റിപ്പോർട്ട് വരുന്നതുവരെ കാത്തിരിക്കണമെന്നും നടപടികള്‍ക്കു നേതൃത്വം നല്‍കിയ മലയാറ്റൂര് ഡിഎഫ്‌ഒ രവികുമാര് മീണ പറഞ്ഞു.\nAlso Read- കലിപൂണ്ട കാട്ടാനയിൽ നിന്നു അഞ്ചംഗ കുടുംബത്തെ രക്ഷിച്ച് ടോമി യാത്രയായി; സ്വന്തം ജീവൻ ബലി കൊടുത്ത വളർത്തുനായ\nഎട്ട് വയസ് പ്രായമുള്ള കൊമ്പനാനയാണ് ചത്തത്. ആന ചത്തത് കടുവയുടെ ആക്രമണത്തിലാണോ രോഗം മൂലമാണോയെന്ന് വ്യക്തമാകാൻ പോസ്റ്റുമോർട്ടം റിപ്പോർട്ട് ലഭിക്കണം. കടുവയുടെ മരണ കാരണവും ഇതുവഴി അറിയാനാകും. അതേസമയം സംഭവ സ്ഥലത്ത് നായാട്ടുകാരുടെ സാന്നിദ്ധ്യമില്ലെന്നും, മൃഗവേട്ടയിലൂടെയല്ല ആനയും കടുവയും ചത്തതെന്നും വനംവകുപ്പ് സ്ഥിരീകരിച്ചിട്ടുണ്ട്.\nകാട്ടില് അസാധാരണമായി സംഭവിക്കുന്നതാണ് കടുവയും ആനയും തമ്മിലുള്ള ഏറ്റുമുട്ടലെന്ന് വന്യജീവി വിദഗ്ധന് ഡോ. പി എസ് ഈസ പറഞ്ഞിരുന്നു. സംസ്ഥാനത്ത് മുമ്പ് ആനയും കടുവയും തമ്മിലുള്ള ഏറ്റുമുട്ടൽ റിപ്പോർട്ട് ചെയ്തിട്ടുള്ളതായും അദ്ദേഹം പറഞ്ഞു. 2009-10 ല് സൈലന്റ് വാലി വനത്തിലും സമാനമായ സംഭവം ഉണ്ടായിട്ടുണ്ടെന്ന് അദ്ദേഹം പറഞ്ഞു. 2017ല് വയനാട്ടില് കടുവകള് ആനകളെ കൊല്ലുന്നതായി റിപ്പോര്‍ട്ടുകള് ഉണ്ടായിരുന്നുവെന്നും അദ്ദേഹം പറഞ്ഞു. സൈലന്‍റ് വാലിയിൽ ആനയും കടുവയും തമ്മിലുണ്ടായ ഏറ്റുമുട്ടൽ വനംവകുപ്പ് സ്ഥാപിച്ച ക്യാമറയിൽ പതിഞ്ഞിരുന്നു.\nFirst published: August 28, 2021, 15:01 IST


കാശ്മീരില് മാത്രമല്ല നമ്മുടെ കേരളത്തിലും ആപ്പിള് വിളയും; ഇടുക്കി മലനിരകളില് ആപ്പിള് വിളവെടുപ്പിനൊരുങ്ങി - BIGNEWSLIVE | Latest Malayalam News\nസാധാരണ ഫെബ്രുവരി, മാര്‍ച്ച് മാസങ്ങളില് വിളവെടുപ്പ് നടത്തുന്ന ആപ്പിള് ഇക്കുറി കാലാവസ്ഥ വ്യതിയാനത്തെ തുടര്‍ന്ന് വൈകിയാണ് വിളവെടുക്കുന്നതെന്ന് ഇടുക്കിയിലെ ആപ്പിള് കര്‍ഷകര് പറയുന്നു\nഇടുക്കി: കാശ്മീരില് മാത്രമല്ല നമ്മുടെ കേരളത്തിലും ആപ്പിള് വിളയും. സംസ്ഥാനത്തിന്റെ പല ഭാഗങ്ങളിലെയും മലനിരകളില് ആപ്പിള് വിളവെടുപ്പിനൊരുങ്ങുകയാണ്. സാധാരണ ഫെബ്രുവരി, മാര്‍ച്ച് മാസങ്ങളില് വിളവെടുപ്പ് നടത്തുന്ന ആപ്പിള് ഇക്കുറി കാലാവസ്ഥ വ്യതിയാനത്തെ തുടര്‍ന്ന് വൈകിയാണ് വിളവെടുക്കുന്നതെന്ന് ഇടുക്കിയിലെ ആപ്പിള് കര്‍ഷകര് പറയുന്നു.\nമറയൂര്, കാന്തല്ലൂരിലെ മേഖലകളിലെ വിവിധ തോട്ടങ്ങളിലാണ് ആപ്പിളുകള് വിളവെടുപ്പിന് തയ്യാറായി നില്‍കുന്നത്. കാന്തല്ലൂരില് കര്‍ഷകര് പരീക്ഷണാടിസ്ഥാനത്തില് ആദ്യം ആപ്പിള് കൃഷി ആരംഭിച്ചത്. അത് വിജയിച്ചതോടെ ധാരാളം കര്‍ഷകര് മറയൂര്, കാന്തല്ലൂര് മലനിരകളില് ആപ്പിള് കൃഷി ആരംഭിച്ചു.\nചെറുകിട കച്ചവടത്തിനും സ്വന്തം ആവശ്യങ്ങള്‍ക്കും വിനോദ സഞ്ചാരികളെ ആകര്‍ഷിക്കാനുമാണ് ഇവിടത്തെ കര്‍ഷകര് ആപ്പിള് കൃഷി ചെയ്യുന്നത്. നല്ല രീതിയില് പരിപാലിച്ചാല് ഒരു ആപ്പിള് മരത്തില് നിന്ന് 30 മുതല് 50 ആപ്പിള് വരെ ലഭിക്കുമെന്നാണ് കര്‍ഷകര് പറയുന്നത്.\nമറയൂര് കാന്തന്നൂര് മേഖലകളായ നാച്ചി വയല്, പെരുമല, ഗുഹനാഥപുരം, കുളച്ചിവയല്, പയസ് നഗര് എന്നീ പ്രദേശങ്ങളിലാണ് ആപ്പിള് കൃഷി ചെയുന്നത്. ജാല ഗോള്‍ഡ്, റെഡ് ബിലീഷ്, റെഡ് ചീഫ്, മഹാരാജാ എന്നീയിനങ്ങളാണ് ഇവിടെ കൃഷി ചെയ്യുന്നത്. സംസ്ഥാനത്ത് ഷിംല, കാശ്മീര്, ഉത്തരാഞ്ചല്, തുടങ്ങിയ സ്ഥലങ്ങളില് നിന്നാണ് ആപ്പിള് എത്തുന്നത്. അതേസമയം വിപണനസാധ്യത കുറവായതിനാല് കീടനാശിനി ഉപയോഗിക്കാത്ത പ്രകൃതിദത്തമായ ആപ്പിളുകളാണ് ഇടുക്കിയിലെ മലനിരകളില് നിന്ന് ലഭിക്കുന്നത്.\nTags: Apple Farmingidukki\nവീട്ടമ്മയെ ഉപേക്ഷിച്ചത് രണ്ടാം ഭര്‍ത്താവ് മാത്യു; മുമ്പ് തിരുവനന്തപുരത്തും ലൈലാമണിയെ ഉപേക്ഷിച്ചിരുന്നു\nഇടുക്കിയിൽ ആസാം സ്വദേശിയായ തൊഴിലാളിയെ ദുരൂഹസാഹചര്യത്തിൽ മരിച്ചനിലയിൽ കണ്ടെത്തി; അഞ്ചുപേർ കസ്റ്റഡിയിൽ\nഇടുക്കിയില് ന്യൂഇയര് ആഘോഷത്തിനിടെ പോലീസിന് നേരെ പടക്കം എറിഞ്ഞു; രണ്ട് പേര് അറസ്റ്റില്\nയൂറോപ്പില് ജോലി വാഗ്ദാനം ചെയ്ത് നിരവധി പേരുടെ പണം തട്ടി; കട്ടപ്പന സ്വദേശി പിടിയില്\n‘താടിയാണ് മതം, താടിയാണ് സ്‌നേഹം’; ബിയേഡ് ആർമിയുടെ തലവന് മിന്നുകെട്ട്; ഒത്തുചേർന്ന് താടിക്കാർ; നാട്ടുകാർക്കും അത്ഭുതം\nഎട്ട് പേരുടെ രാജിക്കത്ത് ചട്ടപ്രകാരമല്ല; രാജി സ്വീകരിച്ചില്ല; വിമത എംഎല്‍എമാരെ കൂടിക്കാഴ്ചയ്ക്ക് ക്ഷണിച്ച് സ്പീക്കര്\nആരോഗ്യ സുരക്ഷ പദ്ധതിയും കാരുണ്യയും ഒന്നിച്ച് മുന്‍പോട്ട് കൊണ്ടുപോകാന് കഴിയില്ല; മന്ത്രി തോമസ് ഐസക്\n‘എക്കാലത്തേക്കുമുള്ള സ്നേഹവും സന്തോഷവും’; അര്‍ജുനുമൊത്തുള്ള ചിത്രം പങ്കുവെച്ച് മലൈക അറോറ\nഉന്നതവിദ്യാഭ്യാസ സ്ഥാപനങ്ങളില് കായികപരിശീലനം; വിദ്യാര്‍ത്ഥികള് ദിവസം കുറഞ്ഞത് പതിനായിരം ചുവട് നടക്കണം; സൈക്കിള് യാത്ര പ്രോത്സാഹിപ്പിക്കും


shoot all anti nationals urges karnataka minister. | ദേശവിരുദ്ധരെയെല്ലാം വെടിവച്ച് കൊല്ലണം; ഹിന്ദുവോ, മുസ്ലീമോ, ക്രിസ്ത്യാനിയോ ആരാലും അത്തരം ആളുകളെ വെടിവെച്ചു കൊന്നാൽ കുറ്റകൃത്യങ്ങൾ കുറയും; വിവാദ പ്രസ്താവനയുമായി കർണാടക മന്ത്രി - MarunadanMalayali.com\nമുതലസൂപ്പ് മുതൽ ഈനാംപേച്ചി സ്റ്റൂവരെ; പട്ടിയും പാമ്പും അണ്ണാനും കീരിയും വവ്വാലും തൊട്ട് പ്രാണിയെും പുഴുവിനെയും തിന്നുന്ന ജനതയും മാറുന്നു; ചൈനയിൽ വന്യമൃഗങ്ങളെ വിൽക്കുന്നതിനും ഭക്ഷിക്കുന്നതിനും താൽക്കാലിക വിലക്ക്; ഇത്തരക്കാരെ കൈയോടെ പിടികൂടാനാണ് രാജ്യത്തെമ്പാടും മിന്നൽ പരിശോധന; ഒറ്റ ദിവസംകൊണ്ട് പിടികൂടിയത് നാൽപ്പതിനായിരത്തോളം മൃഗങ്ങളെ; സസ്യഭക്ഷണത്തിലേക്ക് നീങ്ങാനും കാമ്പയിൻ; കൊറോണ ഭീതിയിൽ ചൈനയും വെജിറ്റേറിയൻ ആവുമോ?\nദേശവിരുദ്ധരെയെല്ലാം വെടിവച്ച് കൊല്ലണം; ഹിന്ദുവോ, മുസ്ലീമോ, ക്രിസ്ത്യാനിയോ ആരാലും അത്തരം ആളുകളെ വെടിവെച്ചു കൊന്നാൽ കുറ്റകൃത്യങ്ങൾ കുറയും; വിവാദ പ്രസ്താവനയുമായി കർണാടക മന്ത്രി\nJanuary 24, 2020 | 05:27 PM IST | Permalink\nബംഗളുരു: ദേശവിരുദ്ധരെയെല്ലാം വെടിവച്ച് കൊല്ലണമെന്ന് കർണാടക മന്ത്രി ആർ. അശോക. മംഗളുരു വിമാനത്താവളത്തിൽ ബോംബ് വച്ച പ്രതി മുസ്ലിം ആയിരുന്നെങ്കിൽ എങ്ങനെ പ്രതികരിക്കുമായിരുന്നു എന്ന ചോദ്യത്തിനാണ് മന്ത്രിയുടെ മറുപടി. പാക്കിസ്ഥാന്റെ താളത്തിന് തുള്ളുകയും ദേശവിരുദ്ധ പ്രവർത്തനങ്ങളിൽ ഏർപ്പെടുകയും ചെയ്യുന്നവർ ഹിന്ദുവോ, മുസ്ലീമോ, ക്രിസ്ത്യാനിയോ ആരായാലും വെടിവച്ച് കൊല്ലണമെന്ന് അശോക പറഞ്ഞു.\nഅശോകയുടെ പ്രസ്താവനയെ പിന്തുണച്ച് കർണാടക മന്ത്രി ശ്രീരാമലുവും രംഗത്ത് വന്നിട്ടുണ്ട്. പ്രശസ്തിക്ക് വേണ്ടി ചിലർ സാമൂഹ്യവിരുദ്ധ പ്രവർത്തനങ്ങളിൽ ഏർപ്പെടുന്നുണ്ടെന്നും ഇവരിൽ ഒന്നോ രണ്ടോ പേരെ വെടിവച്ച് കൊന്നാൽ കുറ്റകൃത്യങ്ങൾ കുറയുമെന്നും ശ്രീരാമലു പറഞ്ഞു.\nകലിപ്പടക്കലും കപ്പടിക്കലുമെല്ലാം ഇനി അടുത്ത വർഷം; ഒന്നും നഷ്ടപ്പെടാനില്ലാതെ കളിക്കാനിറങ്ങിയ ബ്ലാസ്റ്റേഴ്‌സ് തോൽവിയോടെ മടങ്ങി; ഇഞ്ചുറി ടൈമിൽ നേടിയ രണ്ടു ഗോളുകളുടെ വിജയത്തോടെ ബംഗളുരു എഫ്‌സി പ്ലേഓഫിനു ബൂട്ടുകെട്ടും\nബംഗളൂരുവിനെ ഹോംഗ്രൗണ്ടിൽ വീഴ്‌ത്തി ചെന്നൈ\nബംഗളുരുവിൽ തടാകത്തിന് വീണ്ടും തീപിടിച്ചു; ബെല്ലാന്തൂർ തടാകത്തിലെ തീ നിത്യസംഭവമായിരിക്കുകയാണെന്നു പരിസരവാസികൾ\nശശികലയ്‌ക്കെതിരെ രജിസ്റ്റർ ചെയ്യപ്പെട്ടിരിക്കുന്നത് 46 അഴിമതിക്കേസുകൾ; ശിക്ഷിക്കപ്പെടുന്നത് നാലാമത്തെ കേസിൽ; വിചാരണകൾ വേഗത്തിൽ ആക്കിയാൽ ജീവിതകാലം മുഴുവൻ അകത്തുകിടക്കാൻ പറ്റിയ കേസുകൾ പുറത്ത്\nസോളാർ തട്ടിപ്പ് കേസിൽ ഉമ്മൻ ചാണ്ടി നേരിട്ട് ഹാജരാകണമെന്ന് ബംഗളുരു കോടതി; ശിക്ഷാവിധി നടപ്പാക്കുന്നതിന് താൽക്കാലിക സ്‌റ്റേ എങ്കിലും മുൻ മുഖ്യമന്ത്രി കോടതിയിൽ പ്രതിക്കൂട്ടിൽ നിൽക്കണം\nതിങ്കളാഴ്ചയാണ് മംഗളുരു ബാജ്പെ രാജ്യാന്തര വിമാനത്താവളത്തിൽ സ്ഫോടക വസ്തുക്കൾ കണ്ടെത്തിയത്. കേസിൽ മണിപ്പാൽ സ്വദേശി ആദിത്യ റാവു (36) അറസ്റ്റിലായിരുന്നു. ഇയാൾ ബംഗളുരുവിലെ ഡി.ജി.പി ഓഫീസിൽ എത്തി കീഴടങ്ങുകയായിരുന്നു. മംഗളുരു ബാവുട്ടഗുഡ്ഡയിലെ കോടതിയിൽ ഹാജരാക്കിയ പ്രതിയെ വ്യാഴാഴ്ച 10 ദിവസത്തേക്ക് പൊലീസ് കസ്റ്റഡിയിൽ വിട്ടു.


KIM | കിം ജോങ് ഉൻ ആരോഗ്യവാനെന്ന് ഉത്തരകൊറിയ; ശസ്ത്രക്രിയയ്ക്ക് ശേഷം നേതാവ് അതീവ ഗുരുതരാവസ്ഥയിലെന്ന മാധ്യമ വാർത്തകൾ പച്ചക്കള്ളമെന്ന് വിശദീകരണം; നടക്കുന്നത് സാമ്രാജ്യത്വ പ്രചരണം മാത്രമെന്ന് ഫെയ്സ് ബുക്കിൽ കുറിച്ച് ഉത്തര കൊറിയുടെ പരമോന്നത നേതാവ്; അസുഖ വാർത്തകൾ നിഷേധിച്ച് ദക്ഷിണ കൊറിയൻ വാർത്താ ഏജൻസിയും; കൊറോണക്കാലത്ത് കിം ജോങ് ഉൻ എവിടെയന്ന് ഇനിയും ആർക്കും അറിയില്ല - MarunadanMalayalee.com\nApril 21, 202011:56 AM IST Permalink\nസോൾ : ഭരണാധികാരി കിം ജോങ് ഉന്നിന്റെ ആരോഗ്യ നില ഗുരുതരമാണെന്നും മസ്തിഷ്‌ക മരണം സംഭവിച്ചു എന്നുമുള്ള വാർത്തകൾ നിഷേധിച്ച് ഉത്തരകൊറിയ. കിമ്മിന്റെ ആരോഗ്യനില ഗുരുതരമാണെന്ന റിപ്പോർട്ടുകൾ ദക്ഷിണ കൊറിയൻ വാർത്താ ഏജൻസിയായ യോൻഹാപ്പും നിഷേധിച്ചു. ഒരു സർക്കാർ ഉദ്യോഗസ്ഥനെ ഉദ്ധരിച്ചാണ് യോൻഹാപ്പ് വാർത്ത നിഷേധിച്ചത്. അതിനിടെ കിം ഫേസ്‌ബുക്കിലൂടെയും വാർത്ത വ്യാജമാണെന്ന് പറഞ്ഞിട്ടുണ്ട്. സാമ്രാജ്യത്വ പ്രചരണം മാത്രമാണ് നടക്കുന്നതെന്നും ഫേസ്‌ബുക്ക് കുറിപ്പിൽ പറയുന്നു.\nഹൃദയ ശസ്ത്രക്രിയയ്ക്ക് ശേഷം കിമ്മിന്റെ നില ഗുരുതരമായി തുടരുകയാണെന്നാണ് അന്താരാഷ്ട്ര മാധ്യമങ്ങൾ റിപ്പോർട്ട് ചെയ്തത്. കിം ഹൃദയസംബന്ധമായ അസുഖത്തിന് ചികിത്സയിലാണെന്ന വാർത്ത ദക്ഷിണ കൊറിയൻ പ്രദേശിക പത്രം പുറത്തുവിട്ടിരുന്നു. കഴിഞ്ഞ ദിവസം നടത്തിയ ശസ്ത്രക്രിയക്ക് ശേഷമാണ് സ്ഥിതി മോശമായതെന്നായിരുന്നു റിപ്പോർട്ട്. കിമ്മിന് കുഴപ്പമില്ലെന്ന് പറയുമ്പോഴും അദ്ദേഹം എവിടെയാണെന്ന് ആർക്കും അറിയില്ല. കൊറോണ പേടിയിൽ സുരക്ഷിത സ്ഥലത്ത് കിം കഴിയുന്നുവെന്നും സൂചനയുണ്ട്.. ഇക്കാര്യങ്ങളിൽ എല്ലാം ഉത്തര കൊറിയ മൗനം തുടരുകയാണ്.\nഉത്തരകൊറിയൻ വാർഷികാഘോഷങ്ങളിൽ കിം പങ്കെടുക്കാതിരുന്നത് ഏറെ അഭ്യൂഹങ്ങൾക്ക് വഴി വെച്ചിരുന്നു. ഉത്തരകൊറിയയുടെ സ്ഥാപകൻ കിമ്മിന്റെ മുത്തച്ഛന്റെ ജന്മദിനമാണ് വാർഷികമായി ആചരിക്കുക. എന്നാൽ ഇത്തവണ ചടങ്ങുകൾക്ക് കിം പങ്കെടുത്തിരുന്നില്ല. ഏപ്രിൽ 11 ന് വർക്കേഴ്സ് പാർട്ടി ബ്യൂറോയിലാണ് കിം അവസാനമായി പങ്കെടുത്തത്. ഈ യോഗത്തിന് ശേഷമാണ് കിം ചികിത്സക്ക് തിരിച്ചത്. അമിതമായ പുകവലിയും മാനസിക സമ്മർദ്ദവുമാണ് രോഗം മൂർച്ഛിക്കാൻ കാരണമെന്നും ഡെയ്ലി എൻകെ റിപ്പോർട്ട് ചെയ്യുന്നു. എന്നാൽ ഈ വാർത്തകൾ സംബന്ധിച്ച് പ്രതികരിക്കാൻ ഉത്തരകൊറിയൻ മാധ്യമങ്ങൾ തയ്യാറായിട്ടില്ല. ഇതായിരുന്നു അഭ്യൂഹങ്ങൾക്ക് കാരണം. അമേരിക്കൻ രഹസ്യാന്വേഷണ വിഭാഗം കണ്ടെത്തിയതായി സി എൻ എന്നും വാർത്ത നൽകി. ഇതിനിടെയാണ് ഉത്തര കൊറിയ നിഷേധ കുറിപ്പുമായി എത്തുന്നത്.\nഅമേരിക്കൻ രഹസ്യാന്വേഷണ ഏജൻസികളെ ഉദ്ധരിച്ച് ചില അമേരിക്കൻ മാധ്യമങ്ങൾ കിമ്മിന് മസ്തിഷ്‌ക്ക മരണം സംഭവിച്ചതായി വാർത്ത കൊടുത്തതോടെയാണ് ലോകം ഇത് ചർച്ചയാക്കിയത്. ഏപ്രിൽ 15 ന് നടന്ന മുത്തച്ഛന്റെ പിറന്നാൾ ആഘോഷത്തിൽ കിം പങ്കെടുത്തിരുന്നില്ല,ഇതോടെയാണ് ഉത്തര കൊറിയൻ ഏകാധിപതി അസുഖ ബാധിതനാണെന്ന അഭ്യുഹം പ്രചരിച്ചത്. ഏപ്രിൽ 15 ഉത്തര കൊറിയയുടെ സ്ഥാപക പിതാവ് കിം ഇൽ സൂങ്ങിന്റെ ജന്മവാർഷികമാണ്. രാജ്യത്തെ സംബന്ധിച്ചടുത്തോളം ഏറെ പ്രാധാന്യമുള്ള ദിവസത്തെ പരിപാടിയിൽ നിന്ന് കിം വിട്ട് നിന്നത് ആരോഗ്യ സ്ഥിതി മോശമായതിനെ തുടർന്നാണ് എന്ന് റിപ്പോർട്ടുകൾ പുറത്ത് വന്നു. ഏപ്രിൽ 11 ന് വർക്കേഴ്‌സ് പാർട്ടി പോളിറ്റ് ബ്യുറോയിൽ പങ്കെടുത്തതിന് പിന്നാലെ ഏപ്രിൽ 12 നാണ് ഉത്തര കൊറിയൻ ഏകാധിപതിയെ ശസ്ത്രക്രിയക്ക് വിധേയനാക്കിയതെന്നും റിപ്പോർട്ട് എത്തി.\nഅത്രമേൽ സർക്കാർ നിയന്ത്രണത്തിൽ കാര്യങ്ങൾ നടത്തപ്പെടുന്ന ഉത്തരകൊറിയ എന്ന സ്വേച്ഛാധിപത്യ രാജ്യത്തിൽ നിന്ന് കിം ജോങ് ഉൻ അറിയാതെ ഒരീച്ച പോലും പുറത്തേക്ക് പറക്കില്ല. ഇത്തരമൊരു നേതാവിന്റെ ആരോഗ്യത്തെ കുറിച്ചായിരുന്നു ചർച്ച സജീവമായത്. ഇതോടെ ഉത്തരകൊറിയയും പ്രതികരണത്തിന് തയ്യാറായി. 2011 -ൽ കിം ജോങ് ഉന്നിന്റെ അച്ഛനും ഉത്തരകൊറിയയുടെ ജനപ്രിയ നേതാവുമായിരുന്ന കിം ജോങ് ഇൽ മരണപ്പെടുമ്പോൾ, അദ്ദേഹം ഇഷ്ടപുത്രനായ കിം ജോങ് ഉന്നിനെ തന്റെ അനന്തരാവകാശിയാക്കാൻ വേണ്ട പരിശീലനം നല്കിക്കൊണ്ടിരിക്കയായിരുന്നു. കിം ജോങ് ഇല്ലിന് തന്റെ മൂന്നാമത്തെ ഭാര്യയായ കൊ യോങ് ഹുയിയിൽ, 1982 ജനുവരി 8 -ന് ജനിച്ച കിം ജോങ് ഉൻ, അധികാരത്തിലേറുമ്പോൾ 29 വയസ്സായിരുന്നു അദ്ദേഹത്തിന് പ്രായം. സ്വിറ്റ്സർലണ്ടിലെ ബേർണിൽ ആയിരുന്നു കിമ്മിന്റെ പ്രാഥമിക വിദ്യാഭ്യാസം. അവിടെ, പരമരഹസ്യമായി, ഒരു ഉത്തരകൊറിയൻ ഡിപ്ലോമാറ്റിന്റെ മകൻ എന്ന ഭാവേനയായിരുന്നു കിം ജോങ് ഉന്നിന്റെ കോൺവെന്റ് വിദ്യാഭ്യാസം. ഇംഗ്ലീഷ്, ജർമൻ ഭാഷകളിൽ അക്കാലത്ത് അദ്ദേഹം അവഗാഹം നേടി.\nഅധികാരം ഏറ്റെടുത്ത കാലം മുതൽ തുടങ്ങിയിരുന്ന കൊല്ലും കൊലയും വധശിക്ഷകളും മിസൈൽ ആണവ പരീക്ഷണങ്ങളും ഒകെ നടത്തിയിരുന്ന കിം ജോങ് ഉൻ എന്ന ധിക്കാരിയിൽ നിന്ന്, കിം ജോങ് ഉൻ എന്ന രാഷ്ട്രനേതാവിലേക്കുള്ള വളർച്ചയാണ് 2018 -നു ശേഷം ദൃശ്യമായത്. രാജ്യത്തെ കായികതാരങ്ങളെയും, സ്വന്തം അനുജത്തിയേയും വരെ ദക്ഷിണ കൊറിയയിൽ നടന്ന വിന്റർ ഒളിമ്പിക്‌സിന് പറഞ്ഞയച്ചു കിം. പിന്നീട് ചൈനീസ് പ്രസിഡണ്ട് ഷി ജിൻ പിങ്, അമേരിക്കൻ പ്രസിഡന്റ് ഡോണൾഡ് ട്രംപ് എന്നിവരുമായി ഒരേ മേശക്ക് ഇരുപുറമിരുന്ന്, തുല്യമായ പരിഗണനകൾ ഏറ്റുവാങ്ങി, കൃത്യമായ ചർച്ചകളും, വിലപേശലുകളും ഒക്കെ നടത്തുന്ന തികഞ്ഞ ഒരു നയതന്ത്രജ്ഞനിലേക്ക് കിം ജോങ് ഉൻ വളർന്നിരുന്നു. അങ്ങനെ ലോക നേതാവായി മാറുകയാണ് ഉൻ ഇപ്പോഴെന്നാണ് വിലയിരുത്തൽ.


സംസ്ഥാനങ്ങള്‍ക്ക് നല്‍കിയതില് 23 ശതമാനം വാക്‌സിന് പാഴാക്കി ; ഒട്ടും പാഴാക്കാതെ കേരളം - IBC Live\nസംസ്ഥാനങ്ങള്‍ക്ക് നല്‍കിയതില് 23 ശതമാനം വാക്‌സിന് പാഴാക്കി ; ഒട്ടും പാഴാക്കാതെ കേരളം\nPosted By: Editoron: April 20, 2021 In: INDIA, LATEST, NEWS, TOP NEWS, Uncategorized\nന്യൂഡല്‍ഹി: സംസ്ഥാനങ്ങള്‍ക്കു നല്‍കിയ കോവിഡ് വാക്സിനില് 23 ശതമാനവും ഉപയോഗശൂന്യമായതായി വിവരാവകാശ രേഖ. ഏപ്രില് 11 വരെയുള്ള കണക്കാണിത്. തമിഴ്നാട്ടിലാണ് ഏറ്റവും കൂടുതല് വാക്സിന് ഉപയോഗശൂന്യമായത്. വാക്സിന് ഒട്ടും ഉപയോഗശൂന്യമാകാതെ ഉപയോഗിച്ച സംസ്ഥാനം കേരളമാണ്.\nവാക്സിന്റെ ഒരു വയലില് 10 ഡോസ് ആണുള്ളത്. തുറന്നു കഴിഞ്ഞാല് നാല് മണിക്കൂറിനുള്ളില് 10 ഡോസും ഉപയോഗിക്കണം. ബാക്കിവന്നാല് അത് ഉപയോഗശൂന്യമാകും. ഇത്തരത്തില് വിവിധ സംസ്ഥാനങ്ങളിലായ ഉപയോഗശൂന്യമായത് 23 ശതമാനം വാക്സിനാണെന്നാണ് കണക്ക് വ്യക്തമാക്കുന്നത്. ഏപ്രില് 11 വരെ വിതരണം ചെയ്ത 10.34 കോടി ഡോസ് വാക്സിനുകളില് 44.78 ലക്ഷം ഡോസുകള് ഉപയോഗശൂന്യമായി..\nതമിഴ്നാട് ഉപയോഗശൂന്യമാക്കിയത് 12.10 ശതമാനമാണ്. ഹരിയാന (9.74%), പഞ്ചാബ് (8.12%), മണിപ്പുര് (7.8%), തെലങ്കാന (7.55%) എന്നീ സംസ്ഥാനങ്ങളാണ് വാക്സിന് ഉപയോഗശൂന്യമാക്കിയതില് മുന്നിലുള്ള മറ്റു സംസ്ഥാനങ്ങള്. ഏറ്റവും കാര്യക്ഷമമായി ഉപയോഗിച്ച സംസ്ഥാനങ്ങളില് മുന്നിലുള്ള മറ്റു സംസ്ഥാനങ്ങള് പശ്ചിമ ബംഗാള്, ഹിമാചല് പ്രദേശ്, മിസോറം, ഗോവ, ദാമന് ദ്യൂ, ആന്‍ഡമാന്-നിക്കോബാര്, ലക്ഷദ്വീപ് എന്നിവയാണ്.\nസംസ്ഥാന സര്‍ക്കാരുകള്‍ക്ക് കോവിഡ് വാക്സിന് നിര്‍മാതാക്കളില്‍നിന്ന് നേരിട്ടു വാങ്ങാം


ഹാമർ തലയിൽ വീണ് വിദ്യാർഥി മരിച്ച സംഭവം: സംഘാടനത്തിലെ വീഴ്ചയെന്ന് അന്വേഷണസംഘം– News18 Malayalam\nHAMMER TRAGEDY IN PALA ENQUIRY COMMITTEE REPORTS AGAINST ORGANISERS\nഹാമർ തലയിൽ വീണ് വിദ്യാർഥി മരിച്ച സംഭവം: സംഘാടനത്തിലെ വീഴ്ചയെന്ന് അന്വേഷണസംഘം\nജാവലിൻ-ഹാമർ ത്രോ മത്സരങ്ങൾ സമാന്തരമായി നടത്തിയതാണ് അപകടത്തിനിടയാക്കിയതെന്നും സമിതി കണ്ടെത്തി\nLast Updated : October 24, 2019, 10:50 IST\nതിരുവനന്തപുരം: സംസ്ഥാന ജൂനിയർ അത്ലറ്റ് മീറ്റിൽ ഹാമർ ത്രോ മത്സരത്തിനിടെ ഹാമര് തലയില് വീണ് വിദ്യാര്‍ഥി മരിച്ച സംഭവത്തില് സംഘാടനത്തിൽ പിഴവുണ്ടായതായി അന്വേഷണ സമിതി. സംഘാടനത്തിലെ വീഴ്ചയാണ് വിദ്യാർഥിയുടെ ദാരുണ മരണത്തിനിടയാക്കിയതെന്നാണ് അന്വേഷണ സമിതിയുടെ റിപ്പോർട്ടിൽ പറയുന്നത്. അന്വേഷണത്തിന്റെ ഭാഗമായി പതിനാറു പേരിൽ നിന്ന് മൊഴിയെടുത്തിരുന്നു.\nഇതനുരിച്ച് തയ്യാറാക്കിയ റിപ്പോർട്ടിൽ സംഘാടക സമിതിയിലെ പ്രധാന അംഗങ്ങളായ അഞ്ചുപേരാണ് അപകടത്തിന് ഉത്തരവാദികളെന്നാണ് പറയുന്നത്. പാലായിൽ വച്ച് നടന്ന അത്ലറ്റിക് മീറ്റ് മത്സരത്തിൽ ഇത്തരമൊരു സംഭവം ഉണ്ടായത് വിവാദങ്ങൾക്ക് വഴി വച്ചിരുന്നു. വേണ്ടത്ര സംവിധാനങ്ങൾ ഒരുക്കാതെയാണ് മത്സരങ്ങള് സംഘടിപ്പിച്ചതെന്നായിരുന്നു മുഖ്യ ആക്ഷേപം. ഇതിന് പിന്നാലെയാണ് സംഭവം അന്വേഷിക്കാൻ കേരള സര്‍വകലാശാല കായിക പഠനവകുപ്പ് മുന് ഡയറക്ടര് ഡോ. കെ.കെ. വേണു, വിരമിച്ച കോച്ച് എം.ബി. സത്യാനന്ദന്, അര്‍ജുന അവാര്‍ഡ് ജേതാവും ബാഡ്മിന്റണ് താരവുമായ വി. ദിജു എന്നിവരടങ്ങിയ സമിതിയെ നിയോഗിച്ചത്.\nAlso Read-ഹാമർ ത്രോ അപകടം; ചികിത്സയിലായിരുന്ന വിദ്യാർഥി മരിച്ചു\nജാവലിൻ-ഹാമർ ത്രോ മത്സരങ്ങൾ സമാന്തരമായി നടത്തിയതാണ് അപകടത്തിനിടയാക്കിയതെന്നും സമിതി കണ്ടെത്തി. ഈ റിപ്പോർട്ട് സംസ്ഥാന സ്പോർട്സ് ഡയറക്ടർ ജെറോമിക് ജോർജിന് അന്വേഷണ സമിതി കൈമാറും. അദ്ദേഹം അത് വകുപ്പ് മന്ത്രിക്കും... ഇക്കഴിഞ്ഞ ഒക്ടോബർ നാലിന് നടന്ന ഹാമർ ത്രോ മത്സരങ്ങൾക്കിടെ അപകടമുണ്ടായത്. ഹാമർ തലയിൽ വീണ് വോളണ്ടിയർമാരിലൊരാളായ പാലാ സെന്റ് തോമസ് ഹയര് സെക്കന്‍ഡറി സ്‌കൂള് വിദ്യാര്‍ഥിയായ അഫീല് ജോണ്‍സന് ഗുരുതരമായി പരിക്കേറ്റിരുന്നു. കോട്ടയം മെഡിക്കൽ കോളജിൽ ചികിത്സയിലായിരുന്ന അഫീൽ ഇക്കഴിഞ്ഞ തിങ്കളാഴ്ചയാണ് മരിച്ചത്.\nFirst published: October 24, 2019, 10:50 IST\natheletic meet in keralahammer throw competitionjunior athletic meet


പ്രതിപക്ഷ നേതൃസ്ഥാനം; ഐ ഗ്രൂപ്പില് ഭിന്നത, സൈബര്‍ടീം ചെന്നിത്തലക്ക് എതിരെ - Janayugom Online\nപ്രതിപക്ഷ നേതാവിനെ നിശ്ചയിക്കുന്നതിനുള്ള നിയമസഭാ കക്ഷി യോഗം ചേരാനിരിക്കെ കോൺഗ്രസ് ഗ്രൂപ്പ് ക്യാമ്പുകളിൽ തിരക്കിട്ട നീക്കം. മുന് മുഖ്യമന്ത്രി ഉമ്മന്‍ചാണ്ടി എ ഗ്രൂപ്പിലെ എംഎല്‍എമാരെ കണ്ടിരുന്നു. അവരില് കുറേ പേര്‍ക്ക് ചെന്നിത്തലയെ മാറ്റണമെന്ന നിലപാടാണുളളത്. എഗ്രൂപ്പില് തന്നെ പ്രതിപക്ഷനേതാവാകുവാന് തിരുവഞ്ചൂര് രാധാകൃഷ്ണന്, പി ടിതോമസ്, കെ. ബാബു യൂത്ത് കോണ്‍ഗ്രസ് സംസ്ഥാന പ്രസിഡന്‍റ് കൂടിയായ ഷാഫി പറമ്പില് എന്നിവര് രംഗത്തുണ്ട്. പ്രതിപക്ഷനേതാവ് സ്ഥാനത്തേക്ക്തന്‍റെപേര് പരാമര്‍ശിക്കാഞ്ഞതിനെ ചൊല്ലി തിരുവഞ്ചൂര് രാധാകൃഷ്ണന്‍നീരസം പ്രകടിപ്പിച്ചതായിട്ടാണ് എ ഗ്രൂപ്പ് കേന്ദ്രങ്ങളില്‍നിന്നും പുറത്തു വരുന്നത്. ഐ ഗ്രൂപ്പിലും ഭിന്നത രൂക്ഷമായിരിക്കുന്നു.തനിക്ക്ഒരു പ്രാവശ്യം കൂടി അവസരം തരണമെന്നാണ് രമേശ് ചെന്നിത്തല പറയുന്നത്. ഐ വിഭാഗത്തിലെ 11 എംഎല്‍എമാരില്5പേര് ചെന്നിത്തലക്ക് ഒപ്പമാണ്. എന്നാല് മറ്റുള്ളവര് അഭിപ്രായപ്പെടുന്നത് വ. ഡി സതീശനെ പ്രതിപക്ഷനേതാവാക്കണമെന്ന നിലപാടിലാണ്. എന്നാല് എന്തു ചെയ്യണമെന്നറിയാതെ ഉഴലുകയാണ് കോണ്‍ഗ്രസ് നേതൃത്വം. രമേശ് ചെന്നിത്തല തുടരുമോ അതല്ല, വി ഡി സതീശനെ മാറ്റി പ്രതിഷ്‌ഠിക്കുമോയെന്നാണ് കോൺഗ്രസ് കേന്ദ്രങ്ങൾ ഉറ്റുനോക്കുന്നത്. എംഎൽഎമാരുടെ നിലപാട് അറിയുന്നതിന് ഹൈക്കമാൻഡ് നിരീക്ഷകര് എത്തുന്നതോടെ ചര്‍ച്ച സജീവമാകും. എംഎൽഎമാരെ ഹൈക്കമാൻഡ് പ്രതിനിധികൾ ഒറ്റയ്‌ക്ക് കാണാനാണ് സാധ്യത. എംഎൽഎമാരുടെ മനസ്സിലിരിപ്പ് എന്തായാലും തീരുമാനം ഹൈക്കമാൻഡിന്റേതാകും. എ കെ ആന്റണി, കെ സി വേണുഗോപാൽ എന്നിവരുടെ നിർദേശത്തിനായിരിക്കും മുൻതൂക്കം. ഇതെല്ലാം കണക്കിലെടുത്താൽ തീരുമാനം നീളാനാണ് സാധ്യത. എംഎൽഎമാരിൽ ഐ ഗ്രൂപ്പിനാണ് മേൽക്കൈ. രമേശ് ചെന്നിത്തലയും വി ഡി സതീശനും ഐ ഗ്രൂപ്പുകാരാണ്. ഐ ഗ്രൂപ്പുകാരായ എംഎൽഎമാരിൽ കൂടുതൽ പേർ ആരെ പിന്തുണയ്‌ക്കുമെന്നാണ് എ ഗ്രൂപ്പ് നോക്കുന്നത്.\nരമേശ് ചെന്നിത്തല തുടരട്ടെയെന്ന നിലപാടിലാണ് ഉമ്മൻചാണ്ടി. ഐ ഗ്രൂപ്പിൽ ചേരിതിരിവ് രൂക്ഷമായാൽ എ ഗ്രൂപ്പിന്റെ പിന്തുണയോടെ നേതൃപദവിയിൽ തുടരാമെന്നാണ് ചെന്നിത്തലയുടെ വിശ്വാസം. അതേസമയം കെ സി വേണുഗോപാലിന്റെ ഇടപെടലുണ്ടായാൽ വി ഡി സതീശന് നറുക്ക് വീഴും.കേരളത്തിലെ ചർച്ചകളുടെ അടിസ്ഥാനത്തിൽ കോൺഗ്രസ് അധ്യക്ഷയുടേതാകും പ്രഖ്യാപനം. നിയമസഭാ സമ്മേളനം ചേരുന്ന 24നു മുൻപായേ അന്തിമ തീരുമാനത്തിനു സാധ്യതയുള്ളൂ. എന്നാൽ ഉമ്മൻ ചാണ്ടി പോലും പിന്തുണയ്ക്കുന്ന ചെന്നിത്തലയെ ഹൈക്കമാണ്ട് മാറ്റില്ലെന്നാണ് സൂചന. ഹൈക്കമാൻഡ് പ്രതിനിധികളായ മല്ലികാർജുൻ ഖാർഗെ, വി.വൈത്തിലിംഗം എന്നിവരുടെ സാന്നിധ്യത്തിലാണ് 21 അംഗ നിയമസഭാകക്ഷി യോഗം. എംഎൽഎമാരെ ഇവർ പ്രത്യേകം കണ്ടും അഭിപ്രായം ആരായും. രാഷ്ട്രീയകാര്യസമിതി അംഗങ്ങൾ, എംപിമാർ എന്നിവരോടും തലസ്ഥാനത്ത് എത്തിച്ചേരാൻ അഭ്യർത്ഥിച്ചിട്ടുണ്ട്. അവരുടെ അഭിപ്രായവും ചോദിക്കും. . താണ് സൂചന. വലിയ തോൽവി സൃഷ്ടിച്ച നിരാശ മാറ്റി പ്രതീക്ഷ പകരാൻ സതീശനെ പോലെ ഒരു നേതാവ് വരണമെന്ന് അദ്ദേഹത്തെ അനുകൂലിക്കുന്നവരും അഭിപ്രായപ്പെടുന്നു. ഇരുവരും ഐ വിഭാഗത്തിൽ ഉള്ളവരാണ്. ഇതിനിടെ ഷാഫി പറമ്പിലും പ്രതിപക്ഷ നേതാവാകാൻ മുന്നിലുണ്ട്. അതിനിടെ ഐയിലെ ഭിന്നത മുതലെടുക്കാൻ ഇല്ലെന്ന സമീപനത്തിലാണ് എ വിഭാഗം. അഭിപ്രായ സമന്വയത്തിനു വേണ്ടി നിലകൊള്ളാനാണു തീരുമാനംകോൺഗ്രസിലെ 21 എംഎ‍ൽഎ.മാരെയും കെപിസിസി. പ്രസിഡന്റിനെയും മുതിർന്ന നേതാക്കളെയും ഹൈക്കമാൻഡ് പ്രതിനിധികൾ കാണും. രമേശ് ചെന്നിത്തല പ്രതിപക്ഷ നേതൃസ്ഥാനത്ത് തുടരണമോയെന്നതാണ് പ്രധാന ചോദ്യം. പുതിയ പ്രതിപക്ഷ നേതാവ് വേണമെന്നാണെങ്കിൽ പകരമാര് എന്ന ചോദ്യവും ഉയരും. തോൽവിയുണ്ടായതിനാൽ പകരം പുതിയ മുഖം വേണമെന്നും ചെറുപ്പക്കാരിലേക്ക് നേതൃത്വം മാറേണ്ട സമയമായെന്നും വാദിക്കുന്നവരുമുണ്ട്. വി.ഡി. സതീശനെയാണ് ഈ വിഭാഗം മുന്നോട്ടുവെക്കുന്നത്.\nകഴിഞ്ഞപ്രാവശ്യം ഭരണത്തിൽനിന്ന് പുറത്തായപ്പോൾ ഉമ്മൻ ചാണ്ടി പ്രതിപക്ഷ നേതാവാകാതെ മാറിനിന്നതും സതീശനെ അനുകൂലിക്കുന്നവർ ചൂണ്ടിക്കാട്ടുന്നു. കോൺഗ്രസ് നേതാവാണ് പ്രതിപക്ഷ നേതാവെന്നതിനാൽ ഘടകകക്ഷികളുടെ അഭിപ്രായവും ഹൈക്കമാൻഡ് പ്രതിനിധികൾ അനൗപചാരികമായി തേടും.ഐകകണ്‌ഠ്യേനയുള്ള തീരുമാനത്തിൽ എത്താൻ കഴിഞ്ഞാൽ ഹൈക്കമാൻഡിന്റെ അനുമതിയോടെ തീരുമാനം ചൊവ്വാഴ്ചതന്നെ പ്രഖ്യാപിക്കാനിടയുണ്ട്. കഴിഞ്ഞപ്രാവശ്യം രമേശിനെ തീരുമാനിച്ചകാര്യം ഇവിടെ പ്രഖ്യാപിക്കുകയായിരുന്നു. വിവിധ അഭിപ്രായങ്ങളാണ് ഉയരുന്നതെങ്കിൽ തീരുമാനം പിന്നീടേ ഉണ്ടാകാൻ സാധ്യതയുള്ളൂ.ഇതിനിടെ തനിക്ക് ദേശീയ രാഷ്ട്രീയത്തിലേക്ക് പ്രവേശിക്കാന് ഇപ്പോള് താത്പര്യമില്ലെന്ന് രമേശ് ചെന്നിത്തല വ്യക്തമാക്കുന്നു. എഐസിസി ജനറല് സെക്രട്ടറിയായി ദേശീയ രാഷട്രീയത്തില് ചെന്നിത്തലെ കൊണ്ടുപോകുവാനുള്ള ശ്രമം കോണ്‍ഗ്രസ് ഹൈക്കമാന്‍ഡിനു താല്‍പര്യമുണ്ടായിരുന്നു. എന്നാല് ചെന്നിത്തല ഇതുവരെയും പച്ചക്കൊടി കാട്ടിയിട്ടില്ല. എന്നാല് കോണ്‍ഗ്രസ് സൈബര് ടീം രംഗത്തു വന്നു കഴിഞ്ഞു. ഈ സാഹചര്യത്തിലാണ് പ്രതിപക്ഷ നേതാവാകാന് കടിച്ചുതൂങ്ങരുത് എന്ന് പറഞ്ഞ് സൈബര് കോണ്‍ഗ്രസ് ടീമിന്റെ ഫേസ്ബുക്ക് പോസ്റ്റ് വരുന്നത്. പ്രതിപക്ഷ നേതാവ് രമേശ് ചെന്നിത്തലയെ വിമർശിക്കുകയും, മാറ്റണം എന്നാവിശ്യപെട്ടു പോസ്റ്റ് ഇടുകയും ചെയ്താൽ കൈ വെട്ടും, കാല് തല്ലിയൊടിക്കും എന്നൊക്കെ പറഞ്ഞ് ഭീഷണിയുമായി ചില പെട്ടി താങ്ങികളും, ഫാൻസോളികളും എത്തിയിട്ടുണ്ട്.. നിന്നോടൊക്കെ ഞങ്ങൾ അഡ്മിൻ മാർക്ക് പറയാനുള്ളത് ബ്രിട്ടീഷ്‌കാരെ തല്ലിയൊടിച്ച പാരമ്പര്യം ഒള്ള കുടുംബത്തിൽ പെട്ടവർ തന്നാ ഞങ്ങളും.അതുകൊണ്ട് ഫാൻസോളികളോട് പറയാനുള്ളത് കായികമായി ഞങ്ങൾക്കും നേരിടാൻ അറിയാം അടിച്ച് നിന്റെയൊക്കെ ചെവിക്കല്ല് ഇളക്കാനുള്ള ആരോഗ്യം ഞങ്ങൾക്കും ഉണ്ട് കെട്ടോഞങ്ങൾ ഒരിക്കലും ആദ്ദേഹത്തിന് എതിരല്ല പക്ഷെ ഈ സാഹചര്യത്തിൽ പ്രതിപക്ഷനേതാവ് എന്ന സ്ഥാനം മാറണം എന്നാണ് ജനവികാരം അത് ഞങ്ങൾ തുറന്ന് പറഞ്ഞു എന്നുമാത്രം. കഴിഞ്ഞ5വർഷക്കാലം അദ്ദേഹത്തിന് വേണ്ട സപ്പോർട്ട് കോൺഗ്രസ് സൈബർ ടീം പേജ് നൽകി, ആ സമയങ്ങളിൽ പോലും പ്രതിപക്ഷനേതാവിന്റെ ഓഫീസിൽ നിന്ന് ഞങ്ങൾക്ക് വേണ്ട യാതൊരുവിധ പിന്തുണയും, സഹകരണങ്ങളും ഉണ്ടായിട്ടില്ല. ഓഫിസുമായി ബന്ധപ്പെട്ടപ്പോൾ എല്ലാം ഞങ്ങൾ അപമാനിക്കപ്പെട്ടിട്ടുള്ളു. ഈ കാര്യങ്ങൾ അദ്ദേഹത്തിന് അറിയില്ലായിരിക്കാം.. ഇനിയും ഞങ്ങൾ അദ്ദേഹത്തിന് സപ്പോർട്ട് ചെയ്യും.. പക്ഷേ ഇപ്പോൾ പ്രതിപക്ഷനേതാവ് സ്ഥാനം അദ്ദേഹം മാറേണ്ടത് വളരെ അനിവാര്യമാണ്. രമേശ് ചെന്നിത്തലക്ക് ജനപിന്തുണഇല്ല അദ്ദേഹം ഇനിയും പ്രതിപക്ഷ നേതാവായി തുടർന്നാൽ 41ൽ നിന്ന് ഒറ്റസംഖ്യയിൽ കോൺഗ്രസ് വരും..\nകഴിഞ്ഞ5വർഷം പ്രതിപക്ഷനേതാവിന് പാർട്ടിയിൽ നിന്നും, മീഡിയയിയിൽ നിന്നും, സോഷ്യൽ മീഡിയയിൽ നിന്നും വേണ്ട സപ്പോർട് കിട്ടിയില്ല എന്ന് ചിലർ വാദിക്കുന്നത് കണ്ടു. അതിന് ഉത്തരവാദി പ്രതിപക്ഷ നേതാവിനും അദ്ദേഹത്തിന്റെ ഓഫീസിനും ആണ് അല്ലാതെ സാധാരണ പ്രവർത്തകരുടെ നെഞ്ചത്തോട്ട് കയറിയിട്ട് കാര്യം ഇല്ല. ഇനിയും പ്രതിപക്ഷ നേതാവാകാൻ കടിച്ച് തൂങ്ങി കിടന്നാൽ ഇതുവരെ കിട്ടിയ പിന്തുണ പോലും താങ്കൾക്ക് കേരളത്തിൽ കിട്ടില്ല. അതുകൊണ്ട് മാറി കൊടുക്കുക. പാർട്ടിയെ നയിക്കാൻ പുതിയ നേതാക്കൾ വരട്ടെ. പോരായിമകൾ മനസിലാക്കി പുതിയ ഒരു നേതൃത്വം പാർട്ടിയെ ഏറ്റെടുക്കട്ടെ. നമ്മുക്ക് തിരിച്ചു വരാൻ കഴിയും . രണ്ടര ലക്ഷത്തിലധികം ലൈക്കുകളും മൂന്ന് ലക്ഷത്തിലധികം ഫോളോവേഴ്സും ഉള്ള ഫേസ്ബുക്ക് പേജ് ആണ് കോൺഗ്രസ് സൈബർ ടീം. തിരഞ്ഞെടുപ്പ് സമയത്തും അല്ലാത്തപ്പോഴും കോൺഗ്രസിന് വേണ്ടി സോഷ്യൽ മീഡിയയിൽ സജീവമായി ഇടപെട്ടുകൊണ്ടിരിക്കുന്നും ഉണ്ടായിരുന്നു. എന്നാൽ നിയമസഭ തിരഞ്ഞെടുപ്പിന് ശേഷം കോൺഗ്രസ് സൈബർ ടീം പാർട്ടി നേതൃത്വത്തിനെതിരെ രൂക്ഷവിമർശനുമായി രംഗത്ത് വന്നിരുന്നു. സോഷ്യൽ മീഡിയ സെല്ലിന്റെ ചുമതലയുണ്ടായിരുന്ന അനിൽ കെ ആന്റണിയെ മരക്കഴുതയെന്ന് വരെ വിളിച്ചുകൊണ്ടായിരുന്നു പ്രതികരണംപ്രതിപക്ഷ നേതാവിനെ നിശ്ചയിക്കുന്ന കാര്യത്തിൽ കോൺഗ്രസിനുള്ള വലിയ പ്രശ്നം നടക്കുന്നു എന്നതിന്റെ സൂചന തന്നെയാണ് ഇപ്പോൾ കോൺഗ്രസ് സൈബർ ടീമിന്റെ ഫേസ്ബുക്ക് പോസ്റ്റിലൂടേയും വെളിപ്പെടുന്നത്. ഇതിനിടയില് രമേശ് ചെന്നിത്തല പ്രതിപക്ഷനേതാവായി തുടരുന്നതാണ് നല്ലെന്നു എ ഗ്രൂപ്പിലഭിപ്രായം ഉയര്‍ന്നു. വി ഡി സതീശന് പ്രതിപക്ഷനേതാവായി വന്നാല് പാര്‍ട്ടിയില് മററാര്‍ക്കും സ്ഥാനം ഉണ്ടാകില്ലെന്ന നിലപാടിലാണ് അവര്.\nenglish summary;article about Leader of the Opposition; Disagreement in I Group\nARTICLE Disagreement in I Group Leader of the Opposition\nഉമ്മന്‍ചാണ്ടിയുടെ പിന്തുണയുണ്ടായിട്ടും ചെന്നിത്തലക്ക് സ്ഥാനം തെറിക്കുന്നു; ഗ്രൂപ്പ് നേതാക്കള് കടുത്ത അമര്‍ഷത്തില്


ഈ ബ്ലോഗ് ഉണ്ടാക്കാന് കഴിവ് തന്ന എല്ലാത്തിന്റെയും സ്രഷ്ടാവായ അല്ലാഹുവിന് സര്‍വ്വസ്തുതിയും..\nഅല്ലാഹുവിനെ കുറിച്ചുള്ള ഭയം മാത്രമാണ് ഈ ബ്ലോഗ് ഉണ്ടാക്കാനുള്ള പ്രേരകം. മുസ്ലിംകള് ഇന്ന വിവിധ കക്ഷികളായി വേര്‍തിരിഞ്ഞിരിക്കുകയാണ് . എല്ലാവരും പറയുന്നു അവരാണ് സത്യത്തിന്റെ കക്ഷി. ഈ അവസരത്തില് എന്താണ് ഒരു മുസ്‌ലിം എടുക്കേണ്ടത് എന്ന് റസൂല് സ്വല്ലല്ലാഹു അലൈഹി വസല്ലം നമ്മെ പഠിപ്പിച്ചു തന്നിട്ടുണ്ട്. താഴെയുള്ള ഹദീഥ് നോക്കൂ\nഈ ഹദീഥിലൂടെ റസൂല് സ്വല്ലല്ലാഹു അലൈഹി വസല്ലം നമ്മെ പഠിപ്പിക്കുന്നത് ഒരു കക്ഷിയിലും ചേരരുത് എന്നാണ് .\nഎന്താണോ അല്ലാഹു പറഞ്ഞത് അത് റസൂല് സ്വല്ലല്ലാഹു അലൈഹി വസല്ലം പറഞ്ഞത് സഹാബത്ത് മനസ്സിലാക്കിയത് എങ്ങനെയാണോ അത് കഴിവിന്‍റെ പരമാവതി ജീവിതത്തില് കൊണ്ട് വരിക എന്നതാണ് നമ്മുടെ ഓരോരുത്തരുടെയും ലക്ഷ്യം .\nഎങ്ങനെയാണ് സഹാബത്ത് റസൂലുല്ലാഹ് പറഞ്ഞത് മനസ്സിലാക്കിയത് അവര് ജീവിച്ച പാത മനസ്സിലാക്കി സലഫുകള് എങ്ങനെ ജീവിച്ചുവോ അങ്ങനെ ജീവിക്കുക എന്നതാണ് നമ്മുടെ ലക്ഷ്യം. ഖുര്‍ആനും സുന്നത്തും സഹാബത്ത് മനസ്സിലാക്കിയ കാര്യങ്ങള് ഈ ബ്ലോഗിലൂടെ ജനങ്ങളിലേക്ക് എത്തിക്കുക എന്നതാണ് ഈ ബ്ലോഗിന്റെ ലക്‌ഷ്യം . തെറ്റുകള് ഉണ്ടാവുകയാണെങ്കില് അറിയിക്കുക.\nറസൂലുല്ലാഹ് പറഞ്ഞ ഹദീഥ് നോക്കൂ.\n“ഇസ്ലാം ഒരു അപരിചിതമായിക്കൊണ്ടാണ് തുടങ്ങിയത്, അത് തുടങ്ങിയത് പോലെ തന്നെ അത് അപരിചിതമായി മാറും. അന്ന് ഗുറബാക്കള്‍ക്ക് ( അപരിചിതര്‍ക്ക് )മംഗളം .”\nഅങ്ങനെയുള്ള അപരിചിതരില് അല്ലാഹു നമ്മെ ഉള്‍പ്പെടുത്തട്ടെ..